ክቡር ሚኒስትሩ ልብሳቸውን ቀይረው ኤርፖርት ሲሄዱ ባለሀብቱን ለመቀበል አርቲስቶች፣ ጋዜጠኞችና ባለሀብቶች ተሰብስበው አገኙ፡፡ ከጋዜጠኛው ጋር እያወሩ ነው\n•\tብዙ ሰው ሊቀበላቸው መጥቷል አይደል እንዴ? •\tአዎን ክቡር ሚኒስትር፡፡ •\tይኼ ሁሉ ሰው ግን እንዴት መጣ? •\tባለሀብቱ እኮ ብዙ ወዳጆች አሏቸው፡፡ •\tአንተም ወዳጃቸው ነህ? •\tእኔማ በዚሁ ለመወዳጀት አስቤ ነው፡፡ •\tይኼ ሁሉ ሰው እንደሚኖር አላወቅኩም ነበር፡፡ •\tአብዛኛው ሰው እኮ ሊያስጨርስ ነው የሚመጣው፡፡ •\tምንድነው የሚያስጨርሰው? •\tየጀመሯቸውን ፕሮጀክቶች ነዋ፡፡ •\tያልከኝ አልገባኝም፡፡ •\tእዛ ጋ ያለውን ባለሀብት አዩት? •\tአዎን፡፡ •\tእሱ የጀመረውን ሕንፃ እንዲጨርሱለት ነው የመጣው፡፡ •\tእሺ፡፡ •\tእዛ ጋ ያለውን አርቲስት አዩት ደግሞ? •\tአዎን፡፡ •\tእሱ ደግሞ የጀመረውን ቤት ሊያስጨርስ ነው የመጣው፡፡ •\tአንተስ ምን ልታስጨርስ ነው? •\tዕቁቤን!\nለክቡር ሚኒስትሩ አንድ ኢንቨስተር ይደውልላቸዋል\n•\tክቡር ሚኒስትር ሰሙ አይደል? •\tምኑን? •\tፌስቡክ ላይ የሚወራውን አልሰሙም እንዴ? •\tእኔ እኮ ፌስቡክን ስም አውጥቼለታለሁ፡፡ •\tምን ብለው? •\tፌክቡክ፡፡ •\tለምን? •\tእንዴ ፌስቡክ እኮ የአደገኛ ቦዘኔዎች መፈንጫ ሠፈር ነው፡፡ •\tእንዴት ክቡር ሚኒስትር? •\tስማ እዛ የሚወራው ወሬ ፌክ ነው፣ ሰዎቹም ፌክ ናቸው፡፡ •\tመረጃ ታዲያ ከየት ነው የሚያገኙት ክቡር ሚኒስትር? •\tእሱን ለእኛ ተወው፡፡ •\tከየት ነው የሚያገኙት? •\tከተለያዩ የመረጃና ደኅንነት ምንጮቻችን አሊያም ከታወቁ ሚዲያዎች መረጃ እናገኛለን፡፡ •\tስለዚህ ፌስቡክ አይሆንም እያሉ ነው? •\tነገርኩህ እኮ እሱ ፌክቡክ ነው፡፡\nክቡር ሚኒስትሩ ለአንድ ብሎገር ጋ ደወሉ\n•\tየበሬ ወለደ ጽሐፎች ያን ያህል ተቀባይነት እያገኙ አይደለም፡፡ •\tስማ የምትጽፈው ጽሑፍ እውነት እንዲመስል የሚያደርጉ ሰዎችንም መልምለሃል አይደል? •\tእሱማ መልምያለሁ ግን ትንሽ የበጀት ጭማሪ ያስፈልገኛል፡፡ •\tተጨማሪ በጀት መንግሥት ራሱ መከልከሉን አልሰማህም እንዴ? •\tምን ላድርግ ክቡር ሚኒስትር ወድጄ አይደለም? •\tምንድነው የምታወራው ሰውዬ? •\tየጫት ወጪዬ ከአቅሜ በላይ ሆኖብኝ ነው፡፡ •\tእና የጫት እርሻ ይገዛልህ? •\tከተቻለማ ደስ ይለኛል ክቡር ሚኒስትር፡፡ •\tቀልዱን ትተህ ሥራህን በአግባቡ ሥራ፡፡\nከክቡር ሚኒስትሩ ጋር ውጭ አገር ቢዝነስ የሚሠራ ወዳጃቸው ደወለላቸው\nየት ነው ያሉት ክቡር ሚኒስትር? አገሬ ነዋ። አሁን እንደው አፍ ሞልቶ አገር አለ ማለት ይቻላል? ምን እያልክ? ደግሞ ምን ተፈጠረ? ይኸው በየቀኑ የምንሰማው እልቂት፣ መፈናቀል፣ ግጭትና ረብሻ አይደል እንዴ? እባክህ ይኼ የፀረ ሰላም ኃይሎች ወሬ ነው። እና አገር ሰላም ነው እያሉኝ ነው? ሰላም ቢሉህ ሰላም ነው እንዴ? ኧረ ተው ክቡር ሚኒስትር። እውነቴን ነው የምልህ፤ ሰሞኑን ራሱ ከአንድ ሥራ ያገኘሁት ትርፍ ቀላል እንዳይመስልህ? ከምንድን ነው ትርፍ ያገኙት? ከዶላር ጭማሪው። እውነት? በቃ የጀመርኩትን ሕንፃ የሚያስጨርሰኝ ነው ስልህ? ግብር ከፈሉ ታዲያ? የምን ግብር? ይኼን ንፋስ አመጣሽ ታክስ ምናምን የሚሉትን ነዋ። ንፋሱን ያመጣሁት እኔ አይደለሁ እንዴ? ለነገሩ እርስዎ እንኳን ንፋስ አውሎ ንፋስ ማስነሳት ይችላሉ።\nየክቡር ሚኒስትሩ ሾፌር በጠዋት ከቤት ሊወስዳቸው መጣ\nክቡር ሚኒስትር የሚያሳዝነኝ መጥፎ መሆናችሁ አይደለም፡፡ ምን እያልክ ነው? አሪፍ መጥፎ እንኳን አይደላችሁም፡፡ ምን ይዘባርቃል ይኼ? ለማንኛውም ያኔ ትግል እንዴት ነበር የገቡት? ምን እያልከኝ ነው? ማለቴ ለመታገል ያነሳሳዎት ምንድን ነበር? ያው ሕዝቡ ተበድሏል፡፡ ተጨቁኗል ብዬ አስብ ነበር፡፡ እሱ ነበር ምክንያትዎ? በወቅቱ የነበረው መንግሥት አፋኝና ጨቋኝ ስለነበር ያንን ሥርዓት ለመጣል ነው የታገልኩት፡፡ ስለዚህ መንገዱን ጨርቅ ያድርግልህ እያሉኝ ነው? ወዴት ልትሄድ ነው ደግሞ? እኔም ልታገል ነዋ ክቡር ሚኒስትር፡፡\nክቡር ሚኒስትሩ ቢሮ ሲገቡ አማካሪያቸውን አስጠሩት\nለእያንዳንዱ ተሳታፊ ኮፍያና ቲሸርት መዘጋጀት አለበት፡፡ መቼ ጨረታ ልናወጣ? ጊዜ ስለሌለ እሱን ለእኔ ተወው፡፡ አያስጠይቀንም ክቡር ሚኒስትር? ትልቅ እንግዳ እኮ ነው የሚመጣው? ለመሆኑ በቲሸርትና በኮፍያው ላይ ምንድነው የሚጻፈው? እንኳን ለአገርህ አበቃህ፡፡ እንግዳው ኢትዮጵያዊ ነው እንዴ? እህሳ? ይኼን ያህል ክብር የተሰጠው እንግዳ ማን ነው? ስኳሩ!\nክቡር ሚኒስትሩ ከግምገማው እንደወጡ ለደላላ ወዳጃቸው ደወሉ\nክቡር ሚኒስትር ከቦታዎ ከመነሳትዎ በፊት ጥሩ ስትራቴጂ መቀየስ አለብን፡፡ የምን ስትራቴጂ? እርስዎን ማቋቋም አለብን፡፡፡ ለነገሩ ከመንግሥት የተማርኩት ጥሩ የማቋቋሚያ ሥልት አለኝ፡፡ ምን ዓይነት ሥልት ክቡር ሚኒስትር? ከባለሀብቶች ገቢ ማሰባሰብ ነዋ፡፡ ቴሌቶን ልናዘጋጅ? ገንዘቡን የምናሰባስበው በቴሌቶን አይደለም፡፡ ታዲያ በምንድነው? በኤስኤምኤስ!\nክቡር ሚኒስትሩ ከሚስታቸው ጋር በስልክ እያወሩ ነው\nሙስና የግል ሴክተሩም እንደሚነካ መቼም ታውቂያለሽ፡፡ እኔን አይመለከተኝም አልኩህ፡፡ አሁን ደግሞ ዋና ትኩረትቸው በባለሥልጣናት ዙሪያ ያሉ ሰዎች ላይ ነው፡፡ እያስፈራራኸኝ ነው? ለማንኛውም ወደ ዱባይ ብትሄጂ ጥሩ ነው፡፡ ስማ እኔ የመጣብኝን እቀበላለሁ፡፡ እስርም ቢሆን? ለምን እታሰራለሁ? ያልተገባ ሀብት አካብተሻል ተብለሽ ነዋ፡፡ በቃ እንደሌሎቹ በስሜ ያለን ሀብት ሸጣችሁ ውሰዱት ብሎ መገላገል ነዋ፡፡\n• ክቡር ሚኒስትር አንድ ጥያቄ ልጠይቅዎት? • ይቻላል፡፡ • በዓለም ላይ እንደ ኢሕአዴግ ሥልጠና የሚወድ ድርጅት አለ? • እየቀለድክ ነው? • እውነቴን ነው እንጂ ከዓመት ዓመት ሥልጠና ላይ ናችሁ እኮ? • ሕዝቡን ለማገልገል ሥልጠና ወሳኝ ነው፡፡ • በእርግጥ ሕዝቡን ለማገልገል ነው ሥልጠና የምትቀመጡት? • ታዲያ ለምንድነው? • ለአበል ነዋ፡፡\nለክቡር ሚኒስትሩ አንድ ኢንቨስተር ወዳጃቸው እንኳን አደረሰዎት ለማለት ይደውልላቸዋል\nእንኳን አደረስዎት ክቡር ሚኒስትር፡፡ ማን ልበል? አላወቁኝም እንዴ ክቡር ሚኒስትር?


ውክፔዲያ - ጋን ዪንግ\nጋን ዪንግ (甘英) በ89 ዓ.ም. በቻይና አበጋዝ ባን ቻው ወደ ሮማ የተላከ የቻይና ተልእኮ ተወካይ ነበር። ወደ ጳርቴ ምዕራብ ጠረፍ ከገሰገሱት ከባን ቻው ሳባ ሺህ ጭፍሮች አንዱ ነበር።\nጋን ዪንግ ምናልባት እስከ ሮማ ከተማ ድረስ መቸም ባይደርስም፣ በታሪካዊው መዝገብ እንደተመለከተው ከቻይናውያን ሁሉ በጥንት ወደ ምዕራብ የተጓዘው እሱ ሲሆኑ የተቻለውን መረጃ ስብስቦ ተጽፎ ነበር።\nሆው ሀንሹ በተባለው በቻይና ኋለኛው ሃን ስርወ መንግሥት (17-212 ዓ.ም.) ዜና መዋዕል ታሪክ ዘንድ፦\n«በዘጠነኛው አመት (89 ዓ.ም.) ባን ቻው ምክትላቸውን ጋን ዪንግ ልከው እስከ ምዕራባዊው ባሕር ድረስ አማተሮ ተመለሰ። የቀደሙት ትውልዶች እነኚህን አቅራቢያዎች ከቶ ደርሰው አያውቁም ነበር። ሻንጂንግ የተባለው መጽሐፍ ስለነሱ ምንም ወሬ የለበትም። ስለነርሱ ልማዶች ምርመር እንዳዘጋጀ ብርቅና ትንግርት ዕቃዎቻቸውንም እንደ ተመራመረ አይጠራጠርም።»\n«በዘጠነኛው የዮንግዩዋን አመት (89 ዓ.ም.) በንጉስ ሄ ዘመን፣ ጠባቂ አበጋዝ ባን ቻው ጋን ዪንግን ወደ 'ዳ ጪን' (የሮማ መንግሥት) ልከውት ነበር። እስከ 'ትያውጅር' (ካራቄኔ) እና ሶስያና ድረስ ከታላቅ ባሕር አጠገብ ደረሰ። እሱንም መሻገር ፈልገው ነበር፣ ነገር ግን የአንሺ (ጳርቴ) ምዕራብ ጠረፍ መርከበኞች እንዲህ አሉት፦\n'ውቅያኖስ እጅግ ታላቅ ናትና ደርሶ መልስ ያደረጉ ንፋሶቹ ተስማሚ ከሆኑላቸው በሦስት ወሮች ውስጥ ሊጓዙት ይችላሉ። ዳሩ ግን የሚያቆዩህ ንፋሶች ቢያጋጥሙህ ሁለት አመታት ሊፈጅ ችሏል። ስለዚህ በባሕር ላይ የጓዙ ሰዎች ሁሉ የሶስት አመት ስንቅ ይወስዳሉ። ሰፊው ውቅያኖስ ሰዎች ስለ አገራቸው እንዲያሰቡ ይግፋፋቸዋል አገራቸውንም በጣም ይናፍቃሉ አንዳንዶችም ይሞታሉ።'\nጋን ዪንግ ይህንን ሰምቶ አሳቡን ለቀቀው።»\nበሆው ሃንሹ ውስጥ በሌላ ክፍል ደግሞ እንዲህ ይላል፦\n«የሮማ ግዛት ለብዙ ሺህ ሊ [1 ሊ ማለት ግማሽ ኪሎሜትር ያሕል] ይዘረጋል። ከአራት መቶ በላይ ባለ-ቅጥር መንደሮች ይገኙበታል። ብዙ አሥሮች ትንንሽ ጥገኛ መንግሥታት አሉት። የመንደሮችም ቅጥሮች የተሰሩ ከድንጋይ ነው። የፖስታ ጣቢያዎች በየስፍራው አቋቁመው ሁላቸውም የተመረጉና በነጭ ቀለም የተቀቡ ናቸው። ጥድና ዝግባ አለ፣ ደግሞም ዛፎችና አትክልት በየአይነቱ።»\nጋን ዪንግ ደግሞ ስለ ሮማ ንጉስ ስለ ኔርቫ መንግስት ስለ ሮማውያንም መልክና ስለ ንግድ ዕቃዎቻቸው እንዲህ ሲል መግለጫ ሰጥቷል፦\n«ንጉሶቻቸው ዘላቂ አይደሉም። እነሱ ከሁሉ የገባውን ዕጩ መርጠው ይሾሙታል። በግዛቲቱ ላይ ድንገተኛ መቅሰፍት ለምሳሌ ያልተለመደ ንፋስ ወይም ዝናብ ብዙ ጊዜ ቢደርስባት፣ ያለምንም ስነሥርዐት ተሽረው ይተካሉ። የተሻሩትም ዝም ብለው መሻራቸውን ተቀብለው አይቆጡበትም።»\n«የዚህ ሀገር ሕዝብ ሁሉ ረጅምና ቅን ናቸው። 'የማዕከል መንግስት' [ቻይና] ሕዝቦች ይመስላሉና ስለዚህ ይህ አገር 'ዳ ጪን' [ማለት ታላቁ ቻይና] ተብሏል። ይህች መሬት የምታስገኝ በርካታ ወርቅና ብር፣ ብርቅ ዕንቁዎችም ያብረቀረቀ ጌኛ፣ 'የብሩህ ጨረቃ ሉል'፣ የ'ሃይጂ' አውራሪስ፣ ዛጎል፣ ቢጫ ሙጫ፣ የተቀለመ ብርጭቆ፣ ነጭ ኬልቄዶን፣ ቀይ ቀለም ያለው ባዜቃ ድንጋይ፣ አረንጓዴ ዕንቁዎች፣ የወርቅ ፈተል ያለበት ጥልፍ፣ የተሸመነ ወርቅ ፈተል መረብ፣ በወርቅ የተቀባ ረቂቅ ግምጃ በየቀለሙ፣ የአዝቤስጦስም ጨርቅ ናቸው።»\n«ደግሞ አንዳንድ ሰዎች፦ ከ'ባሕር በጎች' ሱፍ ተሰራ ነው (የባሕር ሐር) የሚሉት በውኑ ግን ከተፈጥሮ ሐር ትል ጎጆ የተሠራ ረቂቅ ጨርቅ አላቸው። መዓዛዎችን በየአይነቱ ይቀላቁበታልና ጭማቂውን በመፍላት ውሑድ ሽቶ ይፈጥራሉ። ከተለያዩት ውጭ አገሮች የሚመጡ ብርቅና ውድ ነገሮች ሁሉ አሏቸው። የወርቅና የብር መሐለቅ ገንዘብ የሰራሉ። አሥር የብር መሐለቆች ዋጋ እንደ አንድ የወርቅ መሐለቅ ነው። ከ'አንሺ' (ጳርቴ) እና ከ'ትየንጁ' (ስሜን-ምዕራብ ሕንድ) ጋር በመርካብ ይነግዳሉ። የሚተርፉበት ለአንድ እጅ አሥር እጥፍ ነው። የዚሁ አገር ንጉስ ምንጊዜም ወደ ሃን [ቻይናዎች] ተወካዮችን ለመላክ ወድደው 'አንሺ' ግን የተቀለሙት የቻይና ግምጃዎች ንግድ ለመቆጣጠር ፈልገው ሮማውያን ወደ ቻይና እንዳይገቡ መንገዱን አገዱባቸው።»\nከ «https://am.wikipedia.org/w/index.php?title=ጋን_ዪንግ&oldid=337445» የተወሰደ\nይህ ገጽ መጨረሻ የተቀየረው እ.ኣ.አ በ18:15፣ 4 ሜይ 2017 ዓ.ም. ነበር።


የአየር ማቀዝቀዣ እንጆሪ 140 ግራ የአየር ማቀዝቀዣ እንጆሪ 140 ግራ - HomelyDeko\nየአየር ማቀዝቀዣ እንጆሪ 140 ግራ\nዋጋ መደበኛ ዋጋ$202.13 $202.13\nበዚህ ከፍተኛ ጥራት ያለው አየር ማፍሰሻ በመጠቀም ቤትዎ ትኩስ እና ንፁህ ሆኖ እንዲሰማው ያድርጉ። ይህ ምርት በቤትዎ ውስጥ ሁሉ ደስ የሚል ሽታ ለመስጠት ተፈጥሯዊ ንጥረ ነገሮችን ይጠቀማል. መንፈስን የሚያድስ የእንጆሪ ጠረን በቤትዎ ውስጥ ያለውን የሲጋራ ጭስ ሽታ ለማስወገድ ይረዳል። አጠቃላይ ቦታዎን ለማደስ ይህንን ምርት በግድግዳዎች፣ በሮች፣ መስኮቶች፣ የቤት እቃዎች እና ሌሎች ላይ ያጽዱ። ይህ ምርት በአጫሾች መካከል የተለመደ ችግር የሆነውን የሲጋራ ጭስ ሽታ ለማስወገድ ይረዳል. ይህ ምርት ለመጠቀም ቀላል እና በቤትዎ ውስጥ ያለውን የሲጋራ ጭስ ሽታ ለማጥፋት ሊያገለግል ይችላል።\nበቤትዎ ውስጥ ያሉትን እያንዳንዱን ዝርዝሮች ለመንከባከብ እና ህይወትዎን ቀላል የሚያደርጉ የቅርብ ጊዜ ምርቶች ባለቤት ከሆኑ ይግዙ የአየር ማቀዝቀዣ ጄል (2 ቁርጥራጮች) እንጆሪ 140 ግራ በጥሩ ዋጋ።\nቁርጥራጮች 2 ቁርጥራጮች\nግምታዊ ልኬቶች: 6,5 x 10 x 14 ሴሜ


ሥዕለ ሚካኤል፡ ቅዱስ ሚካኤል ሶምሶንን እንደረዳው – ኦርቶዶክሳዊ ቅዱሳት ሥዕላት| Ethiopian Holy Icons\nበቤተክርስቲያናችን በስፋት ከድርሳናቸውና ከገድላቸው አንጻር በስእል ያሸበረቁ ቅዱሳን መካከል ሊቀ መላእክት ቅዱስ ሚካኤል ተጠቃሽ ነው፡፡ ሆኖም ግን በአብዛኛው ምእመናን ዘንድ ይህ የሊቀ መላእኩ ቅዱሳት ስእላት በስፋት ባለመሰራጨታቸው ምእመናን የሌሎች አብያተክርስቲያናት ሥርዓትና እምነት የሚያሰተላልፉ ሥዕሎችን ይጠቀማሉ፡፡\nበመሆኑም ይህንን ችግር ለመቅረፍና የበኩሌን ጠጠር ለመወርወር በማሰብ ከመላእኩ ቅዱስ ሚካኤል ድርሳነ ውስጥ በየካቲት 12 ቀን የሚታሰበውን የመስፍኑ ሶምሶንና የቅዱስ ሚካኤልን ሥዕልን እነሆ፡፡ ሥዕሎቹ በብራና ላይ የተሣሉ ሲሆን በ18ኛው መ.ክ.ዘ. የተሠሩ ድረሳነ ሚካኤል መጽሐፍ ላይ ነው የሚገኙት፡፡ መልካም ንባብ፡፡\nበየካቲት 12 ቀን መልአኩ ቅዱስ ሚካኤልን እግዚአብሔር ወደ ረዓይታዊ ወደ ሶምሶን ላከው፡፡ ሶምሶንን የፍልስጤም ሰዎች ሊገድሉት በጠላትነት በተነሡበት ጊዜ ድል እስካደረጋቸውና እስከ ገደላቸው ድረስ መልአኩ ረዳት ሆነው፡፡ መልአኩ ኃይልን ሰጥቶት ሶምሶን ጠላቶቹን ሁሉ ድል አደረጋቸው፡፡ ከእርሱም በየቀኑ በአህያ መንጋጋ ሺህ ሺህ ሰው በመግደል ፈጽሞ አጠፋቸው፡፡ ከዚህም የተነሣ ሶምሶን ውኃ ጠምቶት ለሞት በደረሰ ጊዜ የመላእክት አለቃ ቅዱስ ሚካኤል ተገልጾለት አጽናናው፤ ከአህያም መንጋጋ አጥንት ውኃን አፈለቀለትና ጠጥቶ ዳነ፡፡\nዳግመኛም የፍልስጤም ሰዎች በሶምሶን ድል በተነሡ ጊዜ ከሚስቱ ጋራ በመሻረክ ልዩ ዘዴ ፈጥረው ዐይኖቹን አሳውረው በማጥፋት ኃይሉ አድሮበት የነበረውንም የራሱን ፀጉር ላጭተው አሠሩት፡፡ ከዚህም በኋላ ለጣዖቶቻቸው በዓልን ባዘጋጁ ጊዜ ሶምሶንን ወደ ጣዖቶቻቸው ቤት ወሰዱት፡፡ በዚያም ሦስት ከሺህ በላይ የሚሆኑ ሰዎች ተሰብስበው ነበር፡፡\nሆኖም የእግዚአብሔር መልእክተኛ የመላእክት አለቃ ቅዱስ ሚካኤል ለሶምሶን ተገልጾለት ኃይልን ሰጠው፡፡ ሶምሶንም የዚያን ቤት ምሰሶዎች ነቀላቸውና ቤቱ በላያቸው ላይ ወድቆ ከእርሱ ጋር ሁሉንም ገደላቸው፡፡ ስለዚህ የቤተ ክርስቲያን መምህራን ሐዋርያት የመላእክት አለቃ ንዑድ ክቡር የሚሆን የቅዱስ ሚካኤልን የበዓሉን መታሰቢያ በዚህች ዕለት እናደርግ ዘንድ አዘዙን፡፡ የገናናው መልአክ የቅዱስ ሚካኤል ልመናው ጸሎቱ ለዘለዓለሙ ከእኛ ጋር ይኑር አሜን፡፡\n© በኃይለማርያም ሽመልስ 2008 ዓ.ም.\n ኃይለማርያም ሽመልስ፡ ኦርቶዶክሳዊ ቅዱሳት ሥዕላት፡፡ ታሪክ፣ መንፈሳዊ ትርጉም፣ የሊቃውንት አስተምህሮ እና ሌሎችም . . .፡፡ 191፡፡\n Jemal Hassen Ali Yimer\nመዝገበ ሥዕላት፡ የቅዱሳት ሥዕላት መረጃ ቋት\nOne thought on “ሥዕለ ሚካኤል፡ ቅዱስ ሚካኤል ሶምሶንን እንደረዳው”\nየካቲት 23, 2016 at 11:08 ኤኤም\ne/r yisteh wodaje\nPrevious Previous post: መግቢያ ጠባቂዋ ሥዕለ ማርያም፡ PANAGIA PORTAITISSA\nየሚቀጥለው Next post: ንብ በሚያረባ ሰው ላይ የተደረገ ተአምር


አንዳንድ የህውሓት አመራሮች ከፓርቲው መውጣታቸው ለበጎ ነው!! - Addis Admass Newspaper | Amharic news | Ethiopian news\nብ/ጄነራል አበበ፣ የኛ ትውልድ የዲሞክራሲ ትውልድ አይደለም ይላሉ\n- ለአዲስ አበባ ባቡሮች መቆም ተጠያቂው ማነው?\nበዕለት ተዕለት ህይወታችን ብዙም የሚያስደስት ነገር እንደሌለ አገር ያወቀው፣ ጸሃይ የሞቀው እውነታ ነው፡፡ በየጊዜው የሚሰማው ወሬና መረጃ ደግሞ የባሰ ተስፋ ያስቆርጣል፡፡ ወደ መካከለኛ ገቢ አገራት የሚወስደው መንገድ እንዲህ ፈታኝ መሆኑን ብናውቅ እኮ ሌላ አማራጭ እንፈልግ ነበር፡፡ (ለእኛ መረጃ የሚያቀብል ግን የለም!) ለማንኛውም ግን የፖለቲካ ወጋችንን ዘና በሚያደርግ የአውሮፓ ወሬ እንጀምረው፡፡\nሰሞኑን አንድ የአልባንያ ቴሌቪዥን ጣቢያ፣ በአገሪቱ የሚዲያ ኢንዱሰትሪ ተፎካካሪም ሆኖ ለመውጣት የዘየደው መላ ለብዙዎቻችን የእብደት ነው የሚመስለው (በተለይ ለእኛ ዓይነቱ የሀበሻ አገር!)፡፡ በነገራችን ላይ በእኛም አገር የጦፈ የቴሌቪዥን ጣቢያ ፉክክር በቅርቡ ስለሚጀመር ከወዲሁ ብንዘጋጅ ይበጀናል፡፡ እናላችሁ … ሰሞኑን የአልባንያው ZJarr የተሰኘ ጉደኛ የቴሌቪዥን ጣቢያ ምን አደረገ መሰላችሁ? ዜና አንባቢ ሴቶች፤ጡታቸውን በሚያሳይ አለባበስ በቲቪ መስኮት ቀርበው ዜና እንዲያነቡ ትዕዛዝ ሰጠ፡፡ (የተመልካቹን ቀልብ ለመሳብ እኮ ነው!) አንድም ትእዛዙን የተቃወመች ዜና አንባቢ አልተገኘችም፡፡\nእንደውም አዳዲስ ወጣት ሴቶች ጡታቸውን እያሳዩ ዜና ለማንበብ ፍላጎት አሳይተዋል፤ ተብሏል፡፡ (እዚህ አገር እኮ “ክራራይሶ” ሊያሰኝ ይችላል!) “የዜና አንባቢዎቹ እርቃንነት ዜናችንን የምናቀርብበትን መንገድ ይወክላል፤ ይኸውም እውነቱን ብቻ፣ ምንም ሳይሸፋፈን” እንደምንዘግብ .. ሲሉ የጣቢያው ሃላፊዎች ያስረዳሉ፡፡ በእርግጥም ዜና አንባቢዎች ጡታቸውን እያሳዩ ዜና ማቅረብ ከጀመሩ ወዲህ የቲቪው ተመልካች ቁጥር እያደገ ነው ብሏል - ኒውዮርክ ታይምስ በዘገባው፡፡ ሆኖም ለዋናው ዜና ትኩረት ሰጥቶ የሚከታተል ተመልካች ስለመኖሩ ግን አጠራጣሪ ነው ባይ ነው፡፡ (ጡት ይመልከቱ ዜና?!) ይሄ የፈጠራ ሃሳብ ለአልባንያ ቲቪ የገበያ ተፎካካሪነት ሰርቶ ሊሆን ይችላል፡፡ ለጦቢያ ቲቪ ግን ፈፅሞ አይታሰብም፡፡ (ለሙዚቃ ክሊፕ ችግር የለውም!)\nእኔ የምለው ---- ባለፈው ሳምንት እዚሁ ጋዜጣ ላይ የወጣውን የአዲስ አበባ አስተዳደር የሳይክል ፕሮጀክት ዜና አያችሁልኝ? ያስገርማልም፤ ያሳዝናልም!! እያንዳንዳቸው በ35ሺ ብር ሂሳብ የሚሸመቱት 300 ሳይክሎች የታሰቡት ለአካል ብቃት እንቅስቃሴ (physical fitness) ቢሆን እኮ ችግር የለውም ነበር፡፡ ዋና ዓላማው ግን የከተማዋን የትራንስፖርት ችግር ለማቃለል ነው ሲባል ትንሽ ያሳስባል፡፡ (“የሚያጠግብ እንጀራ ከምጣዱ ያስታውቃል” አሉ!) በነገራችን ላይ ከጥቂት ወራት በፊት የአዲስ አበባ ትራንስፖርት ቢሮ፤“ዕቅዳችን ከተማዋን ከታክሲ ተፅዕኖ ማውጣት ነው!” ያለው ትርጉሙ የገባኝ አሁን ነው፡፡ (ታክሲን በሳይክል እንተካዋለን ማለት ነው!) የሚያሳዝነው ግን ምን መሰላችሁ… እቺ ከዘመናዊና ቀልጣፋ የትራንስፖርት ሲስተም ይልቅ የኪራይ ሳይክሎች የተደገሰላት መዲና፤ የአፍሪካ ህብረትና የዓለም አቀፍ ድርጅቶች መቀመጫ መሆኗ ጉዳይ ነው፡፡ ይሄ ብቻም አይደለም፡፡ በዓለም ስማቸው የናኘ ዝነኛ ባለ 4 እና ባለ 5 ኮከብ ሆቴሎች እየተገነቡባት ያለች ተስፈኛ ከተማ ነች፡፡ የዓለማቀፍ ስብሰባዎችና ጉባኤዎች ማዕከል እየሆነች መምጣቷንም እያየን ነው፡፡ እሺ እኛስ የልማታዊ መንግስት መሞከሪያ እንሁን?! ዕዳችን ነው!! (አገርህ ናት በቃ አለ ገጣሚው!)\nነገር ግን ለቢዝነስና ለጉብኝት ወይም ለጉባኤ ወደ አገራችን የሚመጡ እንግዶች በምን እዳቸው ነው ከሳይክል ጋር የሚታገሉት? በ50 ሃባ ባሶች በቅርቡ አገልግሎት መስጠት የጀመረው ሸገር ባስ፤ለምን “ችግር ባስ” የሚል ቅጽል ስም እንደወጣለት የሚነግረኝ ባገኝ ደስታውን አልችለውም ነበር፡፡ ግን እንደሰማሁት፤ ባሱ ሁሌ መሃል አስፋልት ይዞ መክነፍ ነው - በተለይ ሰው ሰብሰብ ብሎ የሚጠብቀው ከመሰለው አከናነፉ ይብስበታል፡፡ (“ሸገር” ስለተባለ ብቻ ሸገሮችን ይወደናል ማለት እኮ ላይሆን ይችላል!)\nያለፈው ሳምንት ሳያንሰኝ ሰሞኑን ደግሞ ሌላ አስገራሚና አሳዛኝ ዜና ሰማሁላችሁ፡፡ ሥራ ከጀመረ አንድ ዓመት እንኳን ያልሞላው የአዲስ አበባ ቀላል ባቡር ኮርፖሬሽን ካሉት 41 ባቡሮች ውስጥ አገልግሎት የሚሰጡት ከ28 አይበልጡም መባሉን ስሰማ --- ድንግጥ ነው ያልኩት፡፡ (ኮርፖሬሽኑ የእኔን ያህል እንኳን የደነገጠ አይመስለኝም?!) ባቡሮቹ በችኮላ ወደ ሥራ እንዲገቡ መደረጉና ከቻይናው ድርጅት ጋር በተገባው ውል ላይ የባቡር መለዋወጪያ እንዲያቀርብ የሚያስር ስምምነት ሳይደረግ መቅረቱ ለተፈጠረው ችግር ሰበብ ሆኗል፤ ተብሏል፡፡ … ይሄም የመልካም አስተዳደር ችግር ነው ከተባለ ያመኛል፡፡ የከተማዋን የትራንስፖርት ችግር ይቀርፋሉ ተብለው በከፍተኛ ወጪ፣ ያውም በብድር የተገዙት እነዚህ ባቡሮች፤ አብዛኛውን ጊዜያቸውን በጥገና ማሳለፋቸው አሳሳቢ ነው፤ የተባለ ሲሆን፤ ባቡሮቹ መንገዱ ምቾት እየነሳቸው አልፎ አልፎ ከተዘረጋላቸው ሃዲድ እንደሚወጡ፣ በዚህም ሳቢያ ሃዲዱ እንዲጠረብና በግራሶ እንዲለሰልስ መደረጉ ታውቋል፡፡ ይታያችሁ … ከዓመት በኋላ 40 የነበረው በእጥፍ ጨምሮ 80 ባቡሮች ሲርመሰመሱ እናያለን ብለን ተስፋ ያደረግነውን ሁሉ ኩም አደረጉን!... 13 ባቡሮች ከቆሙ ምን ቀረን?! በቴክኒክ ብልሽትም ቢሆን ለምን ይቆማሉ አልወጣኝም፡፡ ተጠግነው በጊዜ ለምን ወደ ሥራ አይገቡም ነው ጥያቄው፡፡ ችግሩን የሚፈታ የባቡር መለዋወጪያ አቅራቢ የለም ተብሏል፡፡ (“ዊርድ” አለ ፈረንጅ!)\nእናላችሁ------በጅምላ የባቡር ኮርፖሬሽንን መክሰሱ ቀርቶ ጉዳዩ የሚመለከተው ኃላፊ ተጠያቂ መሆን ይኖርበታል፡፡ በጅምላ መሸፋፈን ተለምዷል! እኛም የጥፋቱ መጠንና ያደረሰው ኪሳራ ተመርምሮና ተሰልቶ ለህዝብ ይፋ ሊደረግ ይገባዋል፡፡ (ሙስና ብቻ ሳይሆን የብቃት ማነስም ከኃላፊነት ያስነሳል!!) ሌላው አገር ትልቅ ቀውስ ሲፈጠር ኃላፊው በገዛ ፍቃዱ ኃላፊነቱን ይለቃል፡፡ የእንግሊዙ ጠ/ሚኒስትር ዴቪድ ካሜሩን፤በሪፈረንደሙ ያልተጠበቀ ወይም ያልተፈለገ አሊያም ያልታሰበ ውጤት በመምጣቱ (ብዙዎች ከህብረቱ እንድትወጣ ድምፅ በመስጠታቸው!) ራሳቸውን ከስልጣን አግልለዋል፡፡ “ሌላ ሰው ደግሞ በአዲስ መንፈስ ይምራችሁ ….” ብለዋል፡፡ (እኛ አገር ግን ከወረዳ ኃላፊነት መውረድም ሞታችን ነው!\nበነገራችን ላይ እንዲህ ያሉትንም ችግሮች (ለ10 ዓመት የተጓተቱትን የስኳር ፋብሪካዎች ጨምሮ) ኢህአዴግ በመልካም አስተዳደር ጉድለት ውስጥ ጠቅልሎ ለመገላገል ይዳዳዋል፡፡፡፡ የህውሓት አንጋፋ ታጋይና የቀድሞው የአየር ኃይል አዛዥ ሜ/ጄነራል አበበ ተ/ሃይማኖት ግን በዚህ ጉዳይ ከኢህአዴግ ጋር አይስማሙም፡፡ አሁን በኢህአዴግ መራሹ መንግስት ውስጥ ያለው ችግር የመልካም አስተዳደር በሚል የሚታለፍ ሳይሆን የመዋቅራዊ ስርዓት ችግር ነው ብለዋል - ጀነራሉ ፡፡\nየቀድሞው የአየር ኃይል አዛዥ፤ በቅርቡ ከዚሁ ጋዜጣ ጋር ያደረጉትን ነፃና ደፋር ቃለ ምልልስ ካነበብኩ በኋላ ለራሴ ምን እንዳልኩ ታውቃላችሁ? እንኳንም በ93 ክፍፍል ወቅት ከህውሓት ተባረሩ አልኩ ለራሴ፡፡ (አንድ ከመንጋው የተለየ ነፃ አሳቢ ኢትዮጵያዊ እንድናተርፍ እረድቶናል!) ምን መሰላችሁ … ማንም የፈለገ ቀና አሳቢ ቢሆን በኢህአዴግ ውስጥ እስካለ ድረስ ፓርቲው አስቦ ከሚሰጠው ውጭ ሊያስብ እንደማይችል የሩብ ክ/ዘመን ተመክሮአችን ይነግረናል፡፡ ጀነራሉ ለግንቦት 20 በዓል ከ “ሪፖርተር” ጋዜጠኛው የማነ ንጋሽ ጋር ባደረጉት ቃለ-ምልልስ፤ በ93 ስለተከሰተው ክፍፍልና እሳቸውን ጨምሮ በርካቶች ከፓርቲው ስለተገለሉበት ሁኔታ ተጠይቀው ሲመልሱ፤“ትልቅ ብቃትና ዕውቀት የነበራቸው ሰዎች በአገር ግንባታ እንዳይሳተፉ ያደረገ ነገር በመሆኑ ያሳዝነኛል … በሰዓቱ የነበረን አስተሳሰብ ‹ከኢህአዴግ መስመር ውጪ ሁሉም የጥፋት መስመር ነው› ብሎ የሚያምን ስለነበር ተቃዋሚዎችን እንደፀጋ የማያይ፣ እግራቸውን እንዳይተክሉ የሚደርግ አስተሳሰብ ነበር፡፡ ጎልቶ የታየን ግን እኛ ላይ ሲደርስ ነው፡፡ …” ትክክል ብለዋል-ጄነራሉ፡፡ አሁን ሥልጣን ላይ ያሉትም እነሱ ላይ ሲደርስ ነው ጎልቶ የሚታያቸው (ዛሬ የሚወጣ ህግና ደንብ ሁሉ ነገ በአውጪው ወገን ላይም ይሰራል!)\nእናላችሁ … የ93 ዓ.ም ክፍፍል ለኢትዮጵያ ፖለቲካ A blessing in disguise ነው፡፡ የትግራዩ የቀድሞ ፕሬዚዳንት ገብሩ አስራትን ጨምሮ ሌሎች በርካታ የህውሓት አባላት በክፍፍሉ ባይባረሩ ኖሮ፣ “አረና” የሚባል ተቃዋሚ ፓርቲ ለትግራይ ህዝብ አይፈጠርለትም ነበር፡፡ (ህወሓትም የተፎካካሪን ስጋት አትረዳም ነበር!) የቀድሞው የአየር ኃይል አዛዥ ሜጀር ጀነራል አበበ፤ በዚያው ክፍፍል ከህወሓት ባይገለሉ ኖሮ፣ዛሬ ለተቃዋሚዎችና ለነፃ ፕሬስ መብት የሚከራከር ነፃ ሰው አናገኝም ነበር፡፡ ለሪፖርተር ከሰጡት ቃለ ምልልስ ጥቂት ልቆንጥርላችሁ፡- “… አሁን ያለው መንግስት ‹ከእኔ በላይ ማን አለ?› የሚል ዕብሪትም ያለበት መንግስት ነው፡፡ የዲሞክራሲ ምህዳር እያጠበበ እያጠበበ ሄዷል፡፡ ሃሳብን በነፃነት የመግለፅ መብት እየተገደገበ ነው፡፡ አሁን ያሉትን ተቃዋሚዎች እንደ ፀጋ አያይም፡፡ … የተደራጀ የህዝብ እንቅስቃሴ ስጋት ይሆንበታል፡፡ ስለዚህ ፓርቲዎችን የማዳከም ሥራ ነው የሚሰራው፡፡ ይህ ለመድብለ ፓርቲ ሥርዓት አደጋ ነው፡፡ …” ከህውሓት ወይም ኢህአዴግ ሳይወጣ ይሄን ዓይነት ነፃ ትንተና መስጠት አይሞከርም፡፡\nከትጥቅ ትግልና አገር ከመገንባት የትኛው ይከብዳል በሚል ለቀረበላቸው ጥያቄ\nጀነራሉ እንዲህ መለሱ፤ “…የትጥቅ ትግል አስተሳሰብና የአገር ግንባታ አስተሳሰቦች መሰረታዊ ልዩነት አላቸው፡፡ ኢህአዴግ ራሱን ለዴሞክራሲ ሥርዓት ግንባታ ግብዓት ከሆኑ እሳቤዎች ጋር አጣጥሞ የሄደ አይመስለኝም፡፡ ኢህአዴግ ብቻ ሳይሆን በአጠቃላይ የእኛ ትውልድ አማፂ ነው፡፡ የአማፂ ትውልድ የዴሞክራሲ ትውልድ መሆን አይችልም፡፡\nስለዚህ ሌሎች ፓርቲዎች ራሳቸውን በህገ መንግስቱና በዓለም ላይ ካሉ ዘመናዊ እሳቤዎች ጋር ማጣጣም ይኖርባቸዋል፡፡ የእኛ ትውልድ ከራሱ እሳቤና ተግባር ውጭ ያለን አካል መብት የማያከብር፣‹እኔ ብቻ ነኝ ልክ› የሚል አክራሪነት የሚታይበት ትውልድ ነን፡፡ ተ\nማሪ ሆነን ሰላማዊ ሰልፍ እንውጣ በምንልበት ጊዜ እምቢ ያለ ተማሪ ካለ ይመታል፡፡ ይህ በመሰረቱ ኢ-ዲሞክራሲያዊ አካሄድ ነው፡፡ እንጭጭነትም ነው፡፡ ስለዚህ የኛ ትውልድ የዲሞክራሲ ትውልድ አይደለም፡፡ የአመፅ ትውልድ ነው፡፡ የፀረ - ዲሞክራሲ ዘበኛ የነበረን ሥርዓት ግን በማስወገዱ እኮራበታለሁ፡፡ ከዚያ በኋላ አዲሱ ትውልድ ተረክቦ መሄድ ነበረበት፡፡\nሆኖም የእኛ ትውልድ አሁንም ሥልጣንን የሙጥኝ ብሎ አልለቅም በማለቱ አሁን ለሚታየው ቀውስ ምክንያት ሆኗል” እኔ በበኩሌ ከ60ዎቹ ፖለቲከኞች ይሄን የመሰለ ሃቀኝነትና ቀና ግምገማ (ትችት) ሰምቼ አላውቅም፡፡ እናላችሁ የዲሞክራሲ ባህልና ሥርዓት ለምን እንደራቀን አሁን በደንብ ገባኝ፡፡ አሁን ጥያቄው ምን መሰላችሁ? በርግጥ ጥያቄው ለኢህአዴግ ነው! የአመፅ ትውልድ፤ለዲሞክራሲ ትውልድ ሥልጣን የሚያስረክበው መቼ ነው??\nMore in this category: « እምብዛም ያልተወደዱ እጩ ፕሬዚዳንቶች!!\tሃሳብዎን በ‹‹ነፃነት›› ይግለፁ! »


የኤጲስ ቆጶስ፣ ሽማግሌ እና መጋቢ ልዩነት ምንድን ነው?\nበአዲስ ኪዳን፣ ኤጲስ ቆጶስ (bishop) በአጥቢያ ቤተ ክርስቲያን ውስጥ በአማስተማሪ መሪ (teaching leader) ሃላፊነት የሚያገለግል ሰው መጠሪያ ነው (ፊል 1:1)፡፡ የዚህ ቃል አቻ የሆነው የግሪኩ ቃል “episkapos” – “ኤጲስ ቆጶስ”፣ “ሽማግሌ”፣ “የበላይ ተመልካች”፣ ወይም “መጋቢ” ተብሎ ተተርጉሟል። ሁሉም ስያሜዎች የሚያመለክቱት አንድን የአገልግሎት ቢሮ ስለሆነ ቃሎቹ መሠረታዊ የትርጉም ልዩነት የላቸውም፡፡\nበቀደሙት አብያተ ክርስቲያናት፣ መሪዎቻቸው በቀጥታ “ሽማግሌዎች” ተብለው ተጠርተዋል፡፡ ለምሳሌ፣ በሐዋ 20:17 እንዲህ እናነባለን፣ “ከሚሊጢንም ወደ ኤፌሶን ልኮ የቤተክርስቲያንን ሽማግሌዎች አስጠራቸው”፡፡ ፊልጵስዩስ 1:1 ላይ ጳውሎስ ደብዳቤውን፣ “በፊልጵስዩስ ለሚኖሩ ከኤጲስ ቆጶሳትና ከዲያቆናት ጋር በክርስቶስ ኢየሱስ ላሉት ቅዱሳን ሁሉ” ሲል ይጀምራል፡፡ በግልጽ እንደሚታየው በቀደመቺቱ ቤተ ክርስቲያን ውስጥ የነበሩት ሁለት የአመራር ስፍራዎች ብቻ ነበሩ፤ እነሱም ሽማግሌዎች (ኤጲስ ቆጶሳት) እና ዲያቆናት ናቸው፡፡\nጳውሎስ በመልእክቶች ውስጥ፣ የቤተ ክርስቲያን መሪዎች አድርጎ ለሚመለከታቸው ሽማግሌዎች (ኤጲስ ቆጶሳት) የብቃት መመዘኛን በተመለከተ ሁለት ጊዜ ጽፏል (በእነዚህ ጽሑፎች ውስጥ፣ እነዚህ ሽማግሌዎች በአጠቃላይ እንደ አንድ ነጠላ መሪ ሳይሆን እንደ ቡድን ሆነው እንደሚያገለግሉ ልብ ይበሉ)፡፡\nየመጀመሪያው፣ በ 1ኛ ጢሞቴዎስ 3:1-7 ላይ ይገኛል፣ “ማንም ኤጲስ ቆጶስነትን ቢፈልግ መልካምን ሥራ ይመኛል የሚለው ቃል የታመነ ነው። እንግዲህ ኤጲስ ቆጶስ እንዲህ ሊሆን ይገባዋል፤ የማይነቀፍ፥ የአንዲት ሚስት ባል፥ ልከኛ፥ ራሱን የሚገዛ፥ እንደሚገባው የሚሰራ፥ እንግዳ ተቀባይ፥ ለማስተማር የሚበቃ፥ የማይሰክር፥ የማይጨቃጨቅ ነገር ግን ገር የሆነ፥ የማይከራከር፥ ገንዘብን የማይወድ፥ ልጆቹን በጭምትነት ሁሉ እየገዛ የራሱን ቤት በመልካም የሚያስተዳድር፤ ሰው ግን የራሱን ቤት እንዲያስተዳድር ባያውቅ፥ የእግዚአብሔርን ቤተ ክርስቲያን እንዴት ይጠብቃታል? በትዕቢት ተነፍቶ በዲያብሎስ ፍርድ እንዳይወድቅ፥ አዲስ ክርስቲያን አይሁን። በዲያብሎስ ነቀፋና ወጥመድም እንዳይወድቅ፥ በውጭ ካሉት ሰዎች ደግሞ መልካም ምስክር ሊኖረው ይገባዋል።”\nበዚህ ጥቅስ ላይ በመነሳት በርካታ ነገሮችን መረዳት እንችላለን፡፡ በመጀመሪያ፣ የኤጲስ ቆጶስ ሥራ ታላቅ ሥራ መሆኑን እንገነዘባለን፡፡ በሁለተኛ ደረጃ ስራው ውስን ተግባር መሆኑንም እናያለን (በአጠቃላይ የወንዶች ተውላጠ ስም ጥቅም ላይ መዋሉን ልብ ይበሉ)፡፡ ሦስተኛ፣ የግብረገብ ልእልና ወሳኝ ሆኖ እናያለን:- (የማይነቀፍ፥ የአንዲት ሚስት ባል፥ ልከኛ፥ ራሱን የሚገዛ፥ እንደሚገባው የሚሰራ፥ እንግዳ ተቀባይ፥ ለማስተማር የሚበቃ፥ የማይሰክር፥ የማይጨቃጨቅ፣ ገር የሆነ፥ የማይከራከር፥ ገንዘብን የማይወድ፥ ልጆቹን በጭምትነት ሁሉ እየገዛ የራሱን ቤት በመልካም የሚያስተዳድር)። አራተኛ፣ የማስተማር ችሎታ (ስጦታ) ሊኖረው ይገባል፡፡ (በቀጣዮቹ ቁጥሮች የተዘረዘሩት ዲያቆናት የማስተማር ችሎታ እንዲኖራቸው አይጠበቅባቸውም፡፡) ቲቶ 1:5-7፣ ለሽማግሌዎች ተመሳሳይ ዝርዝር ከማቅረቡ በተጨማሪ የሐሰት ትምህርትን የመገሰጽ ችሎታን በዝርዝሩ ውስጥ ያካትታል፡፡ ጴጥሮስ ለእነዚህ የቤተክርስቲያን መሪዎች ሲጽፍ ራሱን፣ “ሽማግሌ” ብሎ መጥራቱን ልብ ይበሉ (1ኛ ጴጥሮስ 5:1)፡፡\nየቀድሞ የቤተ ክርስቲያን አባቶች ጥንታዊ ጽሑፎች፣ አስተማሪ መሪዎች (ኤጲስ ቆጶሳት) ቤተክርስቲያንን በበላይነት ለማገልገል ከዲያቆናት ጎን ሆነው ያገለግሉ እንደነበር የሚያረጋግጡ ይመስላል፡፡ የጥንት መረጃዎች የሆኑት የሮሜ ክሌመንት (Clement of Rome) እና ዲዳቼ (Didache)፣ ከመጀመሪያው ምዕተ-ዓመት መገባደጃ እስከ ሁለተኛው ምዕተ-ዓመት መጀመሪያ ድረስ፣ ኤጲስ ቆጶሳት እና ዲያቆናት የቤተክርስቲያን መሪዎች እንደነበሩ ይጠቅሳሉ፡፡\nከጊዜ በኋላ ግን፣ በቤተ ክርስቲያን ውስጥ ተጨማሪ የመሪነት ደረጃዎች (እርከኖች) ተካተዋል፡፡ በሂደትም፣ ኤጲስ ቆጶስ የሚለው ስያሜ ብዙ አብያተ ክርስቲያናትን ለሚያስተዳድር ለክልል አብያተ ክርስቲያናት መሪ ጥቅም ላይ ይውል ጀመር፡፡ በ 325 ዓ.ም. በኒቂያ ጉባኤ ላይ እንደታየው፣ የእያንዳንዱ ከተማ ወይም አካባቢ የቤተ ክርስቲያን መሪ የክልሉን አብያተ ክርስቲያናት ይወክላል፡፡ እነዚህ መሪዎች “ኤጲስ ቆጶሳት” ተብለው ተጠርተዋል። ዛሬም በበርካታ አብያተ ክርስቲያኖች ዘንድ ይህ አጠቃቀም በስራ ላይ እየዋለ ይገኛል፡፡\nሆኖም፣ የመጽሐፍ ቅዱስ ትምህርት በግልጽ የሚያሳየን፣ ሽማግሌዎች እና ዲያቆናት የአጥቢያ አብያተ ክርስቲያናትን እንደሚመሩ ነው፡፡ ሽማግሌው፣ ኤጲስ ቆጶስ ወይም መጋቢ በመባልም ይታወቃል፡፡ ይህ ገለጻ፣ መጽሐፍ ቅዱስ ሽማግሌዎች (ኤጲስ ቆጶሳት) እና ዲያቆናት የቀድሞዎቹ አብያተ ክርስቲያናት መሪዎች መሆናቸውን እንደሚገልጽ ከማሳየት አልፎ በአሁኑ ሰአት የሚታዩትን ሌሎች ተጨማሪ የቤተክርስቲያን አመራር ዘዴዎችን ስህተት አያደርግም፡፡\nትርጉም፦ አዳነው ዲሮ\n3 thoughts on “የኤጲስ ቆጶስ፣ ሽማግሌ እና መጋቢ ልዩነት ምንድን ነው?”\nመጋቢ እና ሽማግሌ ኃላፊነታቸው እንደየቤ/ን ይለያያል፤ ለምሳሌ ሙሉወንጌል ፣ ቃለ ሕይወት ።\nሙሉወንጌል በስነየር መጋቢ ትመራለች፡ ቃለሕይወት ደግሞ በሽማግሌዎች ትመራለች። የትኛው ነው ትክክል ?\nወንድሜ ሰለሞን፣ አስቀድሜ ጥያቄህን ለዝግጅት ክፍላችን ስላደረስክ አመሰግናለው፡፡ ጥያቄህን ለመመለስ አስቀድሜ በጽሑፉ ማጠቃለያ ላይ ያለውን አንድ አንቀጽ ልዋስ፡፡ እንዲህ ይላል፣ “ይህ ገለጻ፣ መጽሐፍ ቅዱስ ሽማግሌዎች (ኤጲስ ቆጶሳት) እና ዲያቆናት የቀድሞዎቹ አብያተ ክርስቲያናት መሪዎች መሆናቸውን እንደሚገልጽ ከማሳየት አልፎ በአሁኑ ሰአት የሚታዩትን ሌሎች ተጨማሪ የቤተክርስቲያን አመራር ዘዴዎችን ስህተት አያደርግም፡፡” ይላል፡፡ በዚህ አንቀጽ ውስጥ በግልጽ እንደሚታየው የጽሑፉ ዓላማ የቀድሞ ቤተ ክርስቲያን የአመራር ስርአት ምን እንደሚመስል ማሳየት እንጂ ከዚያ ውጪ ያሉ የአመራር ዘዴዎች ትክክል አለመሆናቸውን መናገር አይደለም፡፡ ስለዚህ የሙሉ ወንጌልም ሆነ የቃለ ሕይወት ወይም የሌላ አብያተ ክርስቲያናት የአመራር ዘይቤ በራሳቸው መልካም ወይም መጥፎ ሊሆኑ አይችሉም፡፡ ዋናው ቁም ነገር ያለው ያንን የአመራር ዘይቤ ለክርስቶስ ክብር በማዋሉ ላይ ነው፡፡ ይህ ደግሞ የልብ ጉዳይ ስለሆነ ፍርዱን ልብን ለሚያይ ለአምላክ እንተው፡፡\nታዲያ አሁን በኢትዮጵያ ውስጥ እየታየ ያለው የቤ/ን አስተዳዳሪነት እንዴት ነው? ከፅሑፉ ጋር ብዙ የራቀ ጥያቄ አይደለም


የነሱ ድፍረት የኛ ፍርሀት ነው (ሉሉ ከበደ) | FREEDOM 4 ALL ETHIOPIANS\nሙስሊም ወንድሞቻችን ሁለት አመት ለሚጠጋ ጊዜ እየተገደሉ ነው። በጽናት፤ በጀግንነትና በብልሀት እናም በመስዋእትነት የመብት ትግላቸውን ቀጥለዋል። በለተ – አውዳመት ኢድ አልፈጥርም የመስዋእትነት ደማቸውን፤ …ኢትዮያን የተቆጣጠራት የትግራይ ዱር አራዊት መንጋ አፍሷል። የሞቱትን ሁሉ አላህ በጀነት ነፍሳቸውን ያኑር ከማለት በቀር ምን ይባላል ? ለሁሉም ወገኖቻችን ለቤተሰቦቻቸው፤ ለዘመዶቻቸው አላህ ጥናቱን ይስጥ እላለሁ። በከንቱ ለፈሰሰ ደማቸውም እሱ በማያልቅበት ስልጣኑ ፍርዱን ይስጥ። ሳይውል ሳያድር።…አላህ ሁ አክባር!!!\nአፋር ለብቻው እየተቀጠቀጠ ሀብቱን ንብረቱን እየተቀማ እየተዘረፈ ነው። ኦሮሞ ለብቻው እየተቀጠቀጠ ሀብቱን ንብረቱን እየተቀማ እየተዘረፈ ነው። ሶማሌ ለብቻው እየተቀጠቀጠ ሀብቱን ንብረቱን እየተቀማ እየተዘረፈ ነው። አማራው እየተቀጠቀጠ ሀብቱን ንብረቱን እየተቀማ እየተዘረፈ ነው። ደቡቡም ቤኔሻንጉሉም…ሁሉም! ድፍን ኢትዮጵያ….\nየኢትዮጵያ ሳተላይት ሬዲዮና ቶሌቪዥን ከተመሰረተ ወዲህ፤ ይህ ህዝብ፤ አንዱ ባንዱ ላይ የሚደርሰውን ሰቆቃ መከራና ግፍ ሌላው ሳይሰማ ቀርቶ አይደለም፤ ከዳር እዳር ለአመጽ ያልተነሳው። አንዱ ላንዱ ለመድረስ ሳይፈግ ቀርቶ ሳይሆን፤ አንድ ሆኖ የጋራ ጠላቱን ህውሀትንና የየክልሉን ባንዳዎች አምርሮ የሚታገልበት ድፍረቱ የጠፋው ነው የሚመስለው። ከየቋንቋው ተናጋሪ፤ ዛሬን ኖረን እንሙት ብለው በቆረጡ የጥቅም ምርኮኞች ወያኔ ያዋቀረው የስላላ መረብ፤ የማያፈናፍን በመሆኑም ሊሆን ይችላል ህዝቡ ከየአቅጣጫው መነሳት ያቃተው። የህውሀት ሰላዮች አብዛኛዎቹ የትምህርት ደረጃቸውና የስራ ልምዳቸው የማያስገኝላቸውን ጥቅም ለማግኘት ሲሉ ወገኖቻቸውን አሳልፈው የሚሰጡ፤ ይህ ስልጣን ላይ ያለው ቡድን ንቅንቅ የማይል ነው ብለው የሚያምኑ ናቸው። ህልውናቸውን ከስር አቱ ጋር ስላቆራኙት ተግተው ወገኖቻቸውን ሁሉ ያስበላሉ። ይህ ፍርሀት በያንዳንዱ ሰው ልብ ውስጥ ነግሶ ይሆን ? ከሁሉም በላይ ግን ሁሉንም አንድ ላይ መጨፍለቅ የሚችለው የህዝብ ቁጣ ነው። ለምን ይሆን የዘገየው የኢትዮጵያ ህዝብ ቁጣ ?\nመልካሙ ነገር ወያኔ በመላው ኢትዮጵያ ከትግራይ ክፍለሀገር ጨምሮ የጠላቶቹን ቁጥር እያበራከተ መሄዱ ነው ። ይህም በመሆኑ የሚወስደው እርምጃ ሁሉ የውስጥ ፍርሀቱንም ጭምር ይገልጻል። የሚፈራውም አንድ ቀን፤ ከአንድ ጥግ፤ ወይ ከመሀል የሚነሳ የተንቀለቀለ ቁጣ ማእበሉ በሚያስገርም ፍጥነት በመላ ሀገሪቱ ተስፋፍቶ፤ ወያኔ ለወሬ ነጋሪ እንኳ እንዳይተርፍ ሊያደርገው ይችላል። አንባገነኖች አፈናውንና ጭቆናውን እያበዙት በሄዱ ቁጥር፤ የፍርሀታቸውም መጠን እየጨመረ መሄዱ የማይቀር ነው። የፍርሀታቸው መጠን በጨመረ ልክ፤ በህዝብ ላይ የሚፍጽሙትም ግፍ እየከፋ ይሄዳል። በሙስሊም ወንድሞቻችን ላይ የሚያካሂዱት ጭፍጨፋ ይህንኑ ያመለክታል።\nባንድ አጋጣሚ መብቱንና ነጻነቱን ለማይረቡ ደካሞች አሳልፎ የሰጠ ህዝብ፤ በውዴታ ወይም በክብር መልሶ ነጻነቱን ሊያገኝ ከቶም አይቻለውም። በቁጣ እና በሀይል ነው ከጅ ያመለጠ ነጻነት የሚገኘው። በተደራጀ ሀይልና በቆራጥ ትግል ነው ከጅ ያመለጠ ነጻነት የሚገኘው። ወያኔዎች በተቀናጀ የፖሊስና የጦር ሀይል ህዝብን በማሸበር ስራ ላይ ተሰማርተው ህዝቡን አሸባሪ ይሉታል። ህዝቡን እየገደሉት ተገደልን ይላሉ። ባንዲራ ቀደው እያራገቡ ህዝቡን ባንዲራ ቀደደ ይሉታል። ዘጠና ሚሊዮን ህዝብ ይህችን ምድር ትቶላቸው ወዴት እንዲጋዝ አስበዋል? አዎ ይህን ህዝብ አሸንፈውታል። ጥለውታል። ፈሪ ከጣለው ላይ አይነሳም እንዴ?… ፈሪ ግልግል አያውቅም እንዴ? ካንድ መንደር የተውጣጡ ወሮበሎች ይህን ህዝብ በሀይል ጸጥ አድርገው እየገዙ እንድሚዘልቁ አምነዋል? እኛስ እየተረገጥን ተገዝተን መኖር እንዳለብን አምነን ተቀብለናል?\nምን ጊዜም የአንባገነኖች ብርታትና ጥንካሬ የህዝብ ፍርሀትና መንበርከክ ነው። የኛ ችግር ደግሞ ከፍተኛ ፍርሀት በልባቸው ውስጥ መኖሩን አውቀን መድፈር አለመቻላችን ነው። እነሱ ይህን ስልጣን ተነጥቀው በጃቸው ያስገቡትን የሀገሪቱን ሀብት እንዳያጡ ይፈራሉ። እኛ ደሞ ከሞቱት በላይ ከነሱ በታች አድርጋ የምታኖረንን ኩርማን እንጀራ እንዳናጣ እንፈራለን። እየፈራንም ድንገት ባላሰብነው ሁኔታ ያቺን የምንፈራላትንም ጥቅም አሳጥተውን እንደምንወድቅ አሳይተውናል። ስንት ሺ ህዝብ ነው በማያውቀው ምክንያት ከስራ የሚባረረው? ብረት የተሸከመው መለዮ ለባሽ ሳይቀር ስንቱ ሺ ስንት ጊዜ ከሰራዊቱ ተባረረ? መፍራቱ፤ አቤት ወዴት እያለ ለነሱ መታዘዙ፤ በኢትዮጵያ ውስጥ ለኑሮና ለህይወት ዋስትና ነው ብሎ የሚያምን ይኖር ይሆን?\nሀይሌ ገብረስላሴ እግራቸው ስር የወደቀው ፕሬዚደንት እሆናለሁ እያለ መለፍለፍ የጀመረው ሀብቱን ንብረቱን ሊዘርፉት እንደሚችሉ ጠንቅቆ በመረዳቱ ይመስላል። የሚወደውን የኢትዮጵያ ህዝብ ጠልቶ አይመስለኝም እነሱ ስር መለጠፍ የፈለገው። ጨካኝ ወንጀለኞች መሆናቸው አስፈርቶት ነው። ስልጣኑ አይደለም አንባገነኖችን ጨካኝና ጨፍጫፊ የሚያደርጋቸው። ጥቅሙ ነው። ያን ጥቅም የማጣት ፍርሀት ነው ክፉ የሚያደርጋቸው ። ጥቅሙ የሚገኘው ስልጣኑን ተከትሎ ነውና።\nየሰው ልጅ በተፈጥሮው የሚገባውን ሰባዊ መብት አላውቅም፤ አልቀበልም፤ አላከብርም፤ ብሎ በህዝብ ላይ ያሻውን እየፈጸመ ለመኖር የቆረጠ የህገወጦች ቡድን ሁሉን በተቆጣጠረበት አገር ውስጥ፤ እርግጥ ፍርሀት የህብረተሰብ የለትተለት ህይወት ሊሆን ይችላል ። እንዳንታሰር መፍራት፤ እንዳንገደል መፍራት፤ በእስር ቤት የቁምስቃይ እንዳይደርስብን መፍራት፤ ልጄን ወንድሜን ይገሉብኛል ብለን መፍራት፤ ስራዬን አጣለሁ ብለን መፍራት፤ ያለኝን ሀብት ነጥቀው ያደኽዩኛል ብለን መፍራት፤ አዎ ባሁኑ ጊዜ ኢትዮጵያ ውስጥ ይህ መሰረት ያለው ፍርሀት ነው። አንካካድም። እንዲህም ሆኖ ግን የሚደርስባቸውን ሁሉ እያወቁ፤ ለህይወታቸውም ለንብረታቸውም ቅንጣት ሳይሳሱ፤ በግላቸው ለመጠቀም ሳይሆን፤ ኢትዮጵያውያን መብት ነጻነትና ዲሞክራሲ ያስፈልገናል ብለው፤ እነእስክንድር ነጋ፤ እነ አንዷለም አራጌ፤ ወያኔ እስር ቤት የታጎሩት የነጻነት ታጋዮች በሙሉ፤ የሙስሊም ወንድሞቻችን መፍትሄ አፈላላጊ ኮሚቴ አባላት ብሎም መላው ኢትዮጵያዊ ሙስሊም በሙሉ፤ ድምጻቸውን ከፍ አድርገው እየጮሁ ይህን የነፍሰገዳዮች ቡድን ሲሞግቱ፤ አብሮ ለመነሳትና ለመከተል ወኔ ማጣታችን ነው ከሁሉም የከፋ ፍርሀት። የመጣው ይምጣ ብሎ ጀግና ተነስቶ ይህን አራዊት ቡድን ሲጋፈጥ እያዩ ቶሎ ተነስቶ ከጎኑ መቆም ያለመቻል ነው አደገኛው ፍርሀት።\nየቱኒዚያው ለውጥ የመጣው አንድ ወጣት እራሱን በማቃጠሉ፤ ከዳር እስከዳር የሀገሪቱ ሰው ሁሉ ተነቃንቆ፤ በጥቂት ቀናት ነገሩን ሁሉ ቀየረው። በኢትዮጵያ ውስጥ ጀግናው የኔ ሰው ገብሬ ለፍትህ ሲል ራሱን አቃጠለ። ወያኔ በህዝቡ ላይ የጫነው የፍርሀት ድባብ በልጦ ነው መሰለኝ የተንቀሳቀሰ ሰው አልታየም።\nበማናቸውም ስርአት ውስጥ ኢትዮጵያ ጭቆናን፤ አንባገነንነትን፤ ዘረኝነትን፤ የሚቃወሙ ጀግኖች ሞልተዋታል። ቀድመውን የተነሱትን ፈጥኖ የመከተል ወኔ ነው የጎደለን። ሰማያዊ ፓርቲ አዲስ አበባ ውስጥ በቅርቡ በጠራው የተቃውሞ ሰልፍ ላይ ከሶስት መቶ ሺህ ህዝብ ያላነሰ ወቷል። የቀረው እቤት ውስጥ ምን ያደርግ ነበር ?.. ሙስሊም ወንድሞቻችን ሁለተኛ አመታቸውን ይዘዋል ድምጻችን ይሰማ፤ የሀይማኖት ነጻነታችን ይከበር፤ ህገመንግስቱ ይከበር እያሉ ሲጮሁ፤ ሲገደሉ፤ ክርስቲያኑ ምን እያደረገ ነው ? እስላም መንግስት ሊሆንብህ ነው ብሎ ወያኔ የሚያወራው ውሸት ለኢትዮጵያዊው ክርስቲያን የመዝናኛ የመሳቂያ ቀልድ ነው። ከወንድሞቹ ጋር መነሳት ያቃተው፤ ለራሱ ነፍሱ በፍርሀት ብትቀጥን ነው እንጂ። ( በነገራችን ላይ ኢትዮጵያ ውስጥ ሰዎች ሲደብራቸው ወያኔ ዛሬ ምን ውሸት አወራ? ቴሌቪዥን ያየ አለ? ማለት በየቤቱ የተለመደ ሆኗል ይባላል) እርግጥ የሀገር ቤቷ ኦርቶዶክስ ቤተክርስቲያን በወያኔ ተማርካለች፤ የሀይማኖት መሪዎች፤ የወያኔ ባንዳና ቅጥረኞች ሆነዋል። የሙስሊሙን ቅጥረኛ መጅሊስ ምእመኑ እንቢ እንዳለ፤ የክርስቲያኑም ምእመን ያንኑ አቁዋም ይዞ ከወንድሞቹ ጎን መታየት ነበረበት። በሙስሊም ወንድሞቹ ላይ እየደረሰ ያለው ግፍ ኢትዮጵያዊውን ክርስቲያን እያሳመመው እያንገበገበው ነው። ይሄ ምንም የሚያጠራጥር ነገር የለውም። ሙስሊሙ በየመስጊዱ ያደረገውን ክርስቲያኑ በየ ቤተክርስቲያኑ ለማድረግ ግን ዘግይቷል። ጊዜ ግን ምንጊዜም አለ። ኢትዮጵያውያን ክርስቲያኖችም ተነሱ!\nዊንስተን ቸርችል ተናገሩት ተብሎ ከተጻፈ ጥቅስ እንዲህ የሚል አየሁ “….ታያላችሁ እነዚያን በተደላደለ መሰረት ላይ ተደላድለው የተቀመጡ አንባገነኖች? በወታደሮቻቸው አፈሙዝ ተከበው፤ በፖሊሶቻቸው ቆመጥ ተከበው….ግን በልባቸው ውስጥ ለመግለጽ አዳጋች የሆነ ፍርሀት አለባቸው። …መልካም አስተሳሰቦችን ይፈራሉ። ጠንካራ ቃላትን ሳይቀር ይፈራሉ። ስለ ስርአታቸው ስለሁኔታቸው ከውጭ የሚወሩ ነገሮችን ይፈራሉ። በሀገር ውስጥ የሚንሸራሻሩ ትክክለኛ ሀሳቦችን ይፈራሉ። ስለሚያስፈሯቸውም ሀሳቦችን ያግዳሉ። ያፍናሉ። ሰው ሀሳቡን እንዳይገልጽም ይከለክላሉ። እነሱ ከሚያስቡት የተለየ ኢምንት አስተሳስብ በሀገር ውስጥ ሲንቀሳቀስ ካዩ በፍርሀት በድንጋጤ ይርዳሉ….”\nየህውሀት ሰዎች የኢትዮጵያን ህዝብ ለማፈን የሚደክሙት ለምንድነው? የሽብርተኛ ህግ አውጥተው የሚቃወማቸውን ሁሉ፤ ጋዜጠኛውን ሁሉ እስር ቤት የሰበሰቡትና ድፍን ያገሪቱ ህዝብ እነሱ የሚዋሹትን እንጂ እንዳይሰማ ለማድረግ ባለመታከት የሚጥሩት ለምንድነው? መልሱ ከላይ ዊንስተን ቸርችል ከተናገሩት ውስጥ አለ። እኛ የተጎዳነው ፈሪዎች መሆናቸውን ማወቅ አቅቶን ደፍረን እነሱን ለማንበርከክ አለመተጋገዛችንና አለመነሳታችን ነው።\nከደቡብ አፍሪካው አፓርታይድ ጋር ይፋለም የነበረው የነማንዴላ ድርጅት እንደ አወሮፓውያኑ ዘመን አቆጣጠር በ1949 ዓም ላይ አመታዊ ጉባኤውን ሲያካሂድ ህዝቡን በማንቀሳቀስ ተግባራዊ የሚሆን የሰላማዊ ትግል እርምጃዎችን አቅዶ ነበር። እነዚያም እቅዶች ቦይኮት፤ የስራማቆም አድማ፤ እቤት የመዋል አድማ፤ ከመንግስት ጋር ያለመተባበር፤ ዘረኛ ለሆኑ ህጎች ያለመገዛት፤ ባጠቃላይ ሀይል ያልተቀላቀለበት አመጽ፤ እንቢታ የመሳሰሉት ነበሩ።\nበ1951 መጨረሻ ላይ ይህንኑ የትግል ስልት በተግባር ሊጀምሩ፤ የኤ-ኤን-ሲ መሪዎች ተሰበሰቡና አግባብነት የሌለውንና አፓርታይድ ህዝቡን ለማፈን ያወጣውን ህግ ባደባባይ ጥሰው በማሳየት፤ ለመታሰር የሚፈልጉ በጎ ፍቃደኞችን ማሰባሰብ ቀጠሉ። በሀገራችን ወያኔ እንደሚጠቀምበት የሽብረተኛ ህግ ማለት ነው። በ1952 መጀመሪያ ላይ ወደተግባር ሲሻገሩ በበጎ ፍቃደኝነት ህግ ጥሰው ለመታሰር የወሰኑ በርካታ ሰዎች ተሰለፉና ነጮች ብቻ መዘዋወር የሚችሉበት አካባቢ ጥሰው መግባት፤ ለጥቁሮች ያልተፈቀዱ ሁቴሎችና መዝናኛዎች ጥሰው መግባት፤ ለነጮች ብቻ በተፈቀደ የማመላለሻ አውቶብሶችና ባቡሮች ላይ ሆ ብለው መግባት፤ ለጥቁሮች ከተፈቀደ ሰአት ውጭ ማምሸት ተግባር ላይ እያዋሉ ሆን ብለው በብዛት ወደ እስር ቤት ይገቡ ጀመር። ይህ የመጀመሪያው የእንቅስቃሴ ክፍል ሲሆን በሁለተና ደረጃ የተነደፈው በመላ ሀገሪቱ ባንድ ጊዜ አንድ አይነት ሰላማዊ እርምጃ መውሰድ ነበር። ያም ብሄራዊ እንቢተኝነትና ብሄራዊ የስራ ማቆም አድማዎች ነበሩ።\nጁን 26 1952 ህግን የመጣስ ተቃውሞ በያለበት ተጀመረ። ህዝቡ በነቂስ ወቶ በጎ ፍቃደኞቹን እያበረታታና እየዘመረ ድጋፉን ሰጠ። ጥቁሮች እንዳይደርሱ በህግ የተከለከሉባቸውን ቦታዎች እየጣሱ በሀይል በመግባት በጅምላ ወደ እስር ቤት መጋዝ ጀመሩ። በርካታ የኤ-ኤን-ሲ መሪዎችም ቡድኖችን እየመሩ አብረው ታሰሩ። ፖሊስ ያሰረውን ህዝብ በሙሉ ፍርድ ቤት እያመላለሰ በመክሰስ ስራ ላይ ተጠመደ። “ሁላችንንም እሰሩን” እያለ ህዝቡ፤ “ማንታስሮ ማን ይቀራል” እያለ፤ በፉክክር መንግስቱን ፈተና ላይ ይጥለው ጀመር። በመጀመሪያዋ የአመጽ እለት 250 በላይ በጎ ፍቃደኞች ህግ ጥሰው ታሰሩ። በተካታታይ በተካሄደ የአምስት ወር ዘመቻ 8500 ሰዎች በበጎ ፍቃድ ህግ የመጣስ ዘመቻ ተካፍለው እስር ቤት ገቡ። የህክምና ዶክተሮች፤ የህግ ጠበቃዎች፤ የፋብሪካ ሰራተኞች፤ የዩኒቭርስቲ መምህራንና ተማሪዎች ባጠቃላይ ከሁሉም የህብረተሰብ ክፍል ፍጹም ወደር በሌለው አንድነትና መተባበር ያንን መንግስት እስከመጨረሻ ሊታገሱት እንደማይችሉ አረጋገጡለት። ህዝቡ ይዘምር ነበር የባለስልጣናቱን ስም እየጠራ “ ክፈቱት.. ክፈቱት በሩን፤ የእስር ቤቱን…እንፈልጋለን መግባቱን..” እያለ።ይህን ህዝባዊ ሰላማዊ አመጽ ያቀደውና የመራው የማንዴላ ድርጅት ኤ-ኤን-ሲ በህዝቡ ዘንድ እጅግ ትብብርና ድጋፍ በማግኘቱ፤ ባንድ ጊዜ የአባላቱ ቁጥር ከ20‹000 ወደ 100‹ 000 ተተኮሰ።\nከዚያ በፊት የደቡብ አፍሪካ ህዝብ በዘረኞቹ ገዢዎች አንጻር፤ አንድ መሆኑን ያረጋገጠበት አጋጣሚ ነበር። ነሀሴ 1943 ዓም ላይ ንብረትነቱ የነጮች የሆነ የህዝብ ማመላለሻ አውቶቡስ ኩባንያ የአውቶብስ አገልግሎት ዋጋ ከአራት ሳንቲም አንድ ሳንቲም ጨምሮ ከፍ አደረገ። እነማንዴላ ህዝቡ ባውቶብሶቹ እንዳይሳፈር አድማ ጠሩ ( ቦይኮት ) ዘጠኝ ቀን አውቶብቹ ሰው የሚባል አጠገባቸው አልደርስ አለ። ኩባንያው ተሽመድምዶ ቁጭ አለ። ጠባቂውና ተንከባካቢው ዘረኛው የነጮች መንግስት ህዝቡን ደብድቦ ባውቶሶቹ እንዲገለገሉ ማድረግ አልቻለም። ዘሮቹን አጽናንቶ ከባጀቱ ለኪሳራው ማካካሻ ከመስጠት በቀር። የህዝቡን መቁረጥ የተረዳው ኩባንያ መጀመሪያ በሚያስከፍለው አራት ሳንቲም ስራውን ቀጠለ። አገልግሎቱን ለመስጠት ተገደደ። ህዝብ እንዲህ ለአንድ አላማ በአንድ ድምጽ በአንድ አቋም ጸንቶ እርምጃ ከወሰደ፡ ካልተንጠባጠበ፤ ማናቸውንም የአመጸኞች ስርአት የማንበርከክ ሀይል አለው። አንድ መሆን ያቃተው ህዝብ ግን ዝንተአለም እየተረገጠ ሲገዛ ይኖራል።\nኢትዮጵያን ዳግም በልጆቿ አንድነት ተነሳለች!


2 ፣ የቦታ ቁጠባ ፣ አስተማማኝ እና ጠንካራ ፣ በከፍተኛ ጭነት ከመጠን በላይ ፣ እስከ 90KW ወይም ከዚያ በላይ ኃይል ያለው።\nመ: 1unit ለተለያዩ ዓይነቶች እሺ ነው።\n3 ጥ: የኦሪጂናል ዕቃ አምራቾች አገልግሎት በደንበኞች አርማ ይሰጣሉ?\nመ: አዎ ፣ የኦሪጂናል ዕቃ አምራቾች ማዘዣዎችን ማድረግ እንችላለን ፣ ግን በዋነኝነት ትኩረት የምናደርገው በራሳችን ምርት ስም ላይ ነው።\n4 ጥ: ስለ የክፍያ ውልዎ እንዴት ነው?\nመ: ቲ.ቲ ፣ የምእራብ ህብረት እና paypal ከ $ 100 በታች ለሆኑ ትዕዛዞች የ 5,000% ክፍያ ከፍ ብሏል። ከ $ 30 በላይ ለሆኑ ትዕዛዞች ከማቅረብዎ በፊት የ 5,000% ተቀማጭ እና ሚዛን።\n5 ጥ: ስለ ማሸጊያዎ እንዴት ነው?\nመ: ካርቶን ፣ የፓሊፕ መያዣ። የበለጠ ከፈለጉ ሁሉንም ዕቃዎች በእቃ መጫኛ ጥቅል ማሸግ እንችላለን\nመ: የተመዘገበ ኃይል ፣ የማርሽ ሳጥን ውድር ፣ የግቤት ፍጥነት ፣ የመገጣጠም አቀማመጥ። ተጨማሪ ዝርዝሮች ፣ የተሻለ!\nመ: በባህር ፣ በአየር ወይም በደብዳቤ መላኪያ በጣም ተስማሚ መንገዶችን እናነፃፅራቸዋለን እንዲሁም እንመርጣለን።\nከእኛ ጋር በመተባበር እንደሚደሰቱ ተስፋ አለን።\nየጋዝ ወለል ንጣፍ ጠንካራነት\n40Cr ወይም 42CrMo\nበዘይት ማኅተም የፖስታ ጥንካሬ\nየጌጣጌጥ ቁሳቁሶችን ትክክለኛነት ማሽከርከር\nትክክለኛ መፍጨት የ 4-6 ደረጃ\nማጠናከሪያ ፣ ሲሚንቶ ማጠፊያ ፣ መሰንጠቅ ወዘተ\nእግሩ ተዘርግቷል ፣ አንጠልጣይ ተጭኗል\nየፍላጎት ግቤት ፣ የውስጠ-መስመር ግብዓት ፣ ዘንግ ግቤት\nNSK, SKF ወዘተ\nዘይት ማኅተም ስሞች\nNAK ፣ SKF ወዘተ\nY ተከታታይ ሞተር\n40Cr ወይም 42CrMo, Tempering, cementing, quenching etc.\nየኋላ ታሪክ Sogears is a mechanical brand of Yantai Bonway Manufcaturer Co., Ltd. With over 10 years'\nምርጥ የደንበኛ እርካታ መርህ።\nጥራት: የቁስ ፍተሻ ፣ የምርት ቁጥጥር ፣ የተጠናቀቁ ዕቃዎች ሙከራ ፣ ቅድመ ማጣቀሻ ምርመራ\nተልዕኮ: በዓለም ላይ ደንበኞችን የማገልገል ግባችን “አንዴ እና ለዘላለም” ነው። አንዴ ካደረግን\nከደንበኛ ጋር ንግድ በመፍጠር ለዘላለም ንግድ እንሠራለን ፡፡\nገበያ: 30 የተለያዩ አገሮች ፣ በተለይም ጀርመን ፣ ኦስትሪያ ፣ ጃፓን ፣ አሜሪካ እና መካከለኛው ምስራቅ ፡፡\nማቅረቢያ: በሰዓቱ ማድረስ 100% ዋስትና ተሰጥቷል።\nአገልግሎቶች: በእንግሊዝኛ ፣ በጀርመን ፣ በጃፓንኛ እና በቻይንኛ ፈጣን ምላሽ\nየኦሪጂናል: Customized orders are welcome at Sogears.


ትግራይ እና እስረኞቿ 3231 እስረኞችን ፈታሁ እያለች ነው!!! (ዘመድኩን በቀለ) | EthioReference >\n5:10 am - Friday July 1, 2022\nትግራይ እና እስረኞቿ 3231 እስረኞችን ፈታሁ እያለች ነው!!! (ዘመድኩን በቀለ)\nየኔታስ ተፈተው ይሆን?\nትግራይ እና እስረኞቿ 3231 እስረኞችን ፈታሁ እያለች ነው!!!\nትናንት ከወደ መቀሌ”ብሔራዊ ክልላዊ መንግሥቲ ትግራይ 3231 ተሃነፅቲ ብይቅሬታ ክፍትሑ ወሲኑ።” የሚል ደስ ዝብል ዜና ሰምቼ እጅግ በጣም ደስ ብሎኝ ነበር የዋልኩት፣ ያመሸሁትም። ህውሓት ልብ ገዝታ ይሁን ወይም ደንገጧ ብቻ ለጊዜው ባይገባኝም ትናንት አደረገች የተባለው የእስረኞችን የመልቀቅ ዜናዋን ግን ወድጄላታለሁ። ይበል የሚያሰኝም ነው!!!\nመጣ የተባለው ለውጥ ከመጣ በኋላ እንኳን ሌሎች ክልሎች በገፍና በግፍ ያሰሯቸውን እስረኞች ሲፈቱ እንቢኝ ብላ እስረኛ ሳትፈታ የቆየችው የአጅሬ ህውሓቷ ትግራይ ብቻ ነበረች። 18 ዓመታት የተፈረደባቸው የዓረና ፓርቲ አመራሮች እንኳ እስከ ትናንት ድረስ ስለመፈታታቸው መረጃዎች አልወጡም። የዐማራው፣ የኦሮሞው፣ የደቡቡና የሶማሌ ብሔር መንግሥታት እግር ቆርጠው፣ ዐይን አፍርጠው፣ ብልት አኮላሽተው፣ ኩላሊት አፍርሰው፣ ትዳርና ቤተሰብ በትነው መለመላቸውን ያስቀሯቸውን እስረኞች በይፋ ሲፈቱ ትግራይ ብቻ ነበረች እስረኞቿን ከምድር በታች እንደ ወይን ቀብራ፣ እንደ ቋንጣ አድርቃ አከማችታ የቀረችው። ምድረ ሳዲስት ሁላ።\nእንዲያውም የፌደራል መንግሥቱ እነ ጋዜጠኛ እስክንድር ነጋን፣ እነ አቶ አንዳርጋቸው ጽጌንና ሌሎች የፖለቲካ እስረኞችን በመፍታቱ ጭምር “ሕገ መንግሥት ተጣሰ፣ አሸባሪዎችም ተፈቱ ” በማለት ትግራይ ብቻዋን ነበር ጭርጭር ብላ ፀጉሯን እየነጨች ደረቷንም እየደቃች ሙሾ ስታወርድ የከረመችው። ኮሎኔል ደመቀ ለምን ይፈታል? ብልት ላይ ሃይላንድ አንጠልጣዩ ሕጋችን ተጣሰ፣ ሰዶም የምንፈጽምባቸው እስረኞች ለምን ይፈታሉ? ዓይነት ልቅሶ ነበር ከወደ ህወሓት መንደር ይሰማ የነበረው የሐዘን እንጉርጉሮ።\nለወትሮው እስረኞች የሚፈቱት አዲስ ዓመትን በማስመልከት የነበረ ቢሆንም “የጨነቀለት” በመምጣቱ ግን አጅሬ ህወሓት “#በህዳር_ገብርኤል_ዋዜማ ” ህዳር ጽዮንን እንኳ ሳትጠብቅ ከ3 ሺ በላይ እስረኞችን ለመፍታት መገደዷንና መወሰኗን ነው ስታወጅ የዋለችው።\nየእኔ ጥያቄ ግን ወዲህ ነው። ትናንት ከወደ ትግራይ በተሰማው “ብሔራዊ ክልላዊ መንግሥቲ ትግራይ 3231 ተሃነፅቲ ብይቅሬታ ክፍትሑ ወሲኑ።” በሚለው ዜና ውስጥ ከ1986 ዓም ጀምሮ አጅሪት ህወሓት ለተከታታይ 25 ዓመታት በትግራይ ምድር በግፍ ያሰረቻቸውን የጎንደር ዐማራውን የደብረታቦሩን ሊቅ የኔታ እንደሥራቸው አግማሴ ከሚፈቱት እስረኞች መካከል ይኖሩ ይሆን ወይስ አሁንም እስከ ዕለተ ሞታቸው ድረስ ለሚቀጥሉት ዓመታትም እዚያው በትግራይ ምድር ወኅኒ ቤት ይቆለፍባቸው ይሆን? ተፈቱ የተባሉት የዓደዋ፣ የሽሬና የአክሱም ትግሬዎች ብቻ ናቸው ወይንስ የራያና የወልቃይት ዐማሮች፣ የአገው ዐማሮቹ ተንቤኖች፣ የሰብዓ እንደርታዎቹ መቀሌዎች፣ እና ምስኪኖቹን ኢሮብ ተወላጅ ምስኪን እስረኞችን ያካትታል?\nእኔ ግን እላለሁ ትግራይ ሰላም እንድታገኝ፣ በረከትና ረድኤትም እንድታገኝ፣ በእንቅልፍ ልቧም አስሬ ስትባትት ከማደር እንድትገላገል ከፈለገች ሁለት ዓበይት ተግባራትን በአስቸኳይ ብትፈጽም ሸጋ ይሆንላታል ባይ ነኝ።\n፩ኛ፦ በሚሊዮኖ ዜጎችች ላይ ግፍ የፈጸሙ፣ ሀገር የሠረቁ፣ ሰዶምና የሰዶም ተግባር በእስረኞች ላይ የፈጸሙ ቆሻሻና በከዘራ የሚንቀሳቀሱ ግፈኛ ሽማግሌ ወንጀለኞቿን ከሸሸገችበት ጉያ አውጥታ በአስቸኳይ ለፍርድ ብታቀርብ፤ በረከትና ታደሰ ጥንቅሹን ይጨምራል።\n፪ኛ፦ ያለምንም በደል ለ25 ዓመታት በግፍ ያሰረቻቸውን የደብረ ታቦሩን የአቋቋም መምህርና ሊቁን የዜማ ደራሲ መምህር እንደሥራቸው አግማሴን ጨምሮ በግፍ የታሠሩ የወልቃይት፣ የራያና የተንቤን ተወላጆችን ብትፈታ ለትግራይ ለምድሪቱ ራሱ ስርየት ይሆንላታል።\nያለበለዚያ ግን ጥቂቶች እየፎከሩ ሚሊዮኖች እየተጨነቁ እንቅልፍ እና በረከት ጤናም አጥተው የሚኖሩባት ምድር ሆና ነው የምትቀረው። በግፍ የታሰረው የአንዱ ጻድቅ ሰው እንባ ገና ትግራይን ብቻ ሳይሆን መላዋን ኢትዮጵያን ጭምር ዋጋ ሳያስከፍል የሚቀር አይመስለኝ።\nእናም እኔ ግን እላለሁ። ” ፍቱ እንድትፈቱ ” ።


ዜና - ከቤት ውጭ የቤት እቃዎችን እንዴት ማፅዳት እና ማቆየት ይቻላል?\n1 ንፁህ የእቃ ማጠቢያ\nከቤት ውጭ የቤት ዕቃዎችን ስናጸዳ እና ስንጠብቅ በመጀመሪያ የእቃ ማጠቢያው ንጹህ መሆን አለመሆኑን መወሰን አለብን። አቧራውን ካጸዱ ወይም ካጸዱ በኋላ ማዞር ወይም አዲስ የልብስ ማጠቢያ መጠቀምዎን ያረጋግጡ። የቆሸሸውን ጎን በተደጋጋሚ አይጠቀሙ ፣ ቆሻሻን በቤት ዕቃዎች ወለል ላይ ያጸዳል እና በምትኩ ውጭ ያለውን ብሩህ የቤት ዕቃ ይጎዳል።\n2 ትክክለኛውን የእንክብካቤ ወኪል ይምረጡ\nየቤት እቃዎችን የመጀመሪያውን ብሩህነት ለመጠበቅ ሁለት ዓይነት የቤት እቃዎች እንክብካቤ ምርቶች አሉ-የቤት እቃዎች እንክብካቤ ሰም ስፕሬይ, የጽዳት እና የጥገና ወኪል. የቤት ዕቃዎች እንክብካቤ ሰም የሚረጭ በመሠረቱ እንደ ሁሉም ዓይነት እንጨት, ፖሊስተር, ቀለም እና እሳት-ማስረጃ የፕላስቲክ ሰሌዳ, እና የተለያዩ ትኩስ ሽታዎች እንደ በጥራት ቁሳዊ ላይ ያለመ ነው.ጽዳት እና የጥገና ወኪል እንጨት, መስታወት, ሠራሽ እንጨት ሁሉንም ዓይነት ተስማሚ ነው. , በተለይም ለቤት ውጭ የቤት እቃዎች ድብልቅ እቃዎች. ስለዚህ, ትክክለኛውን የእንክብካቤ ወኪል ይምረጡ, በጣም ውድ ጊዜን መቆጠብ ይችላል, እንዲሁም የጥገና ውጤቱን ያሻሽላል.\nእነሱን ከመጠቀማችን በፊት በደንብ መንቀጥቀጥ እና በ 45 ዲግሪ ማእዘን ላይ በማቆየት የቆርቆሮው ይዘት ያለ ጫና እንዲወጣ ማድረግ ጥሩ ነው. ከዚያም ከ 15 ሴ.ሜ ርቀት ላይ በጥንቃቄ ወደ ደረቅ እቃው ይረጩ እና የቤት እቃዎችን ይጥረጉ, በጣም ጥሩ የጽዳት እና የጥገና ውጤት ሊጫወቱ ይችላሉ.\n3 ያነጣጠረ ማጽዳት\nጨርቃጨርቅ: በውሃ ውስጥ በተቀባ የእቃ ማጠቢያ ጨርቅ ይጥረጉ።\nየእንጨት ጠረጴዛዎች እና ወንበሮች: በጨርቅ ጨርቅ ይጥረጉ, ጠንካራ ነገሮችን ለመቧጨር አይጠቀሙ, የውሃ መከላከያ ንብርብርን ከመጉዳት ይቆጠቡ.\nPE rattan: ለስላሳ ብሩሽ ፣ በራፍ ወይም በቫኩም ማጽጃ ሊጸዳ ይችላል ፣ በቢላ ምክሮች ወይም በጠንካራ ነገሮች ላይ ግጭትን እና መቧጨርን ይከላከላል። PE rattan የእርጥበት መከላከያ ፣ ፀረ እርጅና ፣ የነፍሳት ማረጋገጫ ፣ ፀረ-ኢንፍራሬድ ሬይ ይችላል ፣ ስለሆነም ለጥገና ብዙ ወጪ ማድረግ የለብዎትም።\nፕላስቲክ: በተለመደው ሳሙና ሊታጠብ ይችላል, ጠንካራ ነገሮችን ላለመንካት ትኩረት ይስጡ, ለማጠብ የብረት ብሩሽ አይጠቀሙ. ግጭትን እና የቢላውን ጫፍ ወይም የጠንካራ ነገርን መቧጨር መከላከል አለበት, ከተሰነጠቀ, በሙቅ ማቅለጫ ዘዴ ሊጠገን ይችላል.\nብረት: በሚይዙበት ጊዜ መከላከያውን ከመቧጨር እና ከመቧጨር ይቆጠቡ; የማጠፊያው ቦታ ቅርፅ የሌለው እና ጥቅም ላይ የሚውለው ተጽእኖ እንዳይፈጠር የቤት እቃዎችን ከማጠፍ በላይ አይቁሙ. ለማፅዳት ሞቅ ያለ የሳሙና ውሃ ብቻ ይጠቀሙ ፣ ጠንካራ አሲድ ወይም ጠንካራ የአልካላይን ሳሙናን ለማፅዳት አይጠቀሙ ፣ መከላከያውን እና ዝገትን እንዳያበላሹ።\n4 Rattan የቤት ዕቃዎች ጥገና\n4.1 ዕለታዊ ጥገና\nየቀለም ንጣፍን በተደጋጋሚ ለማጽዳት ንጹህ ለስላሳ እቃ ይጠቀሙ እና ለአሲድ, ለአልካላይን ኬሚካሎች እና ዘይት ትኩረት ይስጡ.\n4.2 የቃጠሎ ምልክት\nlacquer ፊት የኮክ ምልክትን ከለቀቀ ፣ ጥሩ የእህል ጠንካራ ጨርቅ በክብሪት ምሰሶ ወይም በጥርስ ሳሙና ላይ መጠቅለል ፣ ዱካውን በቀስታ ማሸት ፣ የሚቀጥለውን ቀጭን ሰም ቀባ ፣ የኮክ ማርክ ጨው ሊያጠፋ ይችላል\n4.3 ትኩስ ምልክት\nበአጠቃላይ በጨርቃ ጨርቅ ፣ በአልኮል ፣ በኬሮሲን ወይም በሻይ እስከ ማጽዳት ድረስ። ንጣፉን ማስወገድ ካልቻላችሁ እንደገና ብትቀባው ይሻልሃል\nየተጋለጠውን ቦታ ለመሸፈን በላዩ ላይ ክሬን ወይም ቀለም ይጠቀሙ፣ከዚያም ለመከላከያ ቀጭን ንብርብር ግልጽ የሆነ የጥፍር ቀለም ይጠቀሙ።\n4.5 የውሃ ምልክት\nምልክቱን በእርጥብ ጨርቅ ይሸፍኑ, ከዚያም እርጥብ ማጠቢያውን በኤሌክትሪክ ብረት ብዙ ጊዜ በጥንቃቄ ይጫኑ እና ምልክቱ ይጠፋል.\nየልጥፍ ሰዓት፡- ጁን-17-2021


ቦጫቂና ወጋሚ ጋዜጠኞች – በሞላበትና በመሸበት… – Ethio Wiki Leaks\nቦጫቂና ወጋሚ ጋዜጠኞች – በሞላበትና በመሸበት…\nSeyoum Teshome\tDemocracy, Development, Epistemology, News, Opinion, Politics, Uncategorized\t ሚያዝያ 4, 2016 1 Minute\nባለፉት አራት ወራት በኦሮሚያ ክልል የታየው የህዝብ ተቃውሞ ከብዙ ጋዜጠኞች ጋር ለመገናኘት አጋጣሚ ፈጥሮልኛል። በተለይ በታህሳስ ወር የመጀመሪያ ሳምንት በወሊሶ ከተማ ከፍተኛና ያልተጠበቀ የሕዝብ ተቀውሞ ተካሂዶ ስለነበር በዚያ ዙሪያ ወደ ዘጠኝ የሚጠጉ ጋዜጠኞች በስልክና በአካል አነጋግረውኛል። ከእነዚህ ውስጥ ሦስት ጋዜጠኞች ሁኔታውን ለመዘገብ ወደ ወሊሶ መጥተው የነበረ ሲሆን አንዱ ኢትዮጲያዊ፣ የተቀሩት የእንግሊዝ እና የአሜሪካ ዜጋ ነበሩ። ስለሁኔታው ለማጣራት ከነበራቸው ፍላጎት፣ እንዲሁም በተጨባጭ መረጃ ላይ የተመረኮዘ ዘገባ ከማቅረብ አንፃር በሦስቱ ጋዜጠኞች መካከል የጎላ ልዩነት አላየኹም። ከሀብትና ንብረት አንፃር ግን የጎላ ልዩነት እንዳለ ለመታዘብ ችያለሁ።\nየዉጪ ሀገር ጋዜጠኞቹ ለክፍለ ሀገር ጉዞ የምትሆን መኪና፣ በጣም ዘመናዊ የሆኑ ኮምፒውተሮች፣ ካሜራዎች፣ የራሳቸው አስተርጓሚ ይዘው በመምጣት በአንድ ትልቅ ሆቴል ውስጥ ነው ያረፉት። እኔ’ም ያረፉበት ሆቴል ድረስ ሄጄ ነው ያነጋገርኳቸው።የሀገር ውስጥ ጋዜጠኛው ደግሞ፣ ያው ብዙዎቻችሁ እንደምትገምቱት፣ ወደ ወሊሶ የመጣው በህዝብ ትራንስፖርት ነበር። እንደ አጋጣሚ ስልኬ ባትሪ ጨርሶ ተዘግቶ ስለነበር፣ እኔን በአካል ለማግኘት መስሪያ ቤት ድረስ ሄዶ የካምፓሱ ፖሊሶች አላስገባ አሉት። ከዚያም ወደ ሰፈር መጥቶ የመኖሪያ ቤቴን ቢጠይቅ የሚጠቁመው ሰው አጣ። በዚህ ምክንያት፣ ከጋዜጠኛው ጋር በአካል ሳንገናኝ ተመልሶ ሄደ።\nከላይ የጠቀስኩት ኢትዮጲያዊ ጋዜጠኛ የሚፅፈው በራሱ ድረገፅ ላይ ነው። አሁን ባለበት ሁኔታ ድረገፁ የብዙ አመታት ልምድ ካላቸው ድረገፆች እና የህትመት ሚዲያዎች አንፃር ድርጅታዊ አቅሙና ተደራሽነቱ አነስተኛ ነው። ሆኖም ግን፣ ጋዜጠኛው ለሞያውና ለሥራው ያለው ከፍተኛ ተነሳሽነትና ቁርጠኝነት የድረገፁን አቅምና ተደራሽነት በአጭር ግዜ ውስጥ እንደሚያሳድገው መገመት ይቻላል።\nእነዚህ ትላልቅ የሚዲያ ተቋማት ግን፣ ምንም ያህል የዳበረ ድርጅታዊ አቅም ቢኖራቸውም፣ ያሉባቸው መሰረታዊ ችግሮች መቅረፍ እስካልቻሉ ድረስ መጨረሻቸው ውድቀት ነው የሚሆነው። እነዚህ ተቋማት ያሉባቸውን መሰረታዊ ችግሮች ለማሳየት በባለፈው ሳምንት በመጋቢት 17/2008 የወጣውን የአዲስ አድማስ ጋዜጣ መመልከት ብቻ በቂ ነው።\nሁለቱ የዜና ዘገባዎች በጣም አስገራሚ ናቸው። የመጀመሪያው ዘገባ በኦሮሚያ ስለተፈጠረው ግጭትና በኢንቨስትመንት ላይ ስለሚኖረው አሉታዊ ተፅዕኖ ያትታል። ዘገባው “ፎሬይን ፖሊሲ” (foreign policy) እና “ዘ ኢኮኖሚስት” (the economist) በተባሉ ሁለት የውጪ ሀገር መፅሄቶች ላይ የቀረበን ትንታኔ ወደ አማርኛ በመተርጎም የተሰራ ነው። ነገር ግን፣ ከዜናው ርዕስ ስር “ፀሐፊው” (Written by) አቶ ለማየሁ አንበሴ እንደሆነ ተጠቅሷል።\nበኦሮሚያ ክልል ውስጥ ስለተፈጠረው ግጭትና በኢንቨስትመንት ላይ ስለሚኖረው ተፅዕኖ ተጨባጭ መረጃ እና ትንታኔ መስጠት የነበረበት እዚህ አዲስ አበባ የሚገኘው የአዲስ አድማስ ጋዜጣ ነው ወይስ አሜሪካ ኒውዮርክ የሚገኘው “ፎሬይን ፖሊሲ” መፅሄት? ትንታኔውን የሰሩት፤ “የፎሬይን ፖሊሲ” ተንታኟ “ጄሲ ፎርቲን” እና ስሙ ያልተገለፀው “የዘ ኢኮኖሚስት” ፀሐፊዎች ናቸው። ነገር ግን፣ በግጭቱ ተሳታፊ የሆኑ አካላትን በቀላሉ ማግኘትና በአከባቢው ማህብረሰብ ቋንቋ በቀላሉ ተግባብቶ በግጭቱ መንስዔና መፍትሄ ዙሪያ ትንታኔ መፃፍ የነበረበት አቶ አለማየሁ አንበሴ ወይስ የባዕድ አገሯ “ጄሲ ፎርቲን”? ይህ እንዳለ ሆኖ፣ በጋዜጣው ላይ የአቶ አለማየሁ ድርሻ በእንግሊዘኛ ያነበበውን ወደ አማርኛ ተርጉሞ ማቅረብ ነው። ይህ ከሆነ ደግሞ፣ “ትርጉም-በአለማየሁ አንበሴ” ተብሎ እንጂ፣ በራሱ ባልፃፈው ትንታኔ ላይ “ፀሃፊ” የሚል ካባ ሊደርብለት አይገባም።\nሁለተኛው ዘገባ ደግሞ እጅግ በጣም አስደንጋጭ ነው። “ጋዜጠኝነት በሙስና የተዘፈቀ ነው ተባለ” በሚል የቀረበው ሲሆን ፀሃፊው አሁንም አቶ አለማየሁ አንበሴ ነው። በአዲስ አበባ ዩኒቨርሲቲ የጋዜጠኝነትና ኮሙኒኬሽን መምህር በሆኑት በአቶ አሰማኸኝ አስረስ የቀረበን ጥናታዊ ፅሁፍን ዋቢ በማድረግ፣ 83.3% የሚሆኑት የኢትዮጲያ ጋዜጠኞች ለሚሰሩት ዘገባ ገንዘብ ወይም ሌላ ጥቅማ-ጥቅም እንዲሰጣቸው እንደሚፈልጉ የሚገልፅ ነው። ከዚህ በተጨማሪ፣ በጥናቱ ተሳታፊ የሆኑ አካላት ይህን አሳፋሪ ተግባር “ቡጬ” በሚል “የአራዳ” ቃል ሲያቆላምጡት፣ ይህን ፀያፍ ተግባር የማይፈፅሙ ጋዜጠኞችን ደግሞ “ወጋሚ” በሚል የንቀት ስያሜ እንደሚጠሯቸው ተጠቅሷል።\nበፅሁፌ መጀመሪያ ላይ የተጠቀሱት ዓይነት፣ ለጋዜጠኝነት ሥራና ሥነ-ምግባር ክብር የላቸው፣ እውነትን ፈልፍሎ ለማውጣትና በተጨባጭ መረጃ ላይ የተመሰረተ ዜና ለመስራት የሚጥሩ ጋዜጠኞች ብዛት ከቁጥር አይገባም። ለሥራና ሞያቸው ተነሳሽነት የነበራቸው ከፊሉ አሁን ያሉት በስደት አሊያም እስር ቤት ነው። አብዛኛው የሕብረተሰብ ክፍል፣ በተለይ በከተማው ማህብረሰብ ዘንድ የመንግስት ባለስልጣናትን “ሌባና ሙሰኛ” ይበል እንጂ፣ እያንዳንዱ ግለሰብ አጋጣሚውን ሲያገኝ ራሱ ሌባና ሙሰኛ ሆኖ ይገኛል። ባላሰልጣናቱም ያለ ማህብረሰቡ የሞራል ድጋፍ እንዲህ ቅጥ-ያጣ ሙስናና ኪራይ ሰብሳቢነት ውስጥ ሊዘፈቁ አይችሉም። ከዚህ’ም ይባስ ብሎ፣ ስለ ሙስናና ኪራይ ሰብሳቢነት የሕብረተሰቡን ንቃተ-ህሊና ያዳብራል የተባለው ጋዜጠኛ ራሱ “በሙስናና የጥቅም ሱስህሊናው ታውሮ እውነትና ዕውቀትን ማየት ተስኖታል” ሲባል ምን ይባላል?\nአንዳንድ ሰው “አሁን ጋዜጠኞች ለሚዘግቡት ዘገባ፣ ያውም ደግሞ በአብዛኛው ከግል ተቋማት ገንዘብና ጥቅማ-ጥቅም መፈለጋቸው ይሄን ያህል የሚጋነን አይደለም?” ሊል ይችላል። በእርግጥ ይሄ የሀገራችንን ነባራዊ ሁኔታ ካለመረዳት የመነጨነ ነው። እስኪ እንደው የመንግስት ሚዲያዎችን በትኩረት ለመታዘብ ሞክሩ። በአብዛኞቹ የመንግስት ተቋማት የሚሰጡ መግለጫዎች በውሸትና ግነት የታጨቁ ናቸው። በግሉ ዘርፍ ደግሞ ለጋዜጠኞች ጉቦና ጥቅማ-ጥቅም የሚውል “በጀት” እስከ መመደብ የደረሱ ተቋማት እንዳሉ ከላይ በተጠቀሰው ጥናት ተረጋግጧል። መደበኛ ሥራውን በመስራቱ ገንዘብና ጥቅማ-ጥቅም ያገኘ ጋዜጠኛ ከሚውጠው በላይ የጎረሰ ነው። ከሚውጠው በላይ የጎረሰ ሰው እውነትን መናገር አይችልም። እና ታዲይ፣ የግል ተቋማት በገንዘባቸው፣ የመንግስት ተቋማት በስልጣናቸው ውሸትና ግነትን የሚግቱን ከሆነ መጨረሻችን ምን ሊሆን ነው።\nበዚህ በኪራይ ሰብሳቢነት በናወዘ ማህብረሰብ ውስጥ፤ ውሸትና ሌብነት እንደ መልካም ዕሴት ይወሰዳል፣ ሃቀኝነትና የሞያ ሥነ-ምግባር እንደ ኋላቀርነት ይቆጠራል። እውነትና እውቀት ዋጋ ያጣሉ። በእርግጥ ሃቀኝነት የህሊና ዕረፍት እንጂ ቁሳዊ ጥቅም የለውም። የእውነትና ዕውቀት ሽልማቱት የሞራል የበላይነት ነው። “እውነትን ተናግሮ የመሸበት ማደር” የሚሉ “ወጋሚዎች” ለሞያቸው ሆነ ለራሳቸው ክብር የሚሰጡ፣ ከፍተኛ የሞራል የበላይነት ያላቸው ጋዜጠኞች ናቸው። በሚያውቋቸው ሰዎች ዘንድ ክብር ይኖራቸዋል፣ ከፀፀት የፀዳ ህሊና ስላላቸው ወደ ፈለጉት ሄደው፥ በመሸበት ያድራሉ። በአንፃሩ “ውሸትን ተናግሮ የመሸበት ማደር” የሆኑት “ቦጫቂዎች” ግን፣ እንደ ቁስ በገንዘብ የሚገዙና የሚሸጡ፣ ጥቅም ከሞላበት ቤት ደጃፍ የማይጠፉ ተራ የጥቅም ሱሰኞች ናቸው።\nfirst posted on Wednesday, March 30, 2016 @ 8:15 pm by Seyoum Teshome\nይፋ የወጣ ሚያዝያ 4, 2016\nPrevious Post ሀገር ማለት ነፃነት ነው!\nNext Post ከመምህር ፓስተር ስትመርጡ…በቃኝ!


Bitcoin ካርዶች - Blockchain ዜና\nየ የተለያዩ Bitcoin ካርዶች ስለ ማወቃችን ያለው ጥቅም\nምን ዴቢት ካርዶች Bitcoin ነው?\nBitcoin ካርዶች በመደበኛ የባንክ ካርዶች ጋር ተመሳሳይ የሆኑ ካርዶች ናቸው. በተጨማሪም Bitcoin ዴቢት ካርድ ተብሎ, ተጠቃሚው ሊያነቃ እነዚህን ካርዶች ዩሮ እንደ ችሎታ ስላለው ምንዛሬዎችን ይቀየራሉ መሆኑን ግብይቶች ማድረግ, ዶላር እና ፓውንድ. እነዚህ ካርዶች እርስዎ Bitcoin ማስመሰያ የሳንቲም ጋር መሙላት መፍቀድ. ግብይት ስናደርግ የ BTC ከዚያም መደበኛ ምንዛሬዎችን በመለወጥ ነው. በ coinsare BTC ውስጥ ወይም ችሎታ ስላለው ተመጣጣኝ በሁለቱም ውስጥ ብድር. እነዚህ ኩባንያዎች ምሳሌዎች CoinsBank ያካትታሉ, Cryptopay.me, Spectrocoin ወይም Xapo.\nየተለያዩ Bitcoin ካርድ ንጽጽሮችን ማሰስ.\nከዚህ ቀደም እንደተመለከትነው, እናንተ ነጋዴዎች Bitcoin ከ Bitcoin ዴቢት ካርድ ማግኘት ይችላሉ. Wirex እና Xapo እናንተ ጣቢያዎቻቸው በቀጥታ Bitcoin ለመግዛት የሚያስችል አጋጣሚ መስጠት. ሌሎች ኩባንያዎች እዚህ ላይ የተጠቀሰው አይደለም ለ ቢሆንም, አንድ ሦስተኛ ወገን ከ መግዛት ይኖርብዎታል.\nቦርድ በመላ ጥቅም ላይ ሦስት በጣም ጥቅም ላይ የዋሉ ችሎታ ስላለው ምንዛሬዎችን የአሜሪካ ዶላር ናቸው, በታላቁ የእንግሊዝ ፓውንድ እና የአውሮፓ ዩሮ. ሌሎች ነጋዴዎች የግብይት መልክ እንደ Bitcoin ወይም የሩሲያ ችሎታ ስላለው ምንዛሬ የሚጠቀሙ ቢሆንም. ችሎታ ስላለው ምንዛሬ ያለው ምርጫ አካባቢ ላይ የተመረኮዘ.\nበአንድ በኩል የፕላስቲክ ካርዶች እንደ በውስጡ ኮንክሪት መልክ ሊመጣ ያለውን ዴቢት ካርዶች, በሌላ ለምሳሌ ውስጥ, እነዚህ ምናባዊ እውነታ ሆኖ ይታያል, በዚህ ቅጽ ውስጥ, የ ካርድ መያዝ አይችልም, ነገር ግን እነርሱ ሕልውና እርግጠኛ ነን. እነሱም መንገድ በጣም ተስማሚ የትኛውም ውስጥ እርስዎ ብቻ መዳረሻ እና ማውጣት እንደሚችል ለማረጋገጥ የእርስዎን ማንነት ውስጥ ላይ ከግል የተበጁ ናቸው. እነዚህ ምናባዊ ካርዶች ብቻ መስመር ላይ ይገኛሉ.\nየተለያዩ Bitcoin ካርዶችን ማወቅ አስፈላጊነት\nደንበኞች በርካታ ምክንያቶች ለማግኘት የተለያዩ Bitcoin ካርዶች ማወቅ አስፈላጊ ነው. እነሱም የሚከተሉት ይገኙበታል:\nምናባዊ እና ሪል: አንዳንድ Bitcoin ወረቀትን ምናባዊ እውነታ ናቸው. በዚህ, ይህ ካርድ ብቻ መስመር ላይ መኖር ማለት ነው. አንድ ለ ለመጠቀም, አብዛኞቹ ለዚህ ዓላማ መስመር ላይ ሄደህ እንዲህ ያለ አንድ ግለሰብ. የተለያዩ Bitcoin ካርዶች ማወቅህ እቅድ እና የተሻለ ውሳኔ ለማድረግ እና ወደፊት እቅድ ይረዳል. መረጃ ጠቃሚ ምንጭ በዚህ ረገድ ነው አንድ ጣቢያ አለ:http://bitcoincardcomparison.com/. በውስጡ ምናሌ አማራጮች መካከል የሚገኝ የ ምናባዊ ወይም ፕላስቲክ አማራጮች እያስተማረ ነው.\nበተጨማሪም የእርስዎ አካባቢ እና ማስመሰያ ላይ የተመሠረተ የሚገኙ ችሎታ ስላለው ምንዛሬ አማራጮች ያሳያል.\nየዋጋ: የተለያዩ Bitcoin ካርዶች ማወቅ የዋጋ አሰጣጥ አስፈላጊ ነው. እያንዳንዱ BTC ዋጋውን ከግምቱ ጋር ይመጣል. ይህ ሁሉ ግብይት ላይ ያጋጠሙ ክፍያዎች ያካትታሉ, ችሎታ ስላለው ምንዛሬ ውስጥ Bitcoin ዋጋ, ጥገና እና ደግሞ ወጪ. የጀርባ ማረጋገጥን መኖሩ የምትፈልገውን ነገር ላይ ተጨማሪ መረጃ ያለው ውሳኔ ለማድረግ ይረዳል.\nቦርድ በመላ ተገቢ መረጃ: bitcoincardcomparison.com እናንተ Bitcoin ካርድ አገልግሎት ሰጪዎች ሁሉንም ዓይነቶች በመላ እንዳለብን እናንተ አስፈላጊ መረጃ የሚሰጥ ብቻ መድረክ ነው. እና አውቆ ይህ ብቻ አይደለም ውሳኔ አሰጣጥ ያግዛል, ይህ ደግሞ ጊዜ የሚቆጥብልዎ እና ሊነሱ የሚችሉ አስገራሚ የሚያስወግድ.\nBitcoin ካርዶች Bitcoin cryptocurrency ላይ ግብይቶችን በማድረግ አንድ ጠቃሚ ዘዴ ነው bitcoincardcomparison.com, Bitcoin ዴቢት ካርዶች በተመለከተ ጠቃሚ መረጃ ለማግኘት አንድ-ማቆሚያ ማዕከል ነው.


የተበየደው ጥልፍልፍ፣የተበየደው የሽቦ ጥልፍልፍ፣የማይዝግ ብረት ሽቦ - ዩዜ\nአይዝጌ ብረት ስኩዌር የተሸመነ ሜሽ\nአይዝጌ ብረት የደች ሽቦ ማሰሪያ\nአይዝጌ ብረት አምስት Heddle Weave Mesh\nአይዝጌ ብረት ክሪምፕድ የሽመና ጥልፍልፍ\nአይዝጌ ብረት በተበየደው የሽቦ ጥልፍልፍ\nአይዝጌ ብረት ጥሩ ሽቦ\nከማይዝግ ብረት የተሰራ ሽቦ (የሜሽ ሽመና)\nአይዝጌ ብረት ሽቦ (ተለዋዋጭ ቱቦ ሚዲያ)\nአይዝጌ ብረት ሽቦ (ገመድ ሽቦ)\nሌሎች ቅይጥ በሽመና ጥልፍልፍ\nየጋለቫኒዝድ ሽቦ ማሰሪያ እና የብረት ሽቦ ማሰሪያ\nመዳብ፣ ነሐስ እና የነሐስ ሽቦ ማሰሪያ\nተጨማሪ የማስኬጃ ምርቶችን ያጣምሩ\nአይዝጌ ብረት ስሊቲንግ ሜሽ\nአይዝጌ ብረት ስክሪን ቲዩብ\nአይዝጌ ብረት ሽቦ ጥሩ ductility ፣ ከፍተኛ የመጠን ጥንካሬ እና በአገልግሎት ላይ ረጅም ጊዜ የሚቆይ ፣ ከፍተኛ የመተጣጠፍ ችሎታ ፣ የመጥፋት መቋቋም እና የዝገት መቋቋም ፣ ወጥ የሆነ ዲያሜትር ፣ ለስላሳ ወለል ፣ ብሩህ ቀለም ፣ ect አይዝጌ ብረት ሽቦ(የሜሽ ሽመና) መለኪያዎች፡ የሽቦ ዲያሜትር፡ φ0.10-φ4.00 ሚሜ ቁሳቁስ ደረጃ፡ 304፣ 304ኤል፣ 316፣ 316L፣ 316፣ 316L፣ 201፣ 202፣ 301፣ 302፣ ወዘተ መደበኛ፡ ASTM፣ GB፣DIN፣JIS የመሸከም አቅም፡ 600N/mm2-800N/mm2 አፕሊኬሽኖች፡ 70% የኛ የዩዜ አይዝጌ ብረት ሃይድሮጂን አኒሊንግ ሽቦ በአብዛኛው የሚተገበረው በሜዝ...\nባህሪያት: አይዝጌ ብረት ሽቦ ጥሩ ductility, ከፍተኛ የመሸከምና ጥንካሬ እና ጥቅም ላይ ረጅም ጊዜ የሚቆይ, ከፍተኛ ተጣጣፊነት, abrasion የመቋቋም እና ዝገት የመቋቋም, ዩኒፎርም ዲያሜትር, ለስላሳ ወለል, ብሩህ ቀለም, ect. አይዝጌ ብረት ሽቦ መለኪያዎች: የሽቦ ዲያሜትር: φ0.10-φ4.00 ሚሜ ቁሳዊ ደረጃ: 304, 304L, 316, 316L,201, 202, 301, 302, ወዘተ መደበኛ: ASTM, GB, DIN, JIS የመሸከምና ጥንካሬ: 600N /mm2-800N/mm2 አይዝጌ ብረት ሽቦ አፕሊኬሽኖች፡ ዩዜ አይዝጌ ብረት ሃይድሮጂን ማገጃ ሽቦ እንደ ተለዋዋጭ ጥቅም ላይ ይውላሉ...\nአይዝጌ ብረት ሽቦ ማሻሻያ በኬሚካል፣ በፔትሮኬሚካልና በዘይት ፍለጋ፣ በትራንስፖርት፣ በኑክሌር ኢንደስትሪ፣ በሃይል፣ በጨርቃጨርቅ፣ በኤሮስፔስ፣ በኤሌክትሮኒክስ፣ በምግብ ፋርማሲዩቲካል ወረቀቶች እና በሌሎች የኢንዱስትሪ ዘርፎች በተወሰኑ ቦታዎች ላይ በስፋት ጥቅም ላይ ውሏል ወይም በአስፈላጊ ምትክ የብረት ቁስ ላይሆን ይችላል። በተጨማሪም ንዑስ-ሜሽ ስቴ-ኤን-አልይዝ ብረት እና ጌጣጌጥ እና በቀላሉ ለማጽዳት እና ፀረ-ባክቴሪያ ባህሪያት, በሸማቾች ዘርፍ በሰፊው ጥቅም ላይ ውሏል, እንደ ኮንስትራክሽን እና ጌጣጌጥ, ኪት ...\nአይዝጌ ብረት ስኩዌር የተሸመነ መረብ በዋነኛነት መደበኛውን የሜዳ /Twill Weave Meshን ያጠቃልላል። ከ 1 ሜሽ እስከ 635 ሜሽ; "የመለጠጥ ቦልት" መቀርቀሪያ ጨርቅ; የተጣራ ጥልፍልፍ እና የተበየደው ጥልፍልፍ። መደበኛ ሜዳ/Twill Weave Mesh እና”Tensile Bolt “Bulting Cloth በተለምዶ ለኢንዱስትሪ አፕሊኬሽኖች ናቸው። በ ASTM E 2016-15 ደረጃ እና በ ASTM A580-14 ደረጃ ላይ የተመሰረተ ጥሬ እቃ ላይ የተመሰረተ ሁሉም የካሬ ሜሽ ጥራት ቁጥጥር. የጥሬ ዕቃ ደረጃ፡ 304፣ 304L፣ 316፣ 316L፣ 430፣ ወዘተ አጠቃላይ አጠቃቀሞች በተለያዩ አፕሊኬሽኖች፡ · መጠን...\nዩዜ የደንበኞችን የማጣራት ፍላጎት ለማሟላት ብጁ የሽቦ ጨርቅ ያመርታል። የደች weave ማጣሪያ ጥልፍልፍ ለአየር ላይ ግፊት፣ ነዳጅ እና ፈሳሽ ማጣሪያዎች፣ ፔትሮኬሚካል፣ ፋርማሲዩቲካል፣ ማዕድን እና ቆሻሻ ውሃ አያያዝ ኢንዱስትሪዎች ጨምሮ ለተለያዩ አፕሊኬሽኖች የላቀ የማጣራት አቅሞችን ይሰጣል። አይዝጌ ብረት ሙቀትን, አሲድ, ዝገትን እና መልበስን ይቋቋማል. በነዚህ ባህሪያት ምክንያት አይዝጌ ብረት ሜሽ በማዕድን ፣ በኬሚካል ፣ በምግብ ፣ በፔትሮሊየም ፣ በመድኃኒት ፣ ወዘተ ... በስፋት ጥቅም ላይ ይውላል።\nአይዝጌ ብረት አምስት Heddle Weave Mesh አራት ማዕዘን ቅርጽ ያለው መክፈቻ ያቀርባል. የዚህ ጥልፍልፍ ልዩ ንድፍ የውሃ ፍሳሽ እና የፍሰት ባህሪያትን ለመጨመር ይረዳል. ይህ ጥልፍልፍ በአንድ በኩል ለስላሳ ሽፋን ያለው ሲሆን ይህም በፔትሮሊየም ኬሚካል ኢንዱስትሪዎች ማጣሪያ ውስጥ በስፋት ጥቅም ላይ የሚውለው በማጣሪያ ሪባን እና በማጣሪያ ንጥረ ነገሮች መልክ ነው. አይዝጌ ብረት አምስት ሄድል ዌቭ ሜሽ ገፅታዎች 1. አራት ማዕዘን ቅርጽ ያለው መክፈቻ ያቀርባል 2. የተሻሻለ የፍሳሽ ማስወገጃ እና ፍሰት ባህሪያት 3. ማጣሪያን በቀላሉ ለማስወገድ ለስላሳ ወለል ያቀርባል.\nአይዝጌ ብረት ክሪምፕድ ሽቦ ማሰሪያ በተለያዩ ቁሳቁሶች የሚሠራው በክራምፕ ማሽን አማካኝነት ነው፣ አንድ ዓይነት ሁለንተናዊ የሽቦ ምርቶች በካሬ ወይም አራት ማዕዘን ቅርጽ ያላቸው ክፍት ቦታዎች። አይዝጌ ብረት ክሪምፕድ ሽቦ ማሰሪያ እንደ ልዩ ልዩ ቁሳቁሶች ብረት የተጣራ ጥልፍልፍ፣ አይዝጌ ብረት የተጨማደደ ጥልፍልፍ፣ ጥቁር ብረት የተጣራ ጥልፍልፍ በመባልም ሊታወቅ ይችላል። ዩዜ በዋናነት የማይዝግ ብረት ክሪምፕስ የሽቦ ጥልፍልፍ ቁሳቁስ: 302,304,304L,316,316L ባህሪያት: መዋቅር ጠንካራ እና የሚበረክት Crimped style: አይዝጌ ብረት ክሪምፕስ ...\nአይዝጌ ብረት በተበየደው የሽቦ ጥልፍልፍ የሚመረተው በፕላቶን ብየዳ ነው። አይዝጌ ብረት በተበየደው የሽቦ ጥልፍልፍ ከፍተኛ ጥራት ዝቅተኛ የካርቦን ብረት ሽቦ ጋር በተበየደው እና ከዚያም passivated እና ቀዝቃዛ ልባስ, ሙቅ ልባስ እና PVC ልባስ በ plasticized ነው. አይዝጌ ብረት የተበየደው የሽቦ መረብ ከፍተኛ ጥራት ካለው አይዝጌ ብረት ሽቦ የተሰራ ነው። እሱ የበለጠ የአሲድ ማረጋገጫ ፣ አልካላይን የመቋቋም ፣ በጥብቅ የተበየደው ፣ የሚያምር እና በሰፊው ጥቅም ላይ የዋለ ነው። አይዝጌ ብረት በተበየደው የሽቦ ጥልፍልፍ ዝርዝሮች፡ አይዝጌ ብረት በተበየደው የሽቦ ጥልፍልፍ ባህሪ፡ በጣም ጥሩ አብሮ...\nYUZE WIRE MESH CO., LTD ከ1986 ጀምሮ በቻይና አንፒንግ ውስጥ ያለ ፕሮፌሽናል አይዝጌ ብረት ሽቦ እና ሽቦ ማሻሻያ አምራች ነው።የእኛ አመታዊ የውጤት ዋጋ ከ40 ሚሊዮን ዶላር በላይ ነው። 80% ምርቶች ወደ 30 አገሮች እና ክልሎች ይላካሉ.\nእኛ 3 ፋብሪካዎች እና 1 ቅርንጫፍ ቢሮዎች አሉን; በአጠቃላይ ከ200 በላይ ሰራተኞች ያሉት፡ አንድ አይዝጌ ብረት ሽቦ ዘንግ ፋብሪካ; አንድ የማይዝግ ብረት ሽቦ ስዕል ፋብሪካ; አንድ ሜሽ ሽመና ፋብሪካ; በሺጂአዙዋንግ ውስጥ አንድ ቅርንጫፍ ቢሮ።\nዩዜ የ ISO የጥራት ስርዓትን አሳካ፡GB/T19001-2016/ISO9001፡2015 የግዥ ተግባራት፣የማምረቻ ሂደት እና የጥራት ቁጥጥር ዋና መሰረት ነው።\nዩዜ ሶስት ፋብሪካዎች እና አንድ ቅርንጫፍ ጽህፈት ቤት ያለው ሲሆን በአጠቃላይ ከ200 በላይ ሰራተኞች አሉት\nየዩዜ ፋብሪካዎች ሥራ ከ1986 ዓ.ም ጀምሮ የጀመረ ሲሆን የኤክስፖርት ንግድ ከ2005 ጀምሮ ተጀምሯል።\nዩዜ ከባህር ማዶ እና ከሀገር ውስጥ ደንበኞቻቸው ከፍተኛ ስም በማግኘቱ የተሻለ አገልግሎት እና ተወዳዳሪ ምርቶችን ለንግድ አጋሮቻችን ለማቅረብ እናረጋግጣለን።\nመስመር ላይ አዲስ spooling ማሽን\nበቅርብ ጊዜ በዩዜ ኩባንያ ውስጥ አዲስ የማሽነሪ ማሽን በይፋ ወደ ምርት ገብቷል ። ማሽኑ PL ፣PT እና NP ተከታታይ spools አይነትን መጠቀም ይችላል ፣ይህም የእኛን ማሸጊያዎች የበለጠ የሚያበለጽግ ነው። በአሁኑ ጊዜ የስፑል ማሸጊያዎችን እንደሚከተለው ማቅረብ እንችላለን፡ እባክዎን ማንኛውም ፍላጎት ካሎት ያግኙን ወይም...\nየማይዝግ ብረት ሜሽ ማከማቻ አካባቢ አስፈላጊ\nአይዝጌ ብረት ጥልፍልፍ ዝገት የሚቋቋም የብረት ሽቦ አይነት ነው፣ ፍፁም ከዝገት የፀዳ አይደለም፣ እና በኬሚካል ሚዲያ ውስጥ ያለው ዝገት አፈጻጸም በተለይ የተረጋጋ አይደለም። ከማይዝግ ብረት የተሰራ የሽቦ መረብ የዝገት መቋቋም እንደ ኒኬል፣ ክሮሚየም፣ ፖሊስ... ባሉ ኬሚካላዊ ንጥረ ነገሮች ተጎድቷል።\nዩዜን እንድትጎበኙ ሁላችሁንም እንኳን ደህና መጣችሁ\nየደንበኞችን ጉብኝት ፎቶ ስመለከት የኮሪያ እና የአውስትራሊያ ደንበኞች የስራ ሱቃችንን ጎብኝተው በመሰብሰቢያ ክፍላችን ተጨማሪ ውይይት ማድረጋቸውን አስታውሳለሁ ።በውይይቱ ሁሉም ጎብኚዎች እና የኩባንያው ዘመድ ሰራተኞች መሳተፋቸው ጥሩ ትዝታ ነበር እና ይሆናል ። ለመረዳት በጣም ጥሩ ስራ…\nደንበኛው በአንዳንድ ኤግዚቢሽኖች ላይ ሲያየን ጥሩ የማስተዋወቂያ መንገድ ነው ፣በተለይም አንዳንድ ፕሮፌሽናል ኤግዚቢሽን ፣ዘመዶች ከምርቶች እና ምርቶች አፕሊኬሽኖች ጋር።ባለፉት 2 ዓመታት ውስጥ 4 ኤግዚቢሽኖች ተሳትፈናል ።የእኛ የሽያጭ ክፍል ስለእሱ ጥልቅ ግንዛቤ ነበረው…\nየዩዜ ፋብሪካ አድራሻ፡-\nደቡብ Zhengrao መንገድ Anping ካውንቲ, Hebei ቻይና\nየዩዜ ቅርንጫፍ ቢሮ አድራሻ፡-\nታወር B.Wanda ቢሮ ሕንፃ, Shijiazhuang ከተማ, Hebei ግዛት, ቻይና\nከማይዝግ ብረት የተሰራ ጥልፍልፍ, 20ሜሽ አይዝጌ ብረት የሽቦ ጥልፍልፍ ማጣሪያ ዲስክ, አይዝጌ ብረት የሽቦ ማጥለያ ማጣሪያዎች ዲስክ, ሽቦ, 316 አይዝጌ ብረት የሽቦ ጥልፍልፍ ማጣሪያ ዲስክ, 316 አይዝጌ ብረት ሽቦ,


የኦነግ መግለጫ: የኢሕኣዴግ ሠራዊት በሰላማዊ ዜጎች ላይ እየፈጸመ ያለውን ግድያ በጥብቅ እናወግዛለን !\nYou are at:Home»Ethiopia News»የኦነግ መግለጫ: የኢሕኣዴግ ሠራዊት በሰላማዊ ዜጎች ላይ እየፈጸመ ያለውን ግድያ በጥብቅ እናወግዛለን !\nBy Ethio Newsflash Editor on\t December 31, 2018 Ethiopia News\nታህሳስ 27, 28 እና 29, 2018 ዓም በምዕራብና ደቡብ ኦሮሚያ (ቄሌም ወለጋ, ምዕራብ ወለጋና ጉጂ) ዞኖች ውስጥ ብቻ “የሃገር መከላከያ ሠራዊት” በሚል የሚታወቁ የኢሕኣዴግ ወታደሮች በሰላማዊ (ትጥቅ-ኣልባ) የኦሮሞ ዜጎች ላይ በፈጸሙት ዘግናኝ ግድያ እስካሁን በተረጋገጠ መረጃ ቢያንስ 36 የሚሆኑ ሰዎች ተገድለው ቁጥራቸው እስከ ኣሁን በውል ያልታወቀ ደግሞ ቆስለዋል። በርካታ የህዝቡ መኖሪያ ቤቶችም በእሳት ጋይተዋል። የኢህኣዴግ ጦር ሃይል ኣባላት እየወሰዱት ባለው በዚህ በእጅጉ ኣስከፊና አረመኔያዊ እርምጃ ከተገደሉት ዜጎች መካከል ሁለት እድሜያቸው 5 ዓመት ያልሞላቸው ህጻናት በጉጂ ዞን ዱግዳ ዳዋ ወረዳ ከቤት ጋር እንዲቃጠሉ ተደርገዋል። በምዕራብ ወለጋ ዞን ጊምቢና ጉሊሶ መካከል በሚገኝ ኩርፌ ብርብር በተባለ ቦታም ኣንድ ህጻን ከወላጅ እናት ጋር ከነቤታቸው ተቃጠሉ። እነዚህን መሰል የግድያ ወንጀሎች የተፈጸሙባቸው ቦታዎች በቄሌም ወለጋ፡ ምዕራብ ወለጋና ጉጂ ዞኖች ውስጥ ጊዳሚ፡ ኮበረ፡ ከታ ኣባ-ኮርማ፡ ሁዋ፡ ዋዪ ኩሊ፡ ኩርፌ ብርብር፡ ዩብዶ፡ ላሎ ቂሌ፡ ፊንጫኣ፡ ኮምቦልቻና ሻላ በተባሉ ቦታዎች ውስጥ ነው። በጉጂ ከተገደሉት 23 ከሚሆኑት መካከል 5 ዓመት ያልሞላቸው ህጻናትና የ70 ዓመት ኣዛውንት ይገኙበታል።\nየኦሮሞ ነጻነት ግንባር በሰላማዊ (ትጥቅ-ኣልባ) ሰዎች ላይ በኢህኣዴግ ወታደሮች እየተፈጸመ ያለውን ኣሰቃቂ፡ ግድያ ኣጥብቆ ያወግዛል። ይህን መሰሉ የኣውሬነት ኣረመኔያዊ እርምጃም በዝምታ መታየት የሌለበትና በሁሉም ሰላም-ወዳዶች መወገዝ ያለበት ነው ብለንም እናምናለን። የጭቆናና ኣምባገነናዊ ስርዓት (በጠብመንጃ ኣፈሙዝ ህዝብን የሚገዛ) ካሁን በኋላ እንደማይቻል ለኢህኣዴግ ፓርቲ ለማሳየት ለመገመት የሚያዳግት የህይወትና የንብረት መስዋእትነት ተከፍሎበታል። የኢህኣዴግ ፓርቲም ከ27 ዓመታት በኋላ (ተገዶም ቢሆን) ይህንን እውነታ ኣምኖ እንደተቀበለና በውስጡ ለውጥ/ተሃድሶ እንዳደረገ ገልጾ፡ ወደ ዲሞክራሲ ለሚደረግ ሽግግር ከሁሉም የሃገሪቷ የፖለቲካ ሃይሎች ጋር በሰላማዊ መንገድ ለመስራት ቃል ከገባ ውሎ ኣድሯል። ይሁን እንጂ በተግባር መሬት ላይ እየታየ ያለው ኢህኣዴግ የስልጣን ዘመኑን ለማራዘም ባለፉት 27 ዓመታት ሲከተለው በነበረው የኣምባገነንነት ጎዳና የሙጢኝ ማለቱን ነው።\nኢህኣዴግ በጦር ሃይል መዋቅሩ ውስጥ ተሃድሶ ኣካሂጃለሁ ብሎ በኣፉ ይለፍፋል። ይሁን እንጂ “የሃገር መከላከያ ሠራዊት” በሚል ስም የተደራጀው የኢህኣዴግ ጦር ዛሬም የኢህኣዴግን የፖለቲካ ዓላማ ለመጠበቅ የቆመ መሆኑን እንጂ ህዝባዊ ወገንተኝነት ያለው ስለመሆኑ የምያሳይ ኣንዳችም ምልክት የለም። ይህ ጦር ዛሬም ከኢህኣዴግ የተለየ የፖለቲካ ኣመለካከት ያላቸውን ሰዎች እንደጠላት ማየቱን ቀጥሏል። ለዚህ ማስረጃ የሚሆነው በኦሮሚያ ውስጥ በደረሰበት ቦታ ሁሉ የኦነግ/የኦሮሞን ባንዲራ ጨምሮ የተለያዩ ኦነግን የሚገልጹ ምልክቶችን ማውደምና እንዲህ ያሉ ነገሮችን በእጃቸው ያገኘ ሰዎችን ለጉዳት በመዳረግና በማሸበር ላይ መሆኑ ነው።\nይህ የኢህኣዴግ አደገኛ ኣካሄድ የፖለቲካ ምሕዳሩን ለማስፋትና የሁሉንም የሃገሪቷ ዜጎች የዲሞክራሲ መብቶችን ለማክበር ኢህኣዴግ እራሱ የገባውን ቃል የሚጻረር ነው። ይህ ደግሞ ኣሁን የታየውን የለውጥ ተስፋ ጭላንጭል መልሶ የሚያጠፋና በኦሮሚያ፡ በኢትዮጵያና በኣካባቢዋ ከፍተኛና ኣዉዳሚ የጦርነት አደጋ የሚያስከትል ስለሆነ ኢህኣዴግ በኣስቸኳይ ከዚህ ድርጊቱ እንዲታቀብ ኦነግ ኣጥብቆ ይጠይቃል። ኢህኣዴግ በእምቢታዉ ጸንቶ ኣሁን በያዘዉ የጦረኝነት ኣካሄድ የሚቀጥል ከሆነ ግን ከዚህ ጋር ተያይዞ ለሚከሰቱ ኣደጋዎች ሁሉ ተጠያቂው እራሱ/ኢህኣዴግ መሆኑን ኦነግ ያስገነዝባል።\nታህሳስ 29 ቀን 2018ዓ.ም.


ታጋቹ ማስታወሻ - ሸገር ብሎግ\nMay 1, 2020 በ በዕውቀቱ ስዩም 0 Comments\nቀሳ ከወጣሁ ጊዜ ጀምሮ ቤቴ ውስጥ ያገኘሁት ምግብ ሩዝ ብቻ ነው ፤ ሰኞ ሩዝ በቲማቲም- ማክሰኞ ሩዝ በጅንጅብል- ረቡእ ሩዝ እንደወረደ፤ ወዘተ…ባጭሩ በሩዝና በሪዝ ተከብቤ ሰነበትሁ ማለት ይቻላል፤ አንዳንዴ ምግብ የቀየርኩ እንዲመስለኝ የምበላበትን ቦታ እቀያይራለሁ፤ ሳሎን ውስጥ ሁለት ማንኪያ እጎርስና የተረፈውን በረንዳው ላይ ተቀምጨ እጨርሰዋለሁ፤\nሩዝ ጠዋት ማታ ከመብላቴ የተነሳ ወደ ማጅራቴ ሲሸሽ የነበረው ፀጉሬ ተመልሶ ቅንድቤ ድረስ ግጥ—ም አለ ፤ የህንድ አክተር ለመምሰል የቀረኝ በሱሪ ላይ ቀሚስ መደረብና ባየር ላይ የሚበር ሞተር ሳይክል መንዳት ነው።\nየሆነ ግልገል ጉንዳን ጠረጴዛየ እምብርት ላይ ከተበተኑት የሩዝ ቅንጣቶች መካከል አንዲቱን መርጦ ተሸክሞ ሲያዘግም ተመለከትኩ ፤ኩንታል መሸከሙ ነው፤ አይ ጉንዳን! አሁን ጉንዳንን የመሰለ ታታሪ ፍጡር በሚኖርበት አለም የሰው ልጅ የላባደሮችን ቀን ያከብራል ? ልይዘው ሞከርኩ ፤የጣቶቼን ጥላ ሲያይ ኩንታሉን እንደተሸከመ መሮጥ ጀመረ፤ አምልጠህ ሞተህል ባክህ! !ባውራ ጣቴና በነገረኛ ጣቴ መካከል አጣብቄ ያዝኩት ፤ የሞተ መስሎ ፀጥ አለ፤ ለካ አስመሳይነት የሰው ልጆች ባህርይ ብቻ አይደለም፤ ትወናውን አድንቄ በተሸከመው የሩዝ ቅንጣት ላይ አንዲት የቲማቲም ፍሬ መርቄለት ለቀቅሁት፤\nባለፈው ለለውጥ ያክል የሱካር ድንች ለመቀቀል ሞከርኩ፤ የአሜሪካ የሱካር ድንች አንዱ ፍሬ የድሮ ካውያ ያህላል ፤ ችግሩ በቀላሉ አይበስልም፤ እንዲያውም ካሜሪካ ሱካር ድንች፤ የኢትዮጵያ በሬ ሸኮና ቀድሞ ይበስላል፤ ቤት ጠርጌ ፤ምንጣፍ ቀይሬ፤ ኮርኔስ ራሱ ቀይሬ ተመልሼ መጥቼ ሳየው፤ አልበሰለም፤ ምን ጉድ ነው! ከዛ ገላየን ተታጥቤ፤ ብብቴንና በስተራስጌ የሚገኘውን ሁሉ ተላጭቼ ለባብሼ ሳበቃ ብረትድስቱን ከፈትኩት፤ ድንቼ መብሰሉን ለማረጋገጥ በሹካየ ወጋ አደረግሁት፤ እንዴየየየየ! 😳 የሹካው ጥርስ ተጣመመ፤ በጣም ተናደድሁና አውጥቼ በመስኮት በኩል ወረወርኩት፤ ድው! የሆነ ሰውየ oh Fuck! ብሎ ሲወድቅ አየሁት፤ ልጅ እያለሁ እናቴ “ ምግብ መወርወር ጡር ነው “ ትለኝ ነበር፤ እረ ጦርም ነው እማየ ፤ ይሄው አንድ ምስኪን ፖስታ አመላላሽ ፈረንጅ ለትንሽ ገድየ ነበር!\nበክቡር ዳኛ Frank Caprio ፊት ቀርቤ ፤የፈነከትኩት ሰውየ እስኪሻለው ድረስ አልጋው አጠገብ ተቀምጨ በእንግሊዝኛ እንዳስታምመው ፈረዱብኝ! ሁለት ወር ሙሉ ተጎድቼ እንደከረምኩ ያወቅሁት በሆስፒታሉ ውስጥ የሚቀርበልኝን መኖ ሳይ ነው-ቆስጣ፤ የወይን ዘለላ፤ በማር የተጠበሰ ዳቦ! ግሪክ ሳላድ! እረ ወገን! ላስታማሚው እንዲህ አይነት ምግብ ከቀረበ ለታማሚው ምን እንደሚቀርብ ኢማጂን እንግዲህ!\nባልተያያዘ ዜና ፤\nእንደ ዶክተር አቢይ አህመድ ያለ ብልጥ ሰው ግን አለ? ፤ ሰልስትና (ከሶስት ቀን በፊት) ተቃዋሚዎችን ፓርላማ ውስጥ ሰብስቦ ሲያወራ ማስኩን ካፍንጫው ሸርተት አድርጎ ከንፈሩ ላይ አስቀምጦት አየሁ ፤ ብዙ ሰው ስትራቴጂ መሆኑ የገባው አልመሰለኝም ፤የተፎካካሪ ፓርቲ ሊቀመንበሮች ” አንተ ብቻ ነህ እንዴ አፍንጫህን የማናፈስ ነፃነት ያለህ ?ብለው በእልህ ማሳካቸውን ገለቡት ፤ አብቹየም ሁሉም አፍንጫውን ማጋለጡን ከተመለከተ በሁዋላ ፈገግ ብሎ በልቡ፤ “ጎበዝ! እንግዲህ ይቺን ቫይረስ እንቃመሳታ ፤ እኔ ጎልማሳ ስለሆንኩ አገግሜ እነሳለሁ ፤ ለእናንተም ደግሞ አካላዊ ርቀቱን ያስጠበቀ ቀብር አስከባሪ ይዘጋጃል” ካለ በሁዋላ የምትከተለዋን ዘለሰኛ ማስታወሻው ላይ አሰፈረ፤\nጎልማሶች ከመከራ ስንማር ፤\nለሼባዎች ነፍስ ይማር !


አሜሪካና አጋሮቿ ለአማፂው "አገር" ይግዙለት - Addis Admass Newspaper | Amharic news | Ethiopian news\nSaturday, 13 November 2021 13:24\nአሜሪካና አጋሮቿ ለአማፂው "አገር" ይግዙለት\nኢትዮጵያ የአፍሪካን ጦርነት እየተዋጋች ነው\nእንደሚታወቀው ኢትዮጵያ እየተዋጋች ያለችው ከአንድ ወይም ሁለት ቡድኖች ጋር ብቻ አይደለም። የትየለሌ ናቸው። በአንድ በኩል አሜሪካና አጋሮቿ፣ ኢትዮጵያን መቆሚያ መቀመጫ አሳጥተዋታል። የጸጥታው ም/ቤት የጎን ውጋት ሆነውባታል - ለኢትዮጵያ። የተመድ የፀጥታው ም/ቤት ባለፈው ሳምንት ለ12ኛ ጊዜ በኢትዮጵያ ጉዳይ ተሰብስቧል፡፡ (ሌላ ሥራ የለውም?) ም/ቤቱ እንደተለመደው ተፋላሚዎች፣ በአስቸኳይ ጠብመንጃቸውን አውርደው፣ ወደ ድርድር እንዲመጡ አሳስቧል፡፡ ውሳኔው እንደ ሌላው ጊዜ ሁሉ በደፈናውና ኢትዮጵያን በመውቀስና በመክሰስ የተላለፈ ነበር - በተለይ ከአሜሪካ፡፡\n"ለትግራይ ክልል የምግብ እርዳታ ለመስተጓጎሉ ተጠያቂው የኢትዮጵያ መንግስት ነው።"\n"በትግራይ እየተባባሰ ለመጣው የረሃብ አደጋ ተጠያቂው የኢትዮጵያ መንግስት ነው።"\n"የምዕራቡ ዓለም ለሚወተውተው የተኩስ አቁም እውን አለመሆን እንቅፋቱ የኢትዮጵያ መንግስት ነው።"\n"በኢትዮጵያ የውስጥ ጉዳይ ጣልቃ ገብተው፣ በ72 ሰዓት ውስጥ ከአገር ለተባረሩት የተመድ ከፍተኛ ሃላፊዎች ተጠያቂው አሁንም የኢትዮጵያ መንግስት ነው።"\nአሜሪካና ተመድ፣ ከኢትዮጵያ የተባረሩትን የድርጅቱን ሰራተኞች ጉዳይ፣ በራሳቸው አጣርተው እውነቱን ከማረጋገጥ ይልቅ መንግስትን ማስጠንቀቅ ነው የሚቀናቸው፡፡ (አገሩ ግን የማነው?) ምንም ወንጀል ቢሰሩ፣ የኛን ሰራተኞች አትንኩብን ይመስላል። ሰሞኑን ደግሞ የእነ አሜሪካና ሲኤንኤን ውንጀላና ጩኸት ተባብሶ እንደሚቀጥል ይጠበቃል። ለምን ቢሉ? ባሳለፍነው ሳምንት ከአስቸኳይ ጊዜ አዋጁ ጋር ተያይዞ፣ በአዲስ አበባ 16 ያህል የተባበሩት መንግስታት ድርጅት ሰራተኞችና ቤተሰቦቻቸው በቁጥጥር ስር መዋላቸውን የድርጅቱ ቃል አቀባይ ያስታወቁ ሲሆን፤ 72 የዓለም ምግብ ፕሮግራም የከባድ መኪና ሹፌሮች ደግሞ በአፋር ክልል ሰመራ ውስጥ በቁጥጥር ስር መዋላቸው ተዘግቧል።\nየአሜሪካ መንግስትም ተጣድፎ መግለጫ አውጥቷል - “የተመድ ሰራተኞች እስር አሜሪካን ያሳስባታል፤ ማንነትን መሰረት ያደረጉ እስሮች በፍጹም ተቀባይነት የላቸውም” የሚል፡፡\nሰሞኑን ለአሸባሪው ቡድን ድጋፍ ያደርጋሉ በሚል የተጠረጠሩ አያሌ ግለሰቦች፣ በአዲስ አበባ በቁጥጥር ስር እየዋሉ መሆኑን ተከትሎም፣ ማንነት ላይ ያነጣጠረ እስር እየተፈጸመ ነው የሚል ውንጀላም በእነ CNN መሰራጨት ጀምሯል - (ፌክ ኒውስ እንዲሉ!) እነ አሜሪካና ሚዲያዎቻቸው ያሻቸውን ይበሉ። እኛ ሥራችንን እንስራ። ተጠርጣሪዎችን ለመያዝ የሚደረገው ኦፕሬሽን፣ ልዩ ጥንቃቄና ትኩረት ይፈልጋል - ንፁሃን እንዳይንገላቱ። የሰብአዊ መብት ጥሰት እንዳይፈጸም። በተረፈ ግን የህልውና ጦርነት ላይ ነን። የአስቸኳይ ጊዜ አዋጅ ታውጇል፡፡\nየአማጺው ሃይል ቃል አቀባይ ጌታቸው ረዳ ሰሞኑን ከCNN ጋር ባደረገው ቃለ ምልልስ፤ መንግስት የአስቸኳይ ጊዜ አዋጅ ያወጀው የትግራይ ተወላጆችን በቁጥጥር ስር ለማዋል እንዲመቸው ነው ሲል ወንጅሏል። (ግን ለምን?) በእርግጥ በጌታቸው ረዳ መፍረድ አይቻልም። ለምን ቢሉ? ህወሃት ሥልጣን ላይ ሳለ የአስቸኳይ ጊዜ ለምን እንደሚያውጁ ጠንቅቆ ያውቀዋል። (እንደዛ መስሎት ነው!)\nበዚያው የCNN ቃለ መጠይቅ ላይ የአማጺው ቡድን ደሴን ሲወር፣ 100 ወጣቶችን ስለ መግደሉ የተጠየቀው ጌታቸው ረዳ፤ ውንጀላውን ሽምጥጥ አድርጎ ክዷል። (የፌደራል መንግስቱ የሚያስወራብን ነው በማለት) ጋዜጠኛዋ ታምነዋለች ብዬ አላስብም። ነገር ግን ማስረጃ ሳትይዝ ስለጠየቀችው፣ ልታፋጥጠው እንኳን አልቻለችም። (ማፋጠጥ ባትፈልግስ?) ለነገሩ በዚህ ቃለ ምልልስ ላይ ጌታቸው ረዳ፣ አንድም እውነት ስለመናገሩ እርግጠኛ አይደለሁም።\nየCNN ጋዜጠኛዋ በዚያው ቀን ከጠ/ሚኒስትር ጽ/ቤት ፕሬስ ሴክሬተሪያት ብሌን ስዩም ጋር ቃለ ምልልስ አድርጋለች- መላ ኢትዮጵያውያን ያደነቁት፡፡ ጋዜጠኛዋ ገመረጃ የምትፈልግ ሳይሆን የኢትዮጵያን መንግስት ወይም ጠ/ሚኒስትር ዐቢይ አህመድን መገሰጽ የፈለገች ነበር የሚመስለው፡፡ ደግነቱ ፕሬስ ሴክሬተሪያቷም የዋዛ አይደለችም። የመጀመሪያውን ጥያቄ ከመመለሷ በፊት፣ መላው የኢትዮጵያ ህዝብ እነ ሲኤንኤን ቢቢሲ፣ አልጀዚራና ሮይተርስን የመሳሰሉ የምዕራብ ሚዲያዎች፣ ኢትዮጵያን በተመለከተ በሚያቀርቡት ሃሰተኛና የተዛባ ዘገባ ሳቢያ ማዘናቸውን አስታውቃለች - ጋዜጠኛዋ ብትንጨረጨርም፡፡ እውነት ለመናገር የጠ/ሚኒስትሩ ፕሬስ ሴክሬታሪያት "የሳምንቱ ጀግኒት” ነበረች - ለኢትዮጵያውያንና ለእውነት ወዳጆች!\nባለፈው እሁድ በመስቀል አደባባይ በተካሄደው ትዕይንተ ህዝብ የመዲናዋ ነዋሪዎች እነ ቢቢሲን፣ ሲኤንኤንና አልጀዚራን "ፌክ ኒውስ; - ዜና ፈብራኪዎች ሲሉ ተቃውመዋቸዋል፡፡ የኢትዮጵያን ገፅታ ለማጠልሸት ተናበው የሚያደርጉትን ዘመቻም አውግዘዋል፡፡ በአዲስ አበባ ብቻ ግን አይደለም። ሰሞኑን በዋሺንግተን ዲሲ ነጩ ቤተ መንግስት ደጃፍ ላይ ኢትዮጵያውያንና ኤርትራውያን ሰልፍ የወጡ ሲሆን፣ እነዚህን የምዕራብ ሚዲያዎች “ፌክ ኒውስ” እያሉ አውግዘዋቸዋል። (ሲያንሳቸው ነው!) በዲሲው ሰልፍ ላይ ትኩረቴን ከሳቡት መፈክሮች መካከል - “Ethiopia is not America’s 51 state” (ኢትዮጵያ የአሜሪካ 51ኛዋ ግዛት አይደለችም) የሚለው ይጠቀሳል። “አገራችንን ተውልን” እንደማለት ነው። (የፕሬዚዳንት ባይደን አስተዳደር ከገባው!) ግን አይመስለኝም። ለምን መሰላችሁ? ምዕራባውያኑ እየመረጡ ነው የሚሰሙት - የሚፈልጉትን ብቻ!!\nወደ ሲኤንኤን ቃለ-ምልልስ ልመልሳችሁ። ጋዜጠኛዋም በተመሳሳይ እየመረጠች ነው የምትሰማው - የምትፈልገውን ቭቻ፡፡ ፕሬስ ሴክሬተሪዋ ነገሮችን በርጋታ ልታስረዳ ብትሞክርም እንዲገባት አልፈለገችም። ዋና ትኩረቷ፤ የኢትዮጵያን መንግስት- በተለይም ጠ/ሚኒስትር ዐቢይ አህመድን መውቀስ… መወንጀል… ማሳጣት ነው የሚመስለው። ጠ/ሚኒስትሩ ሰሞኑን “ኢትዮጵያን የሚያፈርሷትን ቀብረን አገራችንን ቀና እናደርጋታለን” ወይም "ሁሉም አካባቢውን በትጋት ይጠብቅ” ወዘተ ሲሉ የተናገሩትን መዝዛ አውጥታ የጥላቻ ንግግር (hate speech) በሚል ዓይነት መፈረጅ መከራዋን በልታለች። ማስረጃዋ ደግሞ ፌስቡክ፣ ይህን የጠ/ሚኒስትሩን ጽሁፍ፣ "ግጭት ይቀሰቅሳል” በሚል ከገጻቸው ላይ ማንሳቱ ነው። በጣም የገረመኝ ግን አንድም ጊዜ የአማጺ ቡድን፣ በአማራና አፋር ክልሎች ለወራት የፈጸማቸውን ዕልቂትና ውድመት ተሳስታ እንኳን አለማንሳቷ ነው። በኢትዮጵያ እየተካሄደ ላለው ጦርነትና ሰብአዊ ቀውስ ሁሉ ተጠያቂው “የሰላም የኖቤል ተሸላሚው” ዐቢይ አህመድ ነው። ወይም ደግሞ ኢትዮጵያ ራሷ- - በሲኤንኤን ዕይታ!!\nበኢትዮጵያ የህዝብ ተወካዮች ም/ቤት “አሸባሪ” ተብሎ የተፈረጀውና ህዝቦችን ከስሙ በላይ እያሸበረ ያለው የህወሃት አማፂ ቡድንስ? እነ ሲኤንኤን እና አሜሪካ አያውቁትም። ለእነሱ አሸባሪ አይደለም። የጭቁኑን ህዝቦች ነፃ አውጪ ወይም ሽምቅ ተዋጊ ነው። ዋሺንግተን ዲሲ ላይ አሸብሮ አያውቅማ። የሽብር ሜዳው በአማራ፣ አፋር፣ ቤኒሻንጉል፣ ወለጋ ወዘተ ነው። ምናልባት በእነሱ የሳተላይትና ኮሙኒኬሽን መሣሪያ እገዛ አዲስ አበባ ከገባና እንደሚቃዠው የዶ/ር ዐቢይ መንግስትን ለፍርድ ለማቅረብ ካሰበ ራሱ እጁን ይስጥ፡፡ 100 ዓመት የሚያሳስር ወንጀል ነው የፈጸመው፡፡ (እነ አሜሪካ ግን ቡድኑ በኢትዮጵያ ለ30 ዓመታት በፈላጭ ቆራጭ አገዛዝ፣ኢትዮጵያውያንን ሲጨቁን እንደኖረ አውቀው ዘንግተውታል!)\nለዚህ ነው ህፃናትን ጠብመንጃ አስታጥቆ፣ ለጦርነት ሲያሰልፍ፣ በጦር ወንጀለኝነት ከመክሰስ ይልቅ እነ ኒውዮርክ ታይምስ ድርጊቱን አዳንቀው፣ መሳሪያ የታጠቁ የትግራይ ህፃናትን ፎቶ ይዘው የወጡት፡፡ ለነገሩ አማጺው ቡድን፣ የክራይስስ ግሩፑን (የግጭት ቡድን!) ዊሊያም ዴቪሰንን፣ የቢቢሲው አሌክስ ባልድዊንን የመሳሰሉት ጌታቸው ረዳን የሚያስንቁ የህወሃት ተሟጋቾች ናቸው (ያውም እውነትን እየሸመጠጡ!)\nለማንኛውም የህወሃትን አማፂ ቡድን ምስኪን ወይም ሰላማዊ አድርገው ለሚያስቡ አሊያም እንደምንም አንድ የስልጣን ዕድል ለሚመኙለት ምዕራባውያን፣ ሰሞኑን የሰብአዊ መብት ተሟጋቹ አምነስቲ ኢንተርናሽናል፣ በህወሃት ቡድኖች የተፈጸሙ ዘግናኝ ኢ-ሰብአዊ ድርጊቶችን አስመልክቶ ያወጣውን ሪፖርት በቅጡ ይመልከቱት። የሚወዱትንና ከውድቀት ሊታደጉት የሚሟሟቱለትን ቡድን ጠንቅቀው ቢያውቁት በኋላ ከመጸጸት ይድናሉ። (ከእነ ክፋቱ ነው የምንወደው ካሉም መብታቸው ነው!) ሌላ 30 ዓመት በመንግስትነት የሚገዛው ወይም የሚያሽከርክረው “አገር” ገዝተው ወይም “ተከራይተው” በስጦታ ሊያበረክቱለት ይችላሉ። በ21ኛው ክ/ዘመን ህዝብ ገዝቶ ወይም ተከራይቶ በስጦታ ማበርከት ግን አይቻልም።\nብዙዎች ዘግይቷል ብለው የተቹት የአምነስቲ ኢንተርናሽል ሪፖርት፣ እጅግ አሰቃቂ፣ ዘግናኝና አረመኔያዊ ድርጊቶችን ነው የያዘ ነው። በሪፖርቱ መሰረት፤ ባለፈው ዓመት ነሃሴ ወር ላይ የህወሃት ሃይሎች በአማራ ክልል የነፋስ መውጫ ከተማን በወረሩበት ወቅት አስገድዶ መድፈር፣ ዘረፋና አካላዊ ጥቃቶችን በነዋሪዎች ላይ ፈጽመዋል። አምነስቲ ያነጋገራቸው 16 ሴቶች፤ በህወሃት ሃይሎች የአስገድዶ መደፈር ጥቃት ተፈጽሞባቸዋል።\nየመደፈር ጥቃት ከተፈጸመባቸው 16 ሴቶች መካከል 14ቱ ጥቃቱ በቡድን እንደተፈጸመባቸው አምነስቲ አረጋግጧል- በቃለ ምልልስ። (ከዚህ በላይ ሽብር ከየት ይምጣ!)\nአንድ የክልሉ አስተዳደር ባለስልጣን ለአምነስቲ እንደገለጹት፣ አማጺያኑ በነፋስ መውጫ ከተማ የቆዩት ከነሐሴ 6 እስከ ነሐሴ 15 ለ9 ቀናት ሲሆን በእነዚህ ጊዜያትም ከ70 በላይ ሴቶች በአማጺያኑ የመደፈር ጥቃት እንደተፈጸመባው ሪፖርት አድርገዋል።\nየአምነስቲ ኢንተርናሽናል ዋና ፀሃፊ አግነስ ካላማርድ፤ “የህወሃት ታጋዮች የፈጸሟቸው አፀያፊ ተግባራት፣ ከጦር ወንጀሎችና በሰብአዊነት ላይ ከተፈጸሙ ወንጀሎች ጋር የሚስተካከሉ ናቸው። ድርጊቶቹ ከሞራል ወይም ከሰብአዊነት ያፈነገጡ ናቸው” ሲሉ ተናግረዋል።\nአማጺያኑ ከመድፈር ጥቃት በተጨማሪ በሴቶቹ ላይ ሰብአዊነትን የሚያጣጥል፣ የብሄር ማንነታቸው ላይ ያነጣጠሩ ስድቦችና አዋራጅ ንግግሮች መሰንዘራቸውንም ሪፖርቱ ይጠቁማል። በአንዳንድ ሁኔታዎች ውስጥ ደግሞ “የመድፈር ጥቃቱን የሚፈጽሙት በትግራይ ሴቶች ላይ የተፈጸመውን ተመሳሳይ ጥቃት ለመበቀል” መሆኑን ይናገሩ ነበር ብለዋል።\nበህወሐት ሃይሎች የመደፈር ጥቃት የተፈጸመባቸው ሴቶች ለአምነስቲ አንደተናገሩት፤ ንብረታቸውን አውድመውባቸዋል።\nጌጣጌጦችን፣ ገንዘብና ሞባይል ስልኮችንም ወስደውባቸዋል። ይሄ እንግዲህ የተፈጸመው በማይታወቅ የሽፍታ ቡድን አይደለም። ዘመኔን ሁሉ ለነጻነትና ዲሞክራሲ ታግያለሁ በሚል፣ ለ30 ዓመታት ኢትዮጵያን ሳይወዳትም ቢሆን በገዛት ቡድን ነው። እስካሁን የተባበሩት መንግስታት፣ በኢትዮጵያ ጉዳይ ላይ እርምጃ ለመውሰድ 12 ጊዜ ተሰብስቧል። በዚህስ ጉዳይ ይሰበሰብ ይሆን? ወይስ ጉዳዩ ለስብሰባ አይመጥንም? የኢትዮጵያ አየር መንገድ የጦር መሳሪያ ወደ ኤርትራ አጓጉዟል የሚል የፈጠራ ዘገባ ያስራጨው ሲኤንኤንስ (ፌክ ኒውስ) ለዚህ አሰቃቂ ኢ-ሰብአዊ ድርጊት ምን ያህል ትኩረት ይሰጥ ይሆን? ወይስ እንዳላየ እንዳልሰማ ያልፈዋል? አብረን የምንታዘበው ይሆናል። በነገራችን ላይ “ምዕራባውያን እጃችሁን ከኢትዮጵያ ላይ አንሱ” የሚለው የዳያስፖራ ሰልፈኞች መፈክር ተመችቶኛል። (ቢያነሱም ባያነሱም!)\n(Hate speech አይደለም!)


በ Word ውስጥ እቅድ እንዴት እንደሚሰራ: ደረጃ በደረጃ | የሞባይል መድረክ\nኤደር ፌሬኖ | 10/01/2022 16:00 | Microsoft Word, የቢሮ አውቶማቲክ\nማይክሮሶፍት ዎርድ በየቀኑ በሚሊዮን የሚቆጠሩ ሰዎች የሚጠቀሙበት መሳሪያ ነው።ለስራም ሆነ በትምህርታቸው። የማይክሮሶፍት ሰነድ አርታኢ ብዙ አማራጮችን የሚሰጥ ኃይለኛ መሳሪያ ነው። ብዙ ተጠቃሚዎች የማያውቁትን ይህን ሶፍትዌር በመጠቀም እቅድ ማውጣትም ይቻላል። ስለዚህ, በ Word ውስጥ እንዴት እቅድ ማውጣት እንደሚችሉ እናሳይዎታለን.\nበዚህ መንገድ ይህ ፕሮግራም የሚሰጠን አማራጮች እና ይህ እቅድ የሚፈጠርበትን መንገድ ማየት ይችላሉ. ምንም እንኳን ቢቻልም, ለዚሁ ዓላማ የታቀዱ ፕሮፌሽናል ሶፍትዌሮችን አንድ አይነት ውጤት አይሰጠንም. በማንኛውም ሁኔታ, ማወቅ ከፈለጉ በ Word ውስጥ እንዴት እቅድ ማውጣት እንደሚቻልይህ እንዴት ሊሆን እንደሚችል እናሳይዎታለን።\nየወለል ፕላን ዲዛይን ማድረግ የሚያስፈልጋቸው እና ከእነዚህ ልዩ ፕሮግራሞች ውስጥ አንዱን ለመጠቀም የማይችሉ ወይም የማይፈልጉ ሰዎች ሊኖሩ ይችላሉ። በእንደዚህ አይነት ሁኔታ ውስጥ እንደዚህ አይነት ንድፍ ለመስራት እንደ መሳሪያ ዎርድን መጠቀም ይችላሉ. በተጨማሪም, በጥሩ ሁኔታ የሚያሟላ መሳሪያ ነው, ስለዚህ ሙያዊ ንድፍ ሳይሆኑ, በዚያን ጊዜ የሚፈልጉትን ያሟላል, ይህ ደግሞ ጠቃሚ ነገር ነው.\nለማድረግ መከናወን ያለባቸውን እርምጃዎች እንጠቁማለን። 2D እቅድ እና 3D ሞዴሊንግ ያከናውኑ። ስለዚህ በ Word ውስጥ እንዴት እቅድ ማውጣት እንደሚችሉ ያውቃሉ። ለእንደዚህ አይነት ተግባራት ካሉት ልዩ ፕሮግራሞች ከሌልዎት ወይም መጠቀም ከቻሉ በጣም ጥሩ ነው።\n1 በ Word ውስጥ እንዴት እቅድ ማውጣት እንደሚቻል\n1.1 አውሮፕላኑን በሰነዱ ውስጥ ያስቀምጡት\n1.2 ክፍሎቹን ይገድቡ\n2 3D ሞዴሊንግ\nበ Word ውስጥ እንዴት እቅድ ማውጣት እንደሚቻል\nማይክሮሶፍት ዎርድ ስዕሎችን ወይም ምስሎችን የምንፈጥርባቸው ተከታታይ ተግባራትን ይሰጠናል።. የወለል ፕላን ለመሥራት ከፈለግን በዚህ ፕሮግራም ውስጥ በዚህ ረገድ የሚረዱን ብዙ አማራጮች አሉን። ከመካከላቸው አንዱ የቅርጽ ተግባር ሲሆን በዚህ ጉዳይ ላይ የምንፈልገውን 3D ወይም 2D ውጤት የምናገኝበት እንደ አራት ማዕዘኖች ፣ክበቦች እና ሌሎች ብዙ ቅርጾችን መሳል የምንችልበት ነው። በሌላ በኩል በበይነመረቡ ላይ ያገኘናቸውን ሥዕላዊ መግለጫዎች ወይም ሥዕሎች እንድናስገባ የሚያስችለንን የኦንላይን ምስሎች ተግባርን መጠቀም ትችላለህ። ይህ አማራጭ በተወሰነ ደረጃ ተጨባጭ እና ምናልባትም የበለጠ ሙያዊ ውጤት ይሰጠናል።\nአውሮፕላኑን በሰነዱ ውስጥ ያስቀምጡት\nበዚህ አጋጣሚ የቅጾቹን አማራጭ እንጠቀማለን, በዚህ ሂደት ውስጥ እርስዎ እራስዎ መከተል ያለብዎትን ደረጃዎች ለማየት እንዲችሉ, ይህንን አውሮፕላን በ Word ሰነድ ውስጥ ከባዶ ለመሳል. በዚህ ዘዴ ከተወራረድን መጀመሪያ ማድረግ ያለብን የንብረቱን አካባቢ መገደብ ነው። ስለዚህ በሰነዱ ውስጥ በተጠቀሰው የአውሮፕላኑ ንድፍ ውስጥ ልንጠቀምበት የምንችልበት ያንን መሠረት አለን. ተከታታይ እርምጃዎችን በመከተል ልናደርገው የምንችለው ነገር ነው።\nያንን አውሮፕላን ለመፍጠር በሚፈልጉበት ቦታ ሰነዱን በ Word ውስጥ ይክፈቱ።\nእቅዱን ለማስገባት በሚፈልጉበት ሰነድ ውስጥ እራስዎን ያስቀምጡ.\nበማያ ገጹ አናት ላይ ባለው የመሳሪያ አሞሌ ውስጥ ወደ አስገባ ምናሌ ይሂዱ።\nአራት ማዕዘን አማራጩን ጠቅ ያድርጉ።\nመዳፊቱን በመጠቀም ጠቋሚውን በማንቀሳቀስ በሰነዱ ውስጥ የሚፈለገውን አራት ማዕዘን ቅርፅ እንዲይዝ ያድርጉ።\nወደ ሙላ ቅርጽ ምርጫ ይሂዱ.\nበዚህ ጉዳይ ላይ መሙላት የለም የሚለውን ይምረጡ. የዚህን ስእል ቅርፅ ቀለም መቀየር መቻል ከፈለጉ "ቅርጽ ኮንቱር" ላይ ጠቅ ማድረግ እና ለዚያ ኮንቱር የሚፈለገውን ቀለም መምረጥ አለብዎት.\nStripes ላይ ጠቅ ያድርጉ።\nየስክሪፕት ምርጫን ይምረጡ።\nበእነዚህ የመጀመሪያ ደረጃዎች አራት ማዕዘኑ ፈጠርን, ይህም የዚህ አውሮፕላን መሠረት ሆኖ ያገለግላል. ያም ማለት በእቅዱ ውስጥ የሚወከለው ቤት ወይም ቦታ የሚወክለው አሃዝ ነው. ይህንን ንድፍ ካገኘን በኋላ በጥያቄ ውስጥ ያለውን የንብረቱን ውስጣዊ ክፍል ለመፍጠር ጊዜው አሁን ነው. ይህም ማለት, ይህ እቅድ እንዲጠናቀቅ, ክፍሎቹን መጠቆም አለብን. ይህ የተወሰነ ጊዜ ሊወስድ ይችላል ነገር ግን ያለ ብዙ ችግር ልናደርገው እንችላለን።\nእኛ ቀድሞውኑ ያ አውሮፕላን አለን ፣ ስለሆነም አውሮፕላን በ Word ውስጥ እንዴት እንደሚሰራ ሁለተኛው እርምጃ ፣ ክፍሎቹን መፍጠር ነው. በዚህ ጉዳይ ላይ በፈጠርነው ሬክታንግል ውስጥ በዚህ ሰነድ በማይክሮሶፍት ሶፍትዌር ውስጥ የቤትዎን ወሰን መሳል አለብን። አሁን ልንከተላቸው የሚገቡ እርምጃዎች፡-\nበ Word ውስጥ በፈጠርከው ሬክታንግል ውስጥ እራስህን አስቀምጥ።\nበማያ ገጹ ላይኛው ክፍል ላይ፣ በመሳሪያ አሞሌው ላይ ያለውን አስገባ አማራጭ ላይ ጠቅ ያድርጉ።\nምሳሌዎችን ጠቅ ያድርጉ።\nየቅርጾች ምርጫን ይምረጡ.\nአዲስ ሬክታንግል ይምረጡ እና ይህንን ምስል በፈጠሩት አራት ማዕዘን ውስጥ ይሳሉ ፣ ለመጠቀም የሚፈልጉትን መጠን ያስታውሱ።\nበመቀጠል መለኪያዎችን ማዘጋጀት አለብዎት, በ Word ውስጥ የሚገኘውን አግድም እና ቀጥ ያለ ገዢ በመጠቀም ሊያደርጉት የሚችሉት ነገር.\nየመተላለፊያ መንገዶችን እና ሌሎች የቤቱን ቦታዎች ይሳሉ. ለዚህ ወደ መስመር አማራጭ ይሂዱ.\nያንን መስመር ጣል ያድርጉ። የእነሱን መጠን ወደ መውደድዎ መቀየር ይችላሉ, በተጨማሪም, የ Alt አማራጭ በዚህ ረገድ የበለጠ ትክክለኛነት እንዲኖርዎት ያስችልዎታል.\nእነዚህን መስመሮች መሳል ሲጨርሱ Ctrl ን በመያዝ ሁሉንም ቅርጾች ይምረጡ። ከዚያ መዳፊትዎን በቀኝ ጠቅ ያድርጉ።\nየቡድን ምርጫን ይምረጡ. ይህ አማራጭ አንድ ነጠላ አሃዝ ቅጽ ይሠራል, ከዚያም በሰነዱ ውስጥ ወደ እርስዎ ፍላጎት ለምሳሌ መውሰድ ይችላሉ.\nበር ወይም መስኮት ለመሳል ከፈለጉ ከ Flowchart ቡድን ውስጥ የዘገየ ቅርጽን መምረጥ አለብዎት.\nበእነዚህ ደረጃዎች የቤቱን ወሰን ፈጠርን, በዚያ ቤት ውስጥ ያሉትን የእያንዳንዱን ክፍሎች መጠን ያሳያል, ስለዚህ በዚህ ረገድ ዕቅዱ ቀድሞውኑ ተጠናቅቋል. ፕሮፌሽናል ፕላን አይደለም ነገር ግን ቢያንስ ያ ቤት እንዴት እንደተከፋፈለ እና በዚህም ጥሩ ሀሳብ እንዳለን ለማሳየት ጥሩ መንገድ ነው, ለኛም ቢሆን, ቤትን ሲያስተካክሉ ወይም ሲያስተካክሉ, ወይም አስፈላጊ ከሆነ.\nአሁን የፈጠርነው አውሮፕላን ባለ 2 ዲ አውሮፕላን ነው። ቃሉ የበለጠ ትክክለኛ ንድፍ እንዲኖረን እድል ይሰጠናል, አንድ ነገር ፎቶዎች ከተጨመሩ ለምሳሌ, በዚህ አውሮፕላን ውስጥ አሁን በፈጠርነው. ማለትም፣ በዚህ መንገድ የአንድን ምስል እይታ በሶስት አቅጣጫዎች ማመንጨት እንችላለን። ይህ በብዙ ሁኔታዎች ቦታውን በተሻለ ሁኔታ ለመሳል ወይም በዚያ ቦታ ላይ ማሻሻያ ቢደረግ ሊኖረን የሚችሉ አማራጮችን ለማየት የሚረዳ ነገር ነው።\nከዚህ በፊት የተጠቀምንባቸውን አንዳንድ ተመሳሳይ አሃዞችን ስለምንጠቀም ይህን ማድረግ የምንችልበት ሂደት ከቀዳሚው ጋር ተመሳሳይ ነው። ቢሆንም በዚህ አጋጣሚ እውነተኛ ፎቶዎችን ማከል አለብን. ይህ በማንኛውም ጊዜ የበለጠ ሙያዊ እና የበለጠ ተጨባጭ ውጤት ለማግኘት የሚረዳ ነገር ነው። ስለዚህ ለአንዳንድ ተጠቃሚዎች ይህን ማድረግ የሚስብ ነገር ሊሆን ይችላል. በዚህ ረገድ እርምጃዎች በጣም የተወሳሰበ አይደሉም. ማድረግ ያለብን ይህ ነው፡-\nአራት ማዕዘን ይሳሉ እና ጥቁር ቀለም ይምረጡ.\nመሬቱን እንዲመስል የ Trapezoid ቅርጽን ወደ ውስጥ አስገባ.\nምስልን ከበይነመረቡ ያውርዱ, በኋላ ላይ በ Insert አማራጭ በኩል ልንጠቀምበት እና ከዚያም የመስመር ላይ ምስሎችን አማራጭ ይምረጡ (በዚህ ጉዳይ ላይ ከሚፈልጉት ክፍል ውስጥ ሊሆኑ ይችላሉ).\nይህ የምስሉን ዳራ ለማጥፋት እና በንድፍዎ ውስጥ ሊጠቀሙባቸው የሚገቡትን ንጥረ ነገሮች ብቻ እንዲተዉ የሚያስችልዎ ነገር ስለሆነ ፎቶዎቹ በፒኤንጂ ቅርጸት መሆን አለባቸው። እንደ የመስመር ላይ ምስል አርታዒ ያሉ የፎቶዎችን ዳራ ለማጥፋት የሚረዱ መሳሪያዎችን በመጠቀም ጀርባውን ማጥፋት ይችላሉ።\nፎቶው ሲዘጋጅ, ማከል ይችላሉ.\nአስገባ የሚለውን አማራጭ ጠቅ ያድርጉ እና ምስሎችን ይምረጡ።\nበካርታው ላይ በንድፍዎ ውስጥ ማካተት የሚፈልጉትን ፎቶ በጥያቄ ውስጥ ይምረጡ።\nበቤቱ ውስጥ ካሉ ሌሎች ክፍሎች ጋር ሂደቱን ይድገሙት, ሌሎች ፎቶዎችን የሚጨምሩበት.\nበመጨረሻም በሰነዱ ውስጥ ያሉትን የመስመሮች ተግባር በመጠቀም ሁሉንም አሃዞች ይቀላቀሉ።\nይህ ንድፍ የበለጠ ተጨባጭ ነው ፣ ያንን የ 2D አውሮፕላን ከምስሎቹ ጋር ጥምረት ስላለን ፣ ስለዚህ የባለሙያ ውጤት ያገኛሉ. በቤቱ ውስጥ ላሉት ክፍሎች ሁሉ ፎቶግራፎችን መፈለግ ስለሚኖርብን በተወሰነ ደረጃ ረዘም ያለ ሂደት ነው ፣ እነሱም ለእሱ ተስማሚ ቅርጸት ያላቸው እና የእነሱን ዳራ መደምሰስ አለባቸው። ስለዚህ ይህን ማድረግ ብዙ ጊዜ የሚወስድ ነገር ነው, ምንም እንኳን አሁንም በ Word ውስጥ በሰነድ ውስጥ እቅድ ለማውጣት የሚያስችል መንገድ ነው. ነገር ግን ለብዙ ተጠቃሚዎች ልዩ ፍላጎት ያለው አማራጭ ላይሆን ይችላል, በተለይም እቅዱ በቀላሉ ለራሳቸው ጥቅም ብቻ ከሆነ, በሙያዊ ወይም በንግድ መንገድ ማሳየት ስለፈለጉ አይደለም. በማንኛውም ሁኔታ, በዚህ መንገድ ሁለቱንም የ 2D እና 3D እቅድ መፍጠር የምንችልባቸውን መንገዶች ማየት ይችላሉ.\nወደ መጣጥፉ ሙሉ መንገድ የሞባይል መድረክ » የቢሮ አውቶማቲክ » በ Word ውስጥ እቅድ እንዴት እንደሚሰራ: ደረጃ በደረጃ


የመኢጠማ አባላት ጉድ ፈላብን! በብርጭቆ ድራፍት ከ40 በመቶ በላይ ዋጋ ጨመረ! (ዳግማዊ ጉዱ ካሣ) | EthioReference >\nየመኢጠማ አባላት ጉድ ፈላብን! በብርጭቆ ድራፍት ከ40 በመቶ በላይ ዋጋ ጨመረ! (ዳግማዊ ጉዱ ካሣ)\nየመኢጠማ አባላት ጉድ ፈላብን! በብርጭቆ ድራፍት ከ40 በመቶ በላይ ዋጋ ጨመረ!\n“ሀገር እየታመሰች አንተ ስለድራፍት ዋጋ መጨመር ታወራለህ፤ የደላህ ነህ!” እንዳትሉኝ እንጂ የአቢይ መንግሥት ድል በድል እየተምበሸበሸ መጥቶ አሁን ደግሞ ባለችን አንዲት መዝናኛ ላይ ውኃ እማያሰኝ ዱላውን አንስቷል፡፡ የፕሮቴስታንቶቹ መንግሥት አልቻል ብሏል፡፡ አብዛኞቹ የፕሮቴስታንት እምነት ተከታዮች ከመጠጥ ጋር ያላቸው ፍቅር እስከዚህ መሆኑ ይነገራል – ቢያንስ ሲጠጡ በአደባባይ አይታዩምና፡፡ እዚህ ላይ “ውስጡን ለቄስ” የሚሉ ወገኖች እንዳሉ ግን አይካድም፡፡ ታላላቅ ፓስተሮች ሳይቀሩ በቤታቸውና በሥውር ዝጉብኞች በውስኪና በቢራ እንደሚራጩ የሚወራ መሆኑን መደበቅ ተሸኮርማሚነት ነው፡፡ የሆኖ ሆኖ ሰው በወደደው ይቆርባልና በዋጋ ጭማሪ የሰውን ፍላጎት ለመግታት መሞከር ነውር ነው፡፡\nትናንት ማታ እንደወትሮየ ከሥራ ወጥቼ ሱክ ሱክ እያልኩ ጓደኞቼ ወደሚገኙበት የማታ ትምህርት ማዘውተሪያ ሥፍራየ እሄድላችኋለሁ – ለእናንተ ስል መሆኑ ነው፡፡ ከዚያ እንደደረስኩ የቀደሙኝ ጓደኞቼ “ዳጊ የምሥራች!” ይሉኛል፡፡ ምን ተገኝቶ እንደዚያ እንዳሉኝ ሳልጠይቅ “ምሥር ብሉ!” እላለሁ፡፡ አንዱ ለጠቀና “ያን የተለጠፈ ወረቀት አንብበው” ይለኛል፡፡ ሳነበው በዚያ የሕዝብ መዝናኛ የቀበሌ ክበብ 13 ብር የነበረው ድራፍት አምስት ብር ጨምሮ 18፣ 15 ብር የነበረው ትንሹ ጠርሙስ ቢራ 20 ብር መሆኑን እረዳለሁ፡፡ እውነቴን ነው የምላችሁ ጠላታችሁ ክው ይበልና እንደሎጥ ሚስት ክው ብዬ ቁሜ ቀረሁ፡፡ ቁጭ እንድል ቢወተውቱኝም የሀዘኑ ብዛት ወደ ተረጋጋ ሰውነቴ ሊመልሰኝ አልቻለም፡፡ ሌላ ብሶታችንን የምንተነፍስበት ነገር የለንም፡፡ ከየትም ተሰባስበን ካለችን አነስተኛ ገቢም ቆንጥረን ቤተሰባችንን በመበደል የሆድ የሆዳችንን ተንፍሰን ወደየጎጇችን የምንገባው በዚሁ ድራፍትና ቢራ ነበር፡፡ በዚህም መጡብን፡፡ አምባገነኖች የማይመጡብህ አቅጣጫ የለም፡፡ አሁን የቀራቸው ባል ከሚስቱ፣ ሚስትም ከባሏ ለምታገኘው ተፈጥሯዊ እርካታ ግብር ማስከፈል ብቻ ነው፡፡ እንደዚያ ቢሉኝ ሲፈልጉ ያስመርምሩኝ እንጂ “የሜተር አርቲስት አፈወርቅ ተክሌ ወንድም ከሆንኩ ሰነበትኩ!” ነው የምላቸው፡፡ ሆ! ሰው “በገዛ መንግሥቱ” እንደባብ እየተቀጠቀጠ ተሳቅቆ ይኖራል? ምን ዓይነት ውርጅብኝ ነው! በሣዳም ሁሴንና በጋዳፊ የወረደው መቅሰፍት በነዚህም ላይ ይውረድ፤ አሜን! የተባረኩ መንግሥታት ቀጭን ሰበብ እየፈለጉ ሕዝባቸውን ይጠቅማሉ፡፡ ከድህነት ሠፈር የመጡ የኢትዮጵያ መሪዎች ደግሞ ድህነት አንጎላቸው ውስጥ ቤቱን ስለሠራባቸው በህልማቸውም በእውናቸውም የሚያስቡት ስለማደህየት እንጂ ስለማክበር አይደለም፡፡ እናም ዕረፍት አጥተው የሚጨነቁት ሕዝብን ስለማቆርቆዝና አቆርቁዞም ስለነሱ እንዳያስብ ማድረግ ሆነ፡፡ በነሱ ተራ የፖለቲካ አስተሳሰብ ሕዝብ ከተመቸው ለመንግሥት አይመችም ነው፡፡ ዶሮ ብታልም ጥሬዋን፡፡\nእርግጥ ነው መጠጥ ለማንም አይመከርም፡፡ መጠጥ ገዳይ ነው፡፡ ገዳይነቱ ግን በአወሳሰድ ይወሰናል፡፡ በልክ ከሆነ ደግሞ ያጫውታል፤ ሀዘን ትካዜን ለተወሰነ ጊዜም ቢሆን ያስረሳል፡፡ በዚያም ላይ ጓደኝነትን ያጠናክራል፤ ሰውን ያቀራርባል፤ ያወያያል – የዚህ ጭማሪ ዓላማም ይህን ለማስቀረት ሊሆን ይችላል፡፡ ስለዚህ ጉዳት ብቻ ሳይሆን ጥቅምም አለውና በዚህ ማኅበራዊ ገመድ ላይ ይህን ያህል መጨከን የጤና አይመስልም፡፡\nአንድ ጭማሪ ሲደረግ ጥንቃቄን ይሻል፡፡ የዱሮ ጭማሬዎችን ስናስታውስ የሚገርሙ ነበሩ፡፡ ሥንትና ሥንት ዓመት ቆይቶ የሚደረግ ጭማሪ ቢበዛ አሥር ሣንቲምና አሥራ አምስት ሣንቲም ነው፡፡ አሁን ግን የዛሬ 30 ዓመት ገደማ 1.70 ሣንቲም የነበረ ድራፍት አሁን በሕዝብ መዝናኛ ክበብ ብቻ ብር 18 ሲገባ ጭማሪው ዘግናኝ ነው፡፡ በመቶኛ ብትመቱት እጅግ ብዙ ነው፡፡ በአንድ ቢራ አምስት ብር መጨመር የጨማሪውን የቁጥር ችሎታ ገደል የሚከት ነው፡፡ ሃምሣ ሣንቲም መጨመር ወግ ነው፤ አንድ ብር መጨመርም ወግ ነው፤ አምስት ብር?! በግል ቡና ቤቶች ደግሞ “እንኳን ዘምቦብሽ እንዲያውም ጤዛ ነሽ” እንዲሉ ናቸውና ይሄኔ ሰማይ ሰቅለውታል፡፡ ሌባው በዛ፤ ደህናው አነሰ፤ በኑሮ እየተገረፈ ያለው ደህናውና የወር ገቢው ለሁለት ቀናትም የማይበቃው ዜጋ ነው፡፡ እግዚአብሔር ሆይ ወዴት አለህ?! እባክህን ሕዝብህን አስብ፣ ርስትህንም ባርክ፡፡\nለነገሩ ከፕሮቴስታንት ምን ይጠበቃል? ባለሥልጣኑ ሁሉ ከላይ እስከታች ጴንጤ ወይም ሙስሊም ነው፡፡ እነዚህ ባለሥልጣናት ደግሞ ከኛ ጋር ወርደው ድራፍትና ቢራ አይሻሙም፡፡ ከፈለጉ ምን የመሰለ ምርጥ ሻምፓኝና ዊስኪ ከሎንዶን ቤታቸው ድረስ በቀጥታ ይመጣላቸዋል፡፡ ይህ ጨለማ የማይነጋ እየመሰላቸው ግና በኛ በድሆች ላይ ጢባጢቤ ይጫወታሉ፡፡ ለማየት ያብቃችሁ – አያያዛቸው ሁሉ ሌሊቱን የሚያሳጥር ነውና ተስፋችንን በአንድዬ ጥለን ከኃጢኣትና ከክፋትም ተቆጥበን የምንችለውን ሁሉ እናድርግ፡፡ ወሮበሎች ጋር አንተባበር፡፡ ደግሞም በርትተን እንጸልይ፡፡\nበሶቭየት ኅብረት ዘመን ራሽያዎች ድንችና ቮድካ ርካሽ ይደረግላቸው ነበር፡፡ ያን ካገኙ ወደ መንግሥት አያስቡም፡፡ መጽሐፉም እኮ “ድሃ ድህነቱን ይረሳ ዘንድ የወይን ጠጅ ስጡት” ይላል፡፡ ጴንጤዎቹ መሪዎቻችን ግን ይቺን ጥቅስ አላነበቧም መሰለኝ፡፡ እንዲህ በአራቱም ማዕዘን አክረው አክረው የተበጠሰ እንደሆነ (መበጠሱም አይቀርም) እነሱን አያድርገኝ፡፡ አቢይ ከመጣ ወዲህ ኑሮው ከቀን ወደ ቀን እንደመንኮራኩር እየተወነጨፈ ነው፡፡ እርሱ ግን ምንም አልመሰለውም፡፡ የአንድ ሽህ ምናምን ብር ኩንታል ጤፍ አራት ሽህ ሲገባ አቢይን ስለማይርበው ቅንጣት አላሳሰበውም፡፡ የሃያ ብሩ የምግብ ዘይት 80 እና 90 ሲገባ የርሱ ምግብ በሕዝብ ቅቤና ዘይት ስለሚሠራ ጉዳዩ አይደለም፡፡ ወይ መንግሥት መሆን! በኢትዮጵያ መንግሥት መሆን እንዲህ ልበ-ድፍን ያደርጋል ማለት ነው? የነሱ ከርስ አይጉደል እንጂ ስለሕዝቡ የዕለት ከዕለት ኑሮ እኮ ቅንጣት አያስቡም፡፡ እነዚህን የአጋንንት ልጆች ከየትኛው የሲዖል መንደር አፍሶ እዚህች ኢትዮጵያ ውስጥ እንደዘረገፈብን እሱ ራሱ ይወቅ፡፡ ይሄ ሁሌ ይገርመኛል፡፡\nሀገር ቁና ሆናለች፡፡ ኑሮ ወደሰማየ ሰማያት በብርሃን ፍጥነት ተተኮሰ፡፡ በዚህ የመጠጥ ዋጋ ጭማሪ ደግሞ ለማየት ያብቃችሁ ሕይወት እንደኳስ ሽቅብ ትጉናለች፡፡ እያንዳንዱ የግል ተዳዳሪ ይህን የመጠጥ ውድነት ለመጋፈጥ ሲል በሚሸጠው ዕቃና በሚሰጠው አገልግሎት ላይ ዋጋውን ዕጥፍ ድርብ ሲያደርገው ነገሩ ሁሉ ቡሃ ላይ ቆረቆር ይሆናል፡፡ ይህን የሚፈልጉ አምስተኛ ረድፈኞች ሳይሆኑ አይቀሩም በዚህ የቀውስ ሰዓት በአላስፈላጊ ሁኔታ ይህን የዋጋ ጭማሪ እውን ያደረጉት፡፡ አለበለዚያማ ሀገር በብዙ ችግሮች እየተናጠች፣ የኑሮ ውድነቱ በተለይ ቅጥር ሠራተኛውን ከመኖር ወዳለመኖር እየለወጠው በሚገኝበት በዚህ አስጨናቂ ወቅት ይህን ያህል እጅግ የተጋነነ ጭማሪ አይደረግም ነበር፡፡ በአንዲት ብርጭቆ አምስት ብር መጨመር ማለት በራሱ እስካሁን በፍጹም ኪሣራ ነበር የሚሠሩት ማለት ነው፡፡ እንዲያ እንዳልሆነ ደግሞ እናውቃለን፡፡\nለማንኛውም በዱሮው አጠራር የመላው ኢትዮጵያ ጠጭዎች ማኅበር አባላትን በዚህ አጋጣሚ “እግዜር ያጥናችሁ፤ የጌሾ ጌታ ችግራችሁን ይስማችሁ” በማለት ላጽናናችሁ እፈልጋለሁ፡፡ እኔስ ዕድሜ ለቁንድፍት ወደታችኛውና ወደሚያዋጣኝ መንደር ጎራ እላለሁ – እሷም የወቅቱን ፋሽን ተከትላ አሁን ካለችበት በመለኪያ አራትና አምስት ብር ወደ ስምንትና ዐሥር ብር ልወርወር ካላለች፡፡ ተለያየን!


በዓለም ታሪክ፥ በጾታ የተደራጀ ሕዝብም ሆነ የተገነባ አገር የለም ለወደፊቱም አይኖርም! – Salsay Woyane [ሳልሳይ ወያነ]\nSalsay Woyane [ሳልሳይ ወያነ]\nTruth-based articles, analysis, and commentary on wide spectrum of contemporary issues, politics, social, religion, human Rights, media, and current events from theological perspective. NO SPIN! ሣልሳይ ወያነ፥ በዲ/ን ሙሉጌታ ወልደገብርኤል አዘጋጅነት የሚቀርብ ድረ – ገጽ ሲሆን በዚህ የመወያያና የመመካከሪያ መድረክ ኃይማኖታዊ፣ ሀገራዊ፣ ማህበራዊና ወቅታዊ እንዲሁም ሰብአዊ መብት ነክ ጉዳዮች በስፋትና በጥልቀት የሚዳስስ፤ የድረ ገጹ አዘጋጅ ከሥነ መለኮት ዕይታ ወንጌላዊ፣ ምሁራዊና ሙያዊ ትንተናና ሐተታ የሚሰጡበት ገጽ ነው። ሣልሳይ ወያነ፡ “ደጋፊ” አልያም “ተቃዋሚ” የሚል መታወቂያ የሌለው ዜጎች ያለ ምንም ቅድመ ሁኔታ ግላዊ አመለካከታቸው የሚያንጸባርቁበት የዜጎች ነጻ ሃሳብ የሚንሸራሸርበት ለሕዝብ የቆመ ድረ ገጽ ነው።\nበዓለም ታሪክ፥ በጾታ የተደራጀ ሕዝብም ሆነ የተገነባ አገር የለም ለወደፊቱም አይኖርም!\nOn October 24, 2013 October 26, 2013 By salsaywoyane (Mulugeta Weldegebrial)\n“የተደራጀ” የሚለው ቃል “ውህደትን” ወይም “መገንባትን” የሚያመላክት አጠቃቀም ነው።\nበዚህ ጽሑፍ በግርድፉ ለማስተላለፍ የተፈልገው መልዕክት፥ የጋራ ማንነትና መገለጫ የሌላቸው በልዩ ልዩ ብሔር ብሔረሰቦችና ሕዝቦች የምትገነባ አገር ሊፈጠር ስለሚችለው አለመግባባትና በአገራችን በኢትዮጵያ ለዘመናት ስናየው የመጣንና አሁንም እንደቀጠለ የሚገኘው የብሔር የበላይነት ጥያቄ ይህ ትውልድ እንዴት እንደሚያየው፣ ችግሩም እንዴት ማስቆምና መግታት እንደሚችል ከብዙ በጥቂቱ ለመጠቆም ነው።\nበቀጥታ ወደ ርዕሴ ከመዝለቄ በፊት ግን በጃንሆይም በደርግም የአዙሪት ፖለቲካ ልክፍት ያልተለከፈና ያልተነካካ ስለ አዲሱ ትውልድ (የእኔ ትውልድ) አንዳንድ ጭብጦች ለማለት እወዳለሁ። እንደሚታወቀው ዘመን አልፎ ዘመን በተተካ ቁጥር ከሰማይና ከምድር በቀር የማያልፍና የማይተካ ነገር የለም። ከሚያልፉና ከሚተኩ በርካታ ነገሮች መካከል ትውልድ አንዱ ነው። ትውልድ ሲባል እንደው በቀላሉ ዘር ተክተህ ከማለፍና ዘርን ከመቀጠል ያለፈ ትርጉም ያለው የማይመስለን ጥቂቶች አይደልንም። ዳሩ ግን ትውልድ በዘመን ውስጥ ለተወሰነ ጊዜ የሚታይና በጊዜውም የሚያልፍ፣ የሚተካ፣ ከዚህም ያለፈ ማቆምያው ዘመን በውል የማይታወቅና ከሰው አእምሮ በላይ የሆነ የሰው ዘር ክፍል ትልቁ ምሥጢር ነው። ትውልድ የሰው ልጅ ህልውና መስተዋት ሲሆን ክፉና ደግ ተብሎም በሁለት ተከፍሎ ማየት ይቻላል። በጥንት ዘመን፥ ዘመንን በትውልዱ ዝቅጠትና ዕድገት መጥራትና መሰየም የተለመደ አገላለጽ ነበረ።\nወደ ሀገራችን ነባራዊ ሁኔታ ስንመለስ። ኢትዮጵያ እንደ አገር ከቆመችበት ዘመን በፊት የነበረውን የሕዝቦች ሁኔታ ትተን ኢትዮጵያ እንደ አገር ከቆመችበት ወዲህ ያለውን ትውልድ የተመለከትን እንደሆነ በአመዛኙ አሳፋሪ መገለጫ ሆኖ ነው የምናገኘው። በአኩሪነቱ ሊነገር የሚችል አንድ ቁምነገር ቢኖር ሕዝቦች ለባዕድ ወራራ እጅ ላለመስጠት በአድዋ ጦርነት ላይ ያሳዩትን ወኔና ጀግንነት ነው። ይህም ቢሆን ሙሉ አልነበረም። ከዚህ ያለፈ ግን የኢትዮጵያ ታሪክ በትውልድ መካከል በኪሳራ ላይ ኪሳራ፣ በውድቀት ላይ ውድቀት ሲደራረብበት ዛሬ ላይ የደረሰ የእርስ በርስ ጦርነት፣ የድህነት፣ የልመና፣ የርሃብ፣ የስደት፣ የሁከትና የብጥብጥ ታሪክ ነው ያለን። እንዲህ ዓይነቱ ኪሳራ ደግሞ መቋጫ ካልተበጀለት በራሱ ጊዜ የሚቆም ዓይነት ዕዳ አይደለም።\nይህ ትውልድ ማን ነው? ወደሚለው ጥያቄ ልመለስና በዙሪያውም አንዳንድ ነጥቦችም እንዳስቀመጥኩ በቀጥታ ወደ ርዕሰ ነገሬ በማለፍ ጽሑፌን ልቋጭ። ይህ ትውልድ ማን ነው?\nይህ ትውልድ ከምንም በላይ ሰላምን አጥብቆ የሚሻ ትውልድ ነው።\nመሻት ብቻም አይደለም ይህ ትውልድ በነገር ሁሉ ራሱን ለመስጠትና ሰላምን ሊያወርዱ የሚችሉ አማራጮች ለመጠቀም የይማቦዝን ሰላም ወዳድ ትውልድም ነው።\nይህ ትውልድ በልዩነት ለሚመሰረተው አንድነት የማይከፍለው መስዋዕትነት አይኖርም።\nይህ ትውልድ ምን ይሁን ምን ልዩነቶቹን አቻችሎ እርስ በርሱ ተዋዶና ተቃቅፎ መሄድ የሚያስችል ዓቅምና ጉልበት ያለው ትውልድ ነው።\nይህ ትውልድ አይቻልም ብሎ የሚያምነው አንድ ነገር ብቻ ነው ይኸውም፥ “በእግዚሃር” ወንበር መቀመጥ ብቻ። ከዚህ ውጭ ይህ ትውልድ አይቻልም ብሎ የሚደመድመው አንዳች ነገር የለውም። በዚህ አጋጣሚ ይህ ትውልድ ቀቢጸ ተስፋዎችን አጥብቆ እንደሚቃወምና ከእንዲህ ዓይነት ስብስቦችም ምንም ዓይነት ሕብረት እንደሌለው ግልጽ ለማድረግ ይወዳል።\nይህ ትውልድ የሚበጀውንና የማይሆነውን ለይቶ የሚያውቅ፤ የራሱ የሆነ ፖለቲካዊ፣ ኃይማኖታዊና ማኅበራዊ አስተሳሰቦች ያለውና የገነባ ትውልድ ነው።\nይህ ትውልድ ከአባቶቹ የሚቀበለውና ሊጠብቀውም የሚገባው ቁምነገር እንዳለ ሁሉ የማይስፈልገውና ፈጽሞ ሊቆርጠው የሚገባው እርም እንዳለም የሚያምን ትውልድ ነው።\nይህ ትውልድ እኔነትን አጥብቆ የሚጸየፍና የሚቃወም ትውልድ ነው።\nይህ ትውልድ በልዩነቱ በሚመሰርታት (በሕብረት በሚገነባት) አገር የበላይ ከየትም ይበቀል ከየት የአስተሳሰብና የአመለካከት ልቀት ያለው ዜጋ ብቻ ነው ብሎ ያምናል።\nይህ ትውልድ ካለፈው ትውልድ የጦርነት ምዕራፍ ጉዳይ የሌለውና ማንኛውም ዓይነት የቀደመውን ትውልድ የኪሳራና የውድቀት ታሪክ አጥብቆ የሚቃወምና የሚጸየፍ ትውልድ ነው።\nይህ ትውልድ ምኒልክ የእናቴ ጡት ቆርጠዋልና የምኒልክ ነገድ እናቶች ጡት ልቁረጥ የሚል ትውልድ አይደለም።\nይህ ትውልድ ምኒሊክ የአገሬ አብያተ ክርስቲያናት ዘርፈዋልና የምኒሊክ አገር አብያተ ክርስቲያን ማራቆት አለብኝ ብሎ የሚያምን ትውልድ አይደለም። በአጭሩ እገሌ እገሌን ገደለ የዚህ ትውልድ አጀንዳ አይደለም።\nይህ ትውልድ ዛሬ ላይ ቆሞ ያለፈውን መናኛ ታሪክ የሚናፍቅ ትውልድ አይደለም።\nይህ ትውልድ “ከመጥፎና” “ብልሹ” ታሪክ መልካምን ነገር ለመማር የሚሻ ትውልድ እንጅ ክፉን ለመድገም “የአባቶቼ” ብሎ የሚጠብቀው ቅርስም ሆነ ታሪክ የሌለው ትውልድ ነው።\nይህ ትውልድ በዕድሜ ታላላቆቹን ያከብራል ለአባት የሚገባ ተገቢ የሆነ ክብርም ይሰጣል። ይህ ማለት ግን አባቶቹ በህይወቱ ላይ ይሾማል ማለት አይደለም። አይደለም ምድራዊ መለኮታዊ ግዴታም የለበትም።\nይህ ትውልድ አባቶች ልጆቻቸውን የሚወዱ ከሆነ ስፍራውን ለልጆቻቸውን መልቀቅ ይጠበቅባቸዋል ብሎ ያምናል።\nይህ ትውልድ፥ ልጆች ለአባቶቻችን ያለን ፍቅርና መውደድ የምንገልጸው የአባቶቻችን አሮጌ አስተሳሰብና አመለካከት በማፍረስና እንቢ በማለት ነው ብሎ ያምናል።\nበአጭር ቋንቋ ይህ ትውልድ ሽማግሌዎቻችን እኛ ልጆቻቸውን በማሳረፍ ፈንታ ምጥ/አሽክላ ሆነውብናል ብሎ ያምናል። [“ሽማግሌዎቻችን” የሚለው ቃል “ሥልጣን ወይ ሞት!” ሲል በኢትዮጵያ ፖለቲካ ተጣብቆ የሚገኘው የጃንሆይና የደርግ ትውልድ የሚያመላክት ነው።]\nየዚህ ትውልድ እምነትና አቋም በግርድፉ፥\nየኢትዮጵያ ብሔር ብሔረሰቦችና ሕዝቦች እንደ ሕዝብ በቋንቋቸው፣ በብሔራቸው፣ በባህላቸው፣ በታሪካቸውና በአስተሳሰባቸው ራሳቸውን ችለው በተናጠል የመደራጀትና የመሰባሰብ መብት አላቸው። [ይህን አጋጣሚ በመጠቀም ከፋፍለህ ለመግዛት የሚደረገውን ተንኮልና ሴራ ግን መቼም ቢሆን ተቀባይነት የለውም።] በአንድም በሌላም በዛሬይቱ ኢትዮጵያ ሥር ተጠቃልለው የሚገኙ ብሔር ብሔረሰቦችና ሕዝቦች ከዘመናት በፊት የራሳቸው መንግሥት፣ ታሪክና ሥልጣኔ የነበራቸው ሉዓላዊ ሕዝቦች እንደመሆናቸው መጠን በእነዚህ ሕዝቦች የጋራ ስምምነት/ውህደት (ህብረት) የምትፈጠር አገር ደግሞ የሕዝቦች ሙሉ መብትና ሥልጣን ሊሆን እንደሚገባ ሊያከራክረን አይገባም።\nየብሔር ብሔረሰቦችን ራስን በራስ የማስተዳደር መብትና ሥልጣን እንዲሁም መንግስታዊ መዋቅርም ይህን መስመር ተከትሎ ይሄዳል። በዚህ መልክ የሚዋቀር መንግሥም ሆነ የሚወሃድ ሕዝብ ደግሞ ነጻ ሕዝብ መሆኑ ብቻ ሳይሆን በዚህ ዓይነቱ ደልዳላ መሰረት የምትገነባ አገር ሆነች በዚህ ዓይነቱ መንፈስ የሚወሃድ ሕዝብ ነጻ፣ ፍትሕዊትና ዲሞክራሲያዊት አገር እንደሚፈጥር ምንም አያጠያይቅም። ይህን ሐቅ የማይቀበልና የማይዋጥለት አካል ቢኖር ግን ይህ ግለሰብ ወይንም የፖለቲካ ድርጅት ጸረ የሕዝቦች መብትና ነጻነት የቆመ ጨፍላቂና ሥርዓት አልባ አምናገነን ብቻ ነው ሊሆን የሚችለው። ጸረ ሕዝቦች መብትና ነጻነት፡ እምነትና አቋም የሚያራምዱና የሚያንጸባርቁ ግለሰቦችና የፖለቲካ ድርጅቶች የመቃወም፣ የማሳጣት፣ ሕልማቸውን የማጨናገፍና ዓላማቸውን የማምከን ድርሻ ደግሞ የሕዝቦች ሁሉ ግዴታ ነው።\nለመሆኑ የኢትዮጵያ ብሔር ብሔረሰቦችና ሕዝቦች በማንነታቸው ካልተደራጁና የፌደራል ሥርዓትም ይህን የሕዝቦች ልዩ መታወቂያና ማንነት መሰረት አድርጎ ካልተዋቀረ የኢትዮጵያ ሕዝቦች መብትና ሥልጣን ሊረጋገጥ የሚችል ሌላ አማራጭ ምንድ ነው? እንግዲያውስ ከዚህ ቀደም በዓለም ታሪክ፥ በጾታ የተደራጀ ሕዝብም ሆነ የተገነባ አገር የለም ለወደፊቱም አይኖርም! በጾታ የተደራጀ ሕዝብ ሆነ የተገነባች አገር እስከሌለ/ች ድረስ ደግሞ ኢትዮጵያ በጾታ የምትደራጅበት ምክንያት ከዕብደት ያለፈ እውነት ሊሆን አይችልም።\nበመጨረሻም ጸሐፊው፥ አገር እያወከ ያለ ሲወርድ ሲዋረድ የመጣው የጃንሆይና የደርግ ትውልድ ሳይሸጋሸግ ይህ ትውልድ ሰላም ያገኛል ማለት ሲበዛ የዋህነት ነው ብለው ያምናሉ።\nዲ/ን ሙሉጌታ ወልደገብርኤል\nኢሳት፡ የጠባብ ቡድን፣ የዘመድ አዝማድና የቤተሰብ መገልገያ!\nArchives Select Month March 2018 October 2017 September 2017 August 2017 October 2016 August 2016 June 2016 July 2015 May 2015 April 2015 March 2015 February 2015 August 2014 July 2014 April 2014 March 2014 February 2014 January 2014 December 2013 November 2013 October 2013 September 2013\nMulugeta Weldegebrial is the author of "Association of Saints or Association of The Devil" book One, Two & Three. Mulugeta has published hundreds of articles on a wide variety of subjects including religion, politics, social, journalism, and human rights.\nTruth-based articles, analysis, and commentary on wide spectrum of contemporary issues, Politics, social, Religion, Human Rights and Current Events from Theological Perspective. No Spin! ሳልሳይ ወያነ፥ በዲ/ን ሙሉጌታ ወልደገብርኤል አዘጋጅነት የሚቀርብ ድረ – ገጽ ሲሆን በዚህ የመወያያና የመመካከሪያ መድረክ ኃይማኖታዊ፣ ሀገራዊ፣ ማህበራዊና ወቅታዊ እንዲሁም ሰብአዊ መብት ነክ ጉዳዮች በስፋትና በጥልቀት የሚዳስስ፤ የድረ ገጹ አዘጋጅ ከሥነ መለኮት ዕይታ ወንጌላዊ፣ ምሁራዊና ሙያዊ ትንተናና ሐተታ የሚሰጡበት ገጽ ነው። ሳልሳይ ወያነ፡ “ደጋፊ” አልያም “ተቃዋሚ” የሚል መታወቂያ የሌለው ዜጎች ያለ ምንም ቅድመ ሁኔታ ግላዊ አመለካከታቸው የሚያንጸባርቁበት የዜጎች ነጻ ሃሳብ የሚንሸራሸርበት የድምፅ አልባው ህዝብ ድምጽ ነው።


በቅርብ ያለ አማች ወፍጮ ላይ ይቀመጣል - Addis Admass Newspaper | Amharic news | Ethiopian news\nበቅርብ ያለ አማች ወፍጮ ላይ ይቀመጣል\nሁለት ታሪኮች አሉ፡፡ ተመሳሳይም የሚለያዩም፡፡ አንደኛው የቡልጋሪያውያን ጋቭሮቮዎች ታሪክ ነው፡፡ ሁለተኛው የኢትዮጵያውያን ታሪክ ነው፡፡\nየቡልጋሪያው ታሪክ እንዲህ ነው፣\nበስግብግነታቸው ይታወቃሉ ከሚባሉት ጋቭሮቮዎች አንደኛው ብዙ ብርቱካን ይዞ እየበላ ወደ ሠፈሩ ይመጣል፡፡ የመንደር ጓደኞቹም ዘመዶቹም ብርቱካን መብላቱን አይተዋል፡፡ ከእነሱም መካከል ብርቱካን ያላቸው አሉ፡፡ ሆኖም ሲበሉ ያያቸው ስለሌለ የራሳቸውን ብርቱካን ደብቀው ከእሱ ብርቱካን እንዲያካፍላቸው ጠየቁት፡፡ አጅሬም እንደነሱው ጋቭሮቮ ነውና፤\n‹‹አልሰማችሁም እንዴ ጎበዝ? እዚያ ወዲያ እሩቅ ከሚታየው መንደር’ኮ ብርቱካን በነፃ እየታደለ ነው፡፡ እኔም ያመጣሁት ከዚያ ነው፡፡\nየሰፈሩ ጋቭሮቮዎች ብርቱካን ይታደላል ወዳላቸው ቦታ ነቅለው መሮጥ ጀመሩ፡፡ በየመንገዱ ያገኙት ሕዝብም ሲጠይቃቸው ብርቱካን በነፃ እንደሚታደል ይናገራሉ፡፡ የሰማው ላልሰማው እየነገረ አገሩ በሙሉ ብርቱካን ወደሚገኝበት መንደር በሩጫ እየጎረፈ ሄደ፡፡\nይሄኔ ያ በመጀመሪያ በነፃ ይታደላል ብሎ የዋሸ ጋቭሮቮ ነገሩ አጠራጠረው፡፡ ሲያይ የሕዝቡ ቁጥር ይብስ እየጨመረ ሄደ፡፡ ስለዚህ፤\n‹‹አሃ! ሄ ነገር እውነት ይሆን እንዴ?›› ብሎ ራሱን ጠይቆ፣ ወደዚያው በፍጥነት መሮጥ ጀመረ፡፡\nየኢትዮጵያው ታሪክ ደግሞ እንዲህ ነው፡፡\nበአንድ ከተማ ውስጥ ይኖር የነበረ አንድ ሌባ ንብረት ዘርፎ ይሰወራል፡፡ ንብረቱ የተዘረፈበት ለመንግሥት ያመለክታል፡፡ መንግሥት ለሕዝቡ ትዕዛዝ ይሰጣል፡፡ ‹‹የገባችሁበት ገብታችሁ ይሄን ሌባ ፈልጋችሁ አምጡ!›› ብሎ፡፡ ስለሆነም ሕዝቡ በሙሉ ሌባ ፍለጋ ተሰማራ፡፡ ሌባው ግን አልተገኘም፡፡ በመካከል አንድ በመልክም በቁመትም ልክ ያንን ሌባ የመሰለ ሰው ከባላገር ይመጣል፡፡ ሕዝቡ ሮጦ ይህን ሰው ይይዘዋል፡፡ ሰውየው ‹‹እባካችሁ በመልክ ሌባውን መስያችሁ ነው’ እንጂ እኔ ሌባ አይደለሁም፡፡ ምንም የሰረቅሁት ነገር የለም›› አለ፡፡ የሚያምነው ጠፋ፡፡ የማሪያም ጠላት አደረጉት፡፡ ጬኽቱ በዛበት፡፡ ‹‹ሌባው አንተ ራስህ ነህ! ዛሬ ቀን ብታምን ይሻልሃል! እኛን ለማታለል በጭራሽ አትችልም፡፡ ይልቅ ተናገር!›› እያሉ አፈጠጡበት፡፡ ያም ሰውዬ በልቡ እንዲህ አሰበ፤\n‹‹አሁን ይሄ ሁሉ ሕዝብ እንዴት ይሳሳታል? በፍፁም አይሳሳትም፡፡… እኔ ራሴ መስረቄን ረስቼው ይሆናል እንጂ!›› በመጨረሻም ‹‹አዎ እኔ ነኝ›› ብሎ አመነና ወደ ወህኒ ወረደ፡፡\nበቡልጋሪያም ሆነ በኢትዮጵያ ወይም በሌላ አገር ሕዝብ ሕዝብ ነው፡፡ የቡድን ስሜት የቡድን ስሜት ነው፡፡ አንድ አቅጣጫ ይዞ ያንኑ ቦይ ተከትሎ መፍሰስ ከጀመረ ማቆሚያ የለውም፡፡ አንድም በመጭበርበር ወንዝ ፈጥሮ፣ ወንዝ ሆኖ ሊጎርፍ ይችላል፡፡ አንድም ትእዛዝ አክብሮ፣ በታዛዥነት እየፈሰሰ ግለሰቦችን እየተጫነ፣ አንዴ መውረድ ወደ ጀመረበት አሸንዳ በጀማ ይጓዛል፡፡ ላቁምህ፣ ልገድብህ ቢሉት በጄ አይልም፡፡ የመንገኝነት ስሜት (Herd Instinct) በበጎም በክፉም ሊነዳ የሚችል ብርቱ ስሜት ነው፡፡ ልዩ ጥንቃቄ የሚፈልግ አደገኛ ቡድናዊ ደመ-ነብስ ነው፡፡ በተለይ እንደ እኛ አገር ባህላዊ ህብሩ፣ ኢኮኖሚያዊ ትግግዙ፣ ጎሳዊ ትስስሩና አገራዊ አንድነቱ ቋጠሮው በጠበቀበትና ውስብስብ በሆነበት ሁኔታ ውስጥ የእያንዳንዱ ቀልጣፋ ግለሰብ ወይም ደፋር ቡድን ፍላጎት የብዙሃኑን ፍላጎት የሚቃኝና የሚመራበት ሁኔታ ሃይል ነው፡፡ ግለሰቦች፣ ቡድኖች፣ ድርጅቶች፣ ፓርቲዎችና ማህበራት አዋሹን ሕዝብ ወዳፈተታቸው አቅጣጫ ለመውሰድ በማባባልም፣ በመደጎምም፣ በማታለልም፣ በማዘዝም፣ በማስፈራራትም ቦይ ለመቅደድ መጣጣራቸው አይቀርምና የመንገኝነት ጉዳይ አጠያያቂና አደገኛም ሊሆን ይችላል የሚባለው ለዚህ ነው፡፡ ሁሉም የሕዝቡን ችግርና ብሶት መሰረት ያደረገ ቋንቋ አንግቦ ይነሳል፡፡ አንደበተ - ቀናው፣ ዲስኩር የሚዋጣለት በቀላሉ ይደመጣል፡፡ የእኛ ሕብረተሰብ የተራኪና አድማጭ ሕብረተሰብ (Story-teller society) ነው፡፡ ደህና ተናጋሪ ካገኘ አዳምጦ ወደማመን እንጂ መርምሮ ወደ መረዳትና ተንትኖ ወደ መቃወም ገና ሙሉ በሙሉ የተሸጋገረ አይደለም፡፡ በግሉ አስቦ፣ በግሉ መርምሮ፣ በግሉ ለራሱ የሚቆም ጥቂቱ ነው። መብቱን ለማስከበር የሚራመደው ገና ጎረቤትና ጎረቤት ተያይቶ፣ እነ እገሌ ምን አሉ? ተባብሎ ነው፡፡ ስለዚህም የነቃ ይቀድመዋል፡፡ ጮሌ እንዳሻው ይነዳዋል፡፡ አንደበተ ቀና ያሳምነዋል፡፡ አስገራሚው ነገር ግን የዞረ ለትም ያው ነው፡፡ ሲገለበጥም እንደዚያው ነው፡፡ የዚያኑ ያህል ደመ-መራራ ነው፡፡ የተከተለውን ሊያባርረው፣ የካበውን ሊንደው፣ ያከበረውን ሊንቀው ጊዜ አይፈጅበትም፡፡ በዚህም ሆነ በዚያ በማህበረሰቡ ዘንድ የመንገኝነት ስሜት መሪ ሚና መጫወቱን አለመዘንጋት ነው፡፡\nይህን የመንገኝነት ስሜት የሚመራ ሁሉ የተቀደሰ ዓላማ አለው ለማለትም አይቻልም፡፡\n‹‹ሆድ ዕቃው የተቀደደበት እያለ ልበሱ የተቀደደበት ያለቅሳል›› ይሏልና፡፡ ስለዚህም እውነተኛውን ከሀሳዊው፣ ዋናውን ከትርፉ፣ ኦርጅናሌውን ከአስመሳዩ፣ ምርቱን ከግርዱ ለይቶ፣ አይቶ መጓዝ የሚያስፈልግበት ሰዓት ነው፡፡ ኤሪክ ሆፈር የተባለው ፀሐፊ ‹‹አብዛኞቹ የቅዱስ ሰው ምርጥ ሀሳቦች ከሀጢያተኝነት ልምዱ ያገኛቸው ናቸው›› ያለውን አለመዘንጋት ነው፡፡ የወቅቱ መዞሪያ - ኩርባ (Turning point) መቼና የት እንደሆን የማያይ ቡድን ወይም ፓርቲ እንደ አቴቴ ሸረሪት ድር ራሱን በራሱ ተብትቦ፣ ራሱን በራሱ ውጦ ለባላንጣው ሲሳይ የሚሆን ነው፡፡ ትንሽ መንገድም ቢሆን በሚያግባባቸው አቋም አብረው ሊሄዱ የሚችሉ የፖለቲካ ሰዎች ወይም ቡድኖች ሲነጋ በቀኝ ጎናቸው ሊነሱ ይችላሉ፡፡ ለመንቃት በርትቶ መስራት ያስፈልጋል፡፡ ዳተኝነትን ማስወገድና የቤት ሥራን መሥራት ያስፈልጋል፡፡ ‹‹ሰነፍ ይፀድቃል ወይ ቢለው፣ ገለባ ይበቅላል ወይ? አለው›› እንዳለው ገለባ ሆኖ ላለመቅረት ማለት ነው፡፡\nዛሬም የሦስት ምክሮች ዘመን ነው - ስለዚህ ባንድ በኩል ‹‹ዝግጅት! ዝግጅት! አሁንም ዝግጅት!›› ማለት ተገቢ ሲሆን በሌላ በኩል ደግሞ ‹‹ፅናት! ፅናት! አሁን ፅናት!›› ማለት ያስፈልጋል፡፡ ይሄ ምክር አዲስ እንዲወለድ የሚጠቅመውን ያህል ነባሩ በቀላሉ እንዳይፈረካከስ ይጠቅማልና የጠንካራ ድርጅት መሰረት ነው፡፡ የፖለቲካ ድርጅቶችን የመበታተን ሥጋት እንደ አገር ችግር ማየት ተገቢ ነው፡፡ አንዲት ነብሰጡር ሴት ጎረቤቷ በምትወልድበት ቀን ልውለድ ብትል እንደማይሆንላት ሁሉ፣ የፖለቲካ ድርጅቶችም የራሳቸውን ዕድሜና ብቃት የማፍሪያና የማዘርዘሪያ ከዚያም ለፍሬ መብቂያ ጊዜ አይተው ብቻ ነው መነሳት ያለባቸው። ሌላው ከሚቀድመን ተብሎ ሳይጠነክሩ የሚሰራ ሥራ የብልህ መንገድ አይደለም፡፡ የማያስተማምን ውህደት በሰም የተጣበቀ ጥርስ መሆኑን መርሳትም አይገባም፡፡ ‹‹ዛሬ የትላንትና ተማሪ ነው›› እንዳለው ቶማስ ፉለር፣ ትላንትናን ማሰብ የተማሪውን አስተማሪ እንደማወቅ ይሆናል፡፡ ማሰብ ዛሬን ብቻ ሳይሆን ነገንም ነው፡፡ ‹‹ቀጥቃጭ ሲያረጅ ዱልዱም ይቀጠቅጣል›› እንዲሉ የሞተ ነገር ላይ መነታረክ ያልሞተውን ነገር እንዳናይ ያደርገናል፡፡ ሳያስቡ መጓዝ መፈክርን ያስነጥቃል፡፡ ሳያስቡ መጓዝ የተገኘን እድል በአግባቡ እንዳይጠቀሙ ያደርጋል፡፡ ባገኙት እድል ክፉኛ አለመፈንደቅ ብልህነት ነው፡፡ በደረሰ ጊዜያዊ ሽንፈትና ችግርም የመጨረሻ የመንፈስና የአካል መፈረካከስ ድረስ መውረድም ደካማነት ነው - የሚደኸይ ጉረሮ ሁሌ ጣፋጭ ነገር ይመኛል እንዲል መጽሐፍ፡፡\nየኢትዮጵያ የፖለቲካ ድርጅቶች ከሽኩቻ፣ ከመሰነጣጠቅ፣ ለበያቸው ሲሳይ ከመሆን መቼ ይሆን የሚወጡት? የሚለው ጥያቄ ዛሬም አለ፡፡ ዛሬም ከመከፋፈል፣ ዛሬም ከመጠላለፍ እንዳይወጡ የሚያደርጋቸው የመርገምት አዙሪት ያው እንደተለመደው የት/ቤት፣ የአፈር ፈጭ አብሮ - አደግንት፣ የመጠፋፋትና የአውቅሁሽ ናቅሁሽ ፖለቲካ ይሆን? በቅርብ ያለ አማች ወፍጮ ላይ ይቀመጣል!\nMore in this category: « አገባሽ ያለሽ ላያገባሽ ከባልሽ ሆድ አትባባሽ\tጉዞህ የዓመት ዕቅድ ከሆነ፣ ጤፍ ዝራ ጉዞህ የአምስት ዓመት ከሆነ፣ ባህር ዛፍ ትከል ጉዞህ የዘለዓለም ከሆነ፣ ልጅህን አስተምር »


የእኔ የዊምፒ ቆዳ በ MyJonesSoda.com | Martech Zone\nየእኔ የዊምፒ ቆዳ በ MyJonesSoda.com ላይ\nሐሙስ, ሰኔ 8, 2006 ሰኞ, ነሐሴ 24, 2009 Douglas Karr\nእያጣራሁ ነበር http://www.myjonesmusic.com ባለፈው ሳምንት ዊምፒ ፍላሽ ላይ የተመሠረተውን MP3 ማጫወቻ እየተጠቀሙ መሆናቸውን ተመልክቷል ፡፡ ይህ በልጄ ድር ጣቢያ ላይ ብጁ ቆዳ የሠራሁለት ያው ተጫዋች ነው ፣ http://www.billkarr.com. እናም ታላላቆቹን ሰዎች በጆንስ አንድ መስመር ላይ ጣልኩ እና አንድ ቆዳ ልገንባላቸው እችል እንደሆነ ጠየቅኳቸው ፡፡ እኔ አደረግሁ ፣ እና ‹voila› ፣ አሁን በጣቢያቸው ላይ ያለውን ቆዳ እየተጠቀሙ ነው ፡፡\nበሌሎች አድናቂዎች ሌሎች ዲዛይኖችን ለማግኘት ጣቢያውን ለመክፈት እንኳን እያሰቡ ነው ፡፡ እኔ ያ ጥሩ ሀሳብ ይመስለኛል ፡፡\nይህ አብዛኛዎቹ ኩባንያዎች የድርን ጣቢያ የሚያጡበት ቦታ ነው ፡፡ በሶዳ የሙዚቃ ድር ጣቢያ ላይ ለ MP3 ማጫወቻ የሚሆን ቆዳ መገንባት ሶዳ ከመሸጥ ጋር ምን ያገናኘዋል? ሁሉም ነገር !!! ድሩ ከእነሱ ጋር በሚነጋገር አግባብነት ባለው የመልእክት ልውውጥ አማካኝነት ከተመልካቾችዎ ጋር ለመገናኘት የእርስዎ መንገድ ነው ፡፡ በጣም ብዙ ኩባንያዎች ድሩን እንደ ርካሽ የፊት ግቢ እንደ ጋራዥ ሽያጭ ምልክት መጠቀሙን ይቀጥላሉ።\nጆንስ በመጀመሪያ የሙዚቃ ጣቢያውን በማቆም ያደረገው ነገር ሙዚቃን ለሚወደው ልጄ (ከእኔ በላይ) የምርት ስሜን ማራዘሙ ነው (በ myjonesmusic.com) እና ከልጄ ባሻገር ለጓደኞቹ ሁሉ ፡፡ እና ወዘተ ፣ እና ወዘተ ፡፡ ይህ በጆንስ ሶዳ የተዋጣለት የምርት ስም ነው ፡፡ እና ይዘቱ በእኛ ፣ በታማኝ ደንበኞቻችን ሙሉ በሙሉ እየተገፋን ነው ፡፡\nእነሱ ገንብተውታል ፡፡ መጣን ፡፡ እኛ መግዛታችንን እንቀጥላለን!\nፒ.ኤስ. - ከስኳር ነፃ ሥሩ ቢራ የእኔ ተወዳጅ ነው ፡፡\nከድር 2.0 ጋር ወርቅ መቆፈር\nጁን 9, 2008 በ 2: 45 PM\nለልጄ የልደት ቀን (ነሐሴ 21) የልጁ የልደት ቀን አሥራ ሁለት እሽግ ጠርሙሶችን እንዴት ማዘዝ እችላለሁ